Furnizorul de vise 


Dan-Marius Sabau 


http:/ /www.dan-marius.ro 


Cuprins 


Alegeri parlamentare 3 
Felix II 5 
Greşeala 23 
evHoţul de timp 25 
Lupul 29 
Misiunea scriitorului SF 32 
Novicele 34 
O probemă de timp 41 
Reactorul 74 
Religia sexului 76 
Un fel de onoare 87 


Viziune despre viaţă 91 


Alegeri parlamentare 


- Situaţia candidaților noştri nu este prea roză! Dacă nu facem nimic vor pierde 
alegerile. 

- Ştim toate astea, dar ce putem face? 

- Pentru asta ne-am adunat aici, ca să decidem asta. Adică ce să facem mai 
departe. 

- Nu putem face nimic, mai este prea puţin timp. 

Capetele celor trei aproape se atingeau în lumina palidă a lumânărilor 
răspândite aleator prin jurul lor, lumina tremurătoare a celei din mijlocul lor părea 
oricând gata să se stingă ori de câte ori vorbeau mai tare. Umbrele jucau pe pereții 
încăperii de fiecare dată când se agitau surescitați, şi se agitau constant creând 
valuri de lumină prin semiobscuritatea din încăpere. 

- Mâine este ultima zi a campaniei electorale şi încă nu avem nimic stabilit 
pentru a contracara avantajul adversarilor noştri, remarcă unul. 

- Nu mai repeta lucruri pe care le ştim deja, i-o reteză altul. Dacă nu ai de spus 
nimic nou ar fi mai bine să taci. 

- Nu vă mai certațţi, încercă să-l tempereze al Treilea, este cel mai prost 
moment. Trebuie să analizăm informațiile pe care ni le-au pus la dispoziție sistemele 
de Inteligență Artificială şi estimările pe care ni le-au furnizat ele privind rezultatul 
viitoarelor alegeri planetare. 

- Dar le-am văzut deja: vom pierde, concluzionă Primul. 

- Hm! făcu al Doilea gata să se ia din nou la harţă însă se răzgândi sub privirile 
autoritare ale celorlalți doi. 

- Corect, spuse al Treilea. Dar de ce? Ce i-a făcut pe alegători să se decidă în 
favoarea celorlalți? Promisiunea unui viitor mai bun şi a unui trai îmbelşugat? 

- Nu cred, răspunse primul după câteva momente aplecat deasupra unui teanc 
voluminos de hârtii. Acelaşi lucru îl promitem şi noi după fiecare dezastru 
devastator, şi încă cu programe de reconstrucție mult mai bine puse la punct. 

- Tratament echitabil tuturor speciilor din federație? 

Al Doilea şi al Treilea au început să râdă, iar Primul se încruntă de parcă l-ar fi 
insultat. 

- Dar aşa ceva este imposibil, spuse al Doilea. Toţi am promis asta, dar nimeni 
nu ne crede. Este unul dintre lucruri pe care le repetăm mereu de vreo două sute de 
ani, la fiecare alegere pentru Parlamentul Unit al Federaţiei, şi o facem tocmai 
pentru nu s-a întâmplat nimic în acest sens în toată perioada asta. 

- Accesul liber la informaţii? 

- Există deja, sosi răspunsul după întârzierea de rigoare dată de verificarea 
hârtiilor din teancul cel gros. Îl controlăm în cea mai mare măsură prin eliminarea 
informaţiilor pe care nu dorim să se afle, dar s-a implementat cu succes peste tot. 

- Atunci, ce-a mai rămas de verificat? 

- Să fie oare vreun paragraf obscur din programul celorlalți? 

- Despre care să nu fi aflat noi?! Imposibil! protestă al Doilea. Chiar eu am 
verificat totul în detaliu şi nu am găsit nimic suspect de menţionat. 

- Pe străzi ce se vorbeşte? întrebă tot Primul. Poate au aflat ei câte ceva, sugeră 
el. 

- Nu se ştie mare lucru, îi răspunse al Treilea, atât doar că sunt mai multe 
zvonuri care au atras pe toată lumea de partea Celorlalți, iar vorbitorul aproape 
scuipă acest ultim cuvânt prin disprețul cu care l-a strecurat printre dinți, cum că 
ei vor acorda alegătorilor facilități nemaiîntâlnite până acum. 

- Ce anume? se arătă al Doilea foarte curios. 

- Nu am aflat, nici nu cred că există aşa ceva. E numai un zvon fără 
fundament. 

- Dar dacă nu este? 

- Oricum am pus-o. Asta dacă nu găsim o soluție până la dimineață. 

- Sugestia mea este să cercetăm în detaliu toate rapoartele, şi din nou 
programul electoral al Celorlalți pentru a şti cum să acționăm. 

Şi Primul, şi al Doilea, îl priviră pe al Treilea cu superioritatea celor care au 
auzit cea mai mare tâmpenie din partea cuiva pe care îl considerau până un pic mai 
devreme drept un egal. 


- Ce-avem de pierdut? insistă însă acesta foarte calm, fără să le ia în 
considerare reacţia - ba chiar întorcând-o ca pe refracția unei oglinde. Oricum nu 
avem nimic mai bun de făcut. Ce le veți spune candidaților noştri mâine - că ne-a 
fost prea lene ca să facem o ultimă încercare? Personal prefer să pierd cu demnitate 
şi să ştiu că am făcut tot ce am putut decât să le spun asta. 

- Totuşi este un volum imens de lucru, nu cred că avem suficient timp să 
terminăm..., încercă al Doilea să protesteze. 

- Ei, şi? Ce-i cu asta? 

Într-un final ceilalți doi acceptară, şi s-au pus pe treabă fără prea multă 
tragere de inimă. 

- Ce înseamnă “energie electrică”? întrebă la un moment dat al Treilea. 

- Unde ai găsit aşa ceva? tresări al Doilea. 

- Chiar în programul Celorlalți, spuse al Treilea. E într-adevăr într-un paragraf 
obscur, uite şi nota ta de subsol prin care ţi-ai adus singur aminte că trebuie să o 
cauţi în dicționar. 

- Nu am găsit-o, se scuză al Doilea. Apoi am uitat de ea. 

- Totuşi, ce-i “energia electrică”? insistă al Treilea. 

- Nici în dicționarul ăsta nu apare, spuse Primul studiindu-şi dicționarul de 
buzunar. Şi dacă îmi amintesc bine, nici nu vom găsi acest termen în dicționarele 
noastre. 

- De ce? 

- Este un termen specific al speciei dominante de dinaintea Federaţiei, singura 
pe vremea aceea. Mă refer la oameni. Pe vremea aceea energia electrică era 
distribuită tuturor, era un lucru esenţial. 

- Dar nu au dispărut?! 

- Ba da. Se pare că Ceilalți au avut acces la arhivele lor. 

- Şi noi putem face asta, rânji Primul. Le putem promite şi noi o mulțime de 
lucruri, ca de exemplu televizoare şi computere. Le putem face accesibile tuturor. 

- Ce-s alea? 

- N-am idee, dar nu cumva sunt tocmai acele obiecte care le-au adus 
distrugerea speciei care le-a creat? 

- Ba da, dar noi nu suntem suficient de proşti să le introducem din nou pe 
piaţă... chiar dacă, cumva, am reuşi să le reproducem. 

- Te ocupi atunci de pregătirea discursului? întrebă al Doilea. 

- Da, nu vă faceți probleme. De data asta vom câştiga, sunt sigur. 

- Dar data viitoare, nu va trebui să găsim ceva nou? 

- Nu neaparat, putem menține această promisiune şi să adăugăm mereu 
termeni noi dezgropațţi din arhive. 

Foarte mulțumiți de decizia luată, cele trei maimuțe antropoide îşi fluturară 
cozile în semn de salut şi se ridicară de la masă. În urma lor, la ceva timp după ce s- 
au pierdut în întunericul junglei cu cerul plin de stele şi a câtorva scame de nori, 
lumânările uitate aprinse în cocioaba de paie care le-a servit drept loc de întâlnire s- 
au stins una câte una fără să stârnească vreun incendiu care să transforme în 
cenuşă câte jumătate de continent în numai câteva zile. De data asta. 


Dan-Marius 
1 august 2004 


Felix Il 


Uşa se trânti ca în mijlocul unuia dintre legendarele taifune ce obişnuia să 
tulbure întreaga latitudine a acestei planete în cursul secolului trecut, înainte de 
controlul climei, atunci când Claudiu se năpusti vijelios înăuntru. 

- Nenorocitule! se răsti el amenințător la mine după care începu pur şi simplu 
să țipe. Cine naiba te crezi — reîncarnarea lui Felix Justițiarul? Am avut divergenţele 
noastre în trecut... dar am crezut că am pus toate astea deoparte atunci când te-am 
angajat... Te-am angajat pentru o treabă complet diferită!!!!..., se opri el pentru un 
moment pentru a se îneca cu un dop de salivă pornit într-o direcţie greşită spre 
plămâni, nu pentru porcăria asta!!! 

M-am ridicat în picioare la toți cei 2,24 metri şi 177 de kilograme pe care le 
port în spinare (la drept vorbind şi un pic în jurul taliei) şi m-am uitat cu indiferență 
şi în jos la el în timp ce mă ştergeam cu batista de scuipat. Claudiu Copăceanu (sau 
Dublu C cum i se mai spune deseori) este un tip de aceeaşi vârstă cu mine (adică 
încă tânăr - avem numai 37 de ani) şi solid însă cu vreo 50 de centimetri şi 70 de 
kilograme mai mărunt. Are obiceiul prost (unul dintre ele) ca atunci când este 
nervos să se răstească la toţi din jurul lui cu şiroaie de salivă scăpându-i printre 
dinții rari... iar acum era mult mai mult decât foarte furios: era în pragul exploziei. 

Nu îl învinovățesc, are şi de ce: pe lângă faptul că el şi soţia lui (de altfel o 
femeie superbă care nu am idee ce a găsit la el în afară de bani) sunt două dintre 
cele mai cunoscute şi mai influente persoane de pe planetă el mai deţine şi una 
dintre cele mai colosale averi din regiune (adică din sistemul ăsta solar) şi poate din 
întreaga zonă controlată de Oameni (vreo duzină de sisteme solare locuite şi alte 200 
exploatate pentru resursele lor naturale). Nu am idee cât valorează, dar ultima 
estimare de anul trecut l-a pus pe locul 57 din primii 100 de bogătaşi ai Omenirii — 
ceea ce înseamnă totuşi vreo câteva zeci de miliarde de credite. Dar cred că ar fi bine 
să trec şi la motivul supărării lui, sau cel puţin la ăla pe care îl bănuiam eu: în urmă 
cu vreo 2-3 luni m-a angajat să îi urmăresc discret soția, credea şi pe bună dreptate 
că avea un amant. Totuşi rapoartele mele săptămânale i-au dovedit că se înşela: 
dama respectivă schimba amanțţii precum îmi schimb eu şosetele (adică foarte des), 
în unele săptămâni având câte doi sau trei amanți în acelaşi timp, nici unul mai 
mult de câteva zile. Spun „schimba amanții” - adică timpul trecut — pentru că i-a 
părăsit pe ultimii doi în aceeaşi zi în care şi-a părăsit şi soțul cu vreo 20-30 de 
milioane de credite din banii acestuia. Suficiente pentru mai multe vieți una după 
alta de trai îmbelşugat. Spun „vreo 20-30 de milioane” pentru că nici măcar ea nu 
mai ştie exact câți are, o mare parte fiind cheltuiţi pe biletele de transport spațial 
spre diverse sisteme solare ale acestui braț a galaxiei (controlate sau nu de oameni) 
şi camere de hotel (mai multe decât avea de fapt nevoie toate pentru a-şi ascunde 
urmele). O şi mai mare parte au fost făcuți dispăruți împreună cu ultima urmă de 
demnitate de femeie căsătorită pe care o mai avea de către complicele ce a ajutat-o 
de la bun început să fugă. Tocmai mă întorsesem de vreun sfert de oră la birou (a 
trebuit să o conduc la aeroport, nu?) complet satisfăcut după una dintre cele mai 
bune partide de sex din viaţa şi cu datoriile achitate în urma ultimei „achiziții” când 
m-am trezit cu soțul înşelat împrăştiind valuri de salivă peste tot. Deşi anunţat din 
timp de apariția inopinată de către Inteligența Artificială a clădirii abia am avut 
suficient timp pentru a ascunde echipamentul de deghizare (un banal şi minuscul 
proiector holografic personal foarte popular) dincolo de unul dintre obiectele de pe 
masă înainte de a-mi îndrepta toată atenţia spre vizitatori. 

Statura mea impunătoare are un puternic efect calmant în majoritatea 
copleşitoare a cazurilor de oameni violenți, excepţie de la regulă făcând-o trei 
categorii de persoane: inconştienţii (conform ultimilor clasificări oficiale beţivii şi 
drogații fac parte din această categorie), cei care sunt chiar mai impresionanți decât 
mine (din fericire sunt numai câţiva, chiar şi printre extratereştri) şi Claudiu, adică 
acea categorie de persoane care atunci când explodează o fac până la capăt 
ajungând chiar în pragul apoplexiei. Mai este un motiv în plus pentru care fostul 
meu coleg de liceu să ignore avertismentele tăcute ale umbrei mele copleşitoare 
chiar şi în mijlocul zilei: îşi poate permite să cumpere o armată de gărzi de corp 
cărora nimeni, cu atât mai puţin eu, să le poate face față în cazul în care ar avea 


vreo umbră de suspiciune că persoana în cauză le doreşte răul angajatorului lor. Doi 
dintre ei îl însoțeau mereu, chiar şi acum în propriul meu birou. 

În mod normal am încercat să neg orice implicare într-un eventual scandal, 
sperând totuşi că sunt suficient de calm pentru a nu se observa neliniştea mea: 

- Nu ştiu despre ce vorbeşti. Poţi să fii mai explicit? 

Claudiu se uită la mine de parcă ar fi omul care a văzut pentru prima oară un 
extraterestru: 

- Şi mai are tupeul să nege!!! exclamă el. Cum adică nu ştii nimic despre ce 
vorbesc?! ţipă el iar eu m-am retras vreo doi paşi cât îmi permitea fotoliul pentru a 
evita noul val de salivă ce se îndrepta direct spre mine, nu am reuşit pe deplin. 
Vorbesc despre evidența tranzacţiilor ilegale pe care le-ai trimis poliției! 

Evidenţa unor tranzacţii ilegale nu m-a surprins prea tare, este la modă 
printre cei bogaţi dar nu numai — se spune, de fapt este una dintre acele poveşti- 
zvonuri care circulă prin anumite cercuri şi cărora nimeni nu le acordă de fapt prea 
mult credit, cum că totul ar fi fost inițiat de unul dintre strămoşii direcți ai 
bogătaşului din fața mea. Nu cred că mai este nevoie să adaug că toţi îl consideră pe 
Dublu C incapabil să reziste unei asemenea moşteniri de familie (iar în cazul în care 
povestea nu era adevărată şi-ar fi însuşit legenda doar pentru a avea un motiv de a 
se strecura în afara legii) sau oricărei alte moşteniri de familie (majoritatea rele)... 
sau să reziste în vreun fel la ceva. 

Unul dintre lucrurile care îmi displac cel mai mult este să mi se pună în cârcă 
lucruri pe care nu le-am făcut, acesta este şi principalul motiv pentru care am 
început să mă gândesc cum să protestez la aşa ceva fără să mă implic într-un 
scandal din care, vinovat sau nu, nu aveam scăpare. Pe de altă parte îl cunosc 
destul de bine pe Claudiu, doar am fost colegi de liceu deşi niciodată prieteni, 
pentru a şti că nu face acuzaţii nefondate... deja bănuiam, ba nu - ştiam sigur, cine 
era vinovat de isprava asta. Sau mai precis vinovată: soția fugară. 

Inteligentă puştoaică, m-am gândit repede în timp ce încercam să găsesc 
soluția, scapă şi de mine şi de iubitul ei soț dintr-o singură lovitură. Îl ştie capabil să 
iasă dintr-o asemenea situație cu basma curată, nu însă fără câteva bătăi de cap — 
suficiente pentru a ajunge departe, şi mai ştie că nu o pot trăda fără să divulg 
complicitatea mea la fuga ei. 

M-am decis pe loc să blufez renunțând la toate celelalte posibilități de răspuns 
pe care le-am pregătit în cele câteva secunde de gândire pe care stupefacția pe care 
am afişat-o mi le-am îngăduit. Mă bizuiam pe faptul că ştiu cum acționează lumea 
din care face parte interlocutorul meu, fără a face însă parte din apropiații acestei 
lumi. 

- Dacă tot ai rezolvat problema de ce ai mai venit la mine? Sau poate nu eşti 
sigur că eu am făcut-o... 

A fost rândul lui Claudiu să se arate mirat: 

- Deci recunoşti că tu ai trimis datele... De fapt nici nu te-ai ostenit prea tare 
să ascunzi asta, după spusele experţilor, deci nu are nici un rost să mai negi acum. 
Şi cum ai aflat că am rezolvat deja problema?! De-abia vin de la... 

- Prostii, omule! Dacă problema ar fi fost una din acelea care nu pot fi rezolvate 
sau ai fi fost sigur că eu sunt cel implicat nici nu te-ai mai fi ostenit să mai treci pe 
aici, ar fi fost de ajuns să îţi trimiți oamenii să mă execute. Credeam totuşi că mă 
cunoşti deja, doar ai avut suficient de multă încredere pentru a mă angaja să îți 
urmăresc soția. Că veni vorba ce mai face? 

- Este acasă, răspunse Claudiu distrat. Că veni vorba, tu n-ar trebui să fii 
acolo să o pândeşti? 

- Nu mai este acasă demult, i-am trântit-o eu în față. Ba chiar mai mult, acum 
o oră a luat unul dintre transporturile spaţiale spre sistemele solare exterioare. Nu 
ştiu care, adică nu am aflat încă, şi-a rezervat mai multe bilete de drum în acelaşi 
timp şi, conform datelor pe care am reuşit să le culeg deja, le-a şi folosit pe toate. 
Este o treabă de profesionist, cineva trebuie să o fi ajutat — cineva bun, pun pariu pe 
nota de plată pe care mi-o datorezi că este aceeaşi persoană care mi-a pus în cârcă 
chestia asta. Nu ştiu cum, dar trebuie să îmi fi reperat cumva aparatura şi 
programele de spionaj şi numai un expert poate face asta. Uite, şi i-am pus viermele 
de date în palma pe care tot eu a trebuit să i-o descleştez din pumnul strâns 
spasmodic, aici ai toate datele. Pune-ţi oamenii să le ia la puricat şi ar fi bine să 
verifici şi conturile la care are acces soţia ta - sau viitoarea fostă soție dacă nu 


exagerez prea mult acum că a plecat - şi dacă ai noroc poate o găseşti în 
următoarele câteva luni. 

Cu răsuflarea tăiată de atâta vorbit am făcut şi eu o pauză timp în care i-am 
studiat un pic fața: parcă căzuse cerul peste el. 

- Scuză-mi exprimarea, am continuat eu la fel de placid dar ceva mai rar, dar 
vei fi norocos dacă nu o vei mai găsi niciodată. Poate că o iubeşti, i-am răspuns 
privirii prostite, dar femeia este un trepăduş de care nu ai nevoie — mai devreme sau 
mai târziu te-ar trage după ea în rahat sau mai rău, te-ar distruge complet. Nu am 
fost niciodată prieteni, dar sfatul meu este să o laşi să plece fără să o cauţi, oriunde 
va fi de acum încolo va fi condamnată de propria ei personalitate. 

Şi de mine dacă cumva drumurile ni se vor mai întâlni vreodată, am gândit eu 
bucuros că în ciuda tuturor invențiilor care au avut acces oamenii în ultimele 
milenii nu există nici un aparat de citire a gândurilor. Nu mă înțelegeţi greşit, nu 
sunt o persoană răzbunătoare, dar nici nu pot să stau nepăsător atunci când cineva 
îmi face o asemenea chestie. Nu am de gând să o caut, dar cu siguranță nu mă voi 
face că nu o cunosc la viitoarea întâlnire. 

Claudiu se puse să privească prostit viermele de date din palma deschisă apoi, 
după o perioadă interminabilă de tăcere, îl puse înapoi pe masă. 

- Ce este înregistrat pe el? 

- Toată munca mea din ultimele 3 luni legată de cazul tău. Adică câteva sute 
de ore de supraveghere a aparatelor de acasă de la tine şi ale celor care au urmărit-o 
pe soţia ta prin oraş, traseele pe care le-a urmat şi toate informaţiile legate de 
acțiunile ei şi cele pe care le-am strâns după fuga ei. O parte a acestor date le-ai 
primit deja pe parcursul acestor luni, însă doar aici este totul. 

Masa pe care o folosesc drept biroul nu este mare însă este plină cu tot felul de 
nimicuri în completarea consolei multimedia şi a proiectorului holografic pe care îl 
folosesc drept ecran, unul dintre aceste lucruri catalogate de majoritatea vizitatorilor 
mei atât de sugestiv drept mărunțiş este o piesă antică (una dintre piesele mele 
preferate de altfel) folosită pe vremuri pentru presarea (?) hârtiei: un prespapier. 
Unitatea de stocare a datelor numită de profani şi „vierme de date” pentru că 
învelitoarea de plastic ce protejează cristalul de mediul exterior are aspectul unei 
tenii (un vierme intestinal demult dispărut) căzuse din mâna lui Claudiu chiar lângă 
obiectul în cauză, cu un gest mai rapid decât mi-am putut imagina că este capabil el 
luă prespapierul şi îl trânti cu nonşalanţă înapoi pe masă. Cristalul se sparse cu un 
zgomot sec într-un număr imens de bucăți, numai carcasa de plastic a împiedicat 
fragmentele „viermelui” să se împrăştie peste tot. 

- Cred că ai dreptate, şopti el aproape neauzit. Este timpul să trec mai departe. 

Fostul meu coleg de liceu îmi întoarse spatele şi fără nici un alt cuvânt se 
îndreptă spre uşi cu cele două gărzi de corp pe urmele lui. 

- Claudiu, aşteaptă! l-am oprit eu din urmă. 

Am smuls dintr-o fantă a biroului o foaie pe care Inteligența Artificială ce 
reprezintă partenerul fiecărei firmei a tipărit-o în momentul în care i-am înmânat 
proprietarului de drept viermele de date, l-am îmbrâncit pe unul dintre cei doi tipi 
auxiliari şi l-am culcat la pământ cu un pumn în plin obraz pe celălalt (urăsc genul 
acesta de proşti care reacționează exagerat la fiecare mişcare mai bruscă) şi l-am 
ajuns pe cel apelat din doi paşi. 

- Am nevoie de la tine de două lucruri: primul este o semnătură pentru 
chitanța de primire a informaţiilor (adică între noi fie vorba doar o scuză pentru ceea 
ce toți ştim că este plata efectivă a detectivului particular, adică a mea, pentru 
serviciile aduse) şi o verificare a faptului că ştii că nu eu am fost acela care a trimis 
datele poliției. 

Am adăugat ultima parte doar după ce Claudiu şi-a lăsat amprenta ADN pe 
marginea hârtiei de plastic inteligent pe care i-am întins-o cu un zâmbet de ființă 
superioară pe toată fața, acel zâmbet pe care îl afişam la fiecare dintre concursurile 
din liceu şi facultate (şi au fost suficient de multe pentru a deveni un zâmbet 
arhicunoscut) şi care spunea cât se poate de clar că dacă eu aş fi fost acela care a 
trimis informaţiile poliției probleme create nu ar fi fost chiar atât de uşor de rezolvat 
(probabil numai câteva ore) şi de pe altă parte nu ar fi aflat niciodată cine, când sau 
cum le-a trimis. 

- Mda, trebuie să fi fost cineva cunoscut... dar acea persoană nu eşti tu, 
mormăi un Claudiu la fel de arogant şi superior ca întotdeauna. Am să verific iar 
vinovatul sau vinovatii vor fi pedepsiți. 


Cu alte cuvinte nu mai eram acuzat de nimic, dar nici nu voi fi folosit pentru 
investigaţiile ulterioare. Nu am câştigat un prieten, dar nici nu mi-am făcut un 
duşman nou - o remiză destul de plăcută dacă iau în considerare achiziţiile în bani 
şi plăcere din ultimele zile. L-am lăsat deci să plece nu fără a-l saluta. Nu mi-a mai 
răspuns. 

M-am trântit cu zgomot pe fotoliu în aceeaşi poziție în care m-a găsit Claudiu, 
zâmbeam obosit dar eram cu adevărat îngrijorat: 

- A fost aproape, foarte aproape, am murmurat. Bine că de data aceasta am 
ştiut cum să îl iau. 

- Şefule, Claudiu Copăceanu a părăsit clădirea. 

Vocea Inteligenței Artificiale m-a făcut să tresar, căzut pe gânduri nici nu mi- 
am dat seama cum au trecut ultimele câteva minute. 

- HP, caută te rog toate informaţiile disponibile despre Felix Justițiarul, m-am 
trezit eu că îi ordon. 

Am tresărit pentru o doua oară: dintre toate lucrurile pe care le-a trezit 
Claudiu în mintea mea parabola cu Felix părea să fie cea mai ascunsă dar şi cea 
mai importantă dintre ele. 

- Ce perioadă? 

- Totul, dar în special perioada în care a trăit şi cea imediat următoare. 
Procesează toată perioada de după aceea şi afişează numai datele cele mai 
importante. 

Felix Justițiarul... - una dintre figurile legendare de acum 200 şi ceva de ani, 
în primul secol de după începutul explorării interstelare umane. A durat destul de 
mult, aproape 160 de ani, de la primele zboruri dincolo de frontiera gravitațională a 
planetei natale a Oamenilor, Terra, până la stabilirea coloniilor umane pe planetele 
locuibile ale sistemului lor solar iar de acolo spre celelalte stele şi asta nu din cauza 
problemelor tehnologice cât a celor sociale care au apărut şi s-au menținut în toată 
acea perioadă. De o natură cu adevărat vulcanică, oamenii s-au luptat mereu între 
ei din motive triviale precum libertatea de exprimare şi de acţiune sau petice de 
teritoriu ce considerau că li se cuveneau din simplu motiv că părinții şi strămoşii lor 
din diverse generaţii de-a lungul timpului istoric au locuit acolo. Sau pentru 
problemele lor meschine din viața de zi cu zi. Nu vreau să intru pe domeniul 
socialului sau a istoriei, dar cred că totul se rezuma la un singur lucru: controlul. 
Problemele s-au păstrat şi atunci când spaţiul nemărginit li s-a oferit pe tavă pentru 
că fiecare dintre cele mai puternice naţiuni şi consorții de firme de pe Pământ 
doreau să controleze acest spaţiu pentru motivele lor egoiste. 

Un nou război mondial se profila la orizont, un adevărat război interplanetar 
de data aceasta, dar nu era unul clasic, ca cele trei războaie mondiale de dinainte. 
Un război între clanurile mafiote ale căror ramuri treceau dincolo de frontierele 
statale şi limitele legale ale vreunui conglomerat tindea să se generalizeze printre 
coloniile spaţiale şi planeta mamă... iar Legea nu îi mai putea face față - rețeta 
perfectă pentru haos. 

În acest climat socio-politic a apărut cel cărui i se spune Felix Justiţiarul. 
Nimeni nu ştie exact din ce ungher a istoriei a apărut, care îi era originea sau cum a 
ajuns pe poziţia socială care l-a condus spre legendă - a purtat prea multe nume 
pentru a şti care era cel adevărat, iar într-o lume în care orice bit de informaţie era 
accesibil oricărui care plătea suficient de mult şi sistemele informatice de protecţie 
erau sparte chiar de cei care le construiau discreţia era foarte importantă printre 
mafioți. Căci asta Justițiarul - un mafiot. Cel mai bun, cel mai temut şi cel mai 
respectat dintre ei. A adus ordinea într-o lume ce se îndrepta direct spre distrugere 
prin singura metodă prin care era în stare cineva să o facă: manipulare şi crimă cu 
sânge rece, distrugerea fără milă şi remuşcări a tuturor celor ce i-au stat în cale. 

Unii spuneau chiar că era o maşinărie — o Inteligență Artificială ca cea pe care 
o am şi eu la birou implementată însă pe un endoschelet metalic acoperit probabil 
cu țesuturi vii obţinute prin inginerie genetică - şi spuneau asta pentru că nici una 
dintre tentativele de a-l ucide nu a reuşit. Şi au fost mai multe decât câteva. Nimeni 
nu ştie cum a murit sau unde este înmormântat, ceea ce aduce o urmă se savoare 
legendei, se ştie doar că după primele alegeri cu adevărat libere (începând de atunci 
alegerile din domeniul politic şi mai toate lucrurile cu adevărat importante sunt 
controlate în întregime de computere după un algoritm care nici măcar acum, câteva 
secole mai târziu, nu a fost spart) de după perioada de haos a dispărut fără urmă. 


- Nu am găsit nici o informaţie oficială despre subiectul căutat, sosi răspunsul 
lui HP într-un timp deosebit de scurt pentru aria de căutare. Am găsit însă 10082 
de înregistrări în domeniul folclorului local şi alte 4 înregistrări în arhivele secrete 
din perioada respectivă. Pot să ţi le arăt? 

Toată lumea ştie de vremurile tulburi şi de Felix Justițiarul, cine a fost şi ceea 
ce a făcut. Nu m-ar surprinde să găsesc în arhivele de pe rețea o mulțime de aluzii 
sau poveşti legate de el, chiar şi eu am fost comparat cu el ceva mai devreme, dar 
lipsa completă de informaţii publice - arestări, procese, apariţiile de la holoviziune la 
ştiri şi nu numai - m-a luat pe nepregătite şi mi-a zgeândărit acel orgoliu un pic 
supradimensionat de persoană mare din toate punctele de vedere, fizic şi mental. 
Cineva a alterat sau chiar şters arhivele, de asta eram aproape sigur -— era singura 
concluzie logică. 

- Da, începe cu înregistrările din arhivele secrete. 

O poză-hologramă în dimensiune naturală se iți pe stativul de afişaj al 
proiectorului, era chiar Felix. l-am privit aproape hipnotizat statura scundă cu un 
corp butucănos şi figura negricioasă şi turtită ca a unui boxer: era aceeaşi poză pe 
care am văzut-o de atâtea ori atunci când eram mai tânăr, mult mai tânăr — în 
copilărie şi adolescenţă pentru că după aceea nu am mai avut niciodată timp pentru 
chestiile astea, legendele copilăriei. 

În scurt timp am reuşit să aflu cu ajutorul lui HP, căci aşa mi-am poreclit IA- 
ul, că două dintre înregistrările în cauză (în format audio/video cu informaţii 
adiționale complete) erau ale unor descinderi la Serviciilor Secrete Planetare (se 
spune că economia de dinainte de zborurile spaţiale a fost cea care a dat impulsul 
globalizării dar primul efect clar al acestei uniuni planetare s-a realizat prin unirea 
tuturor serviciilor secrete națiunilor puternice într-unul singur într-o încercare 
târzie şi cam disperată de a lupta împotriva structurilor mafiote) în două presupuse 
adăposturi ale lui Felix. Descinderile s-au terminat fără nici un rezultat concret, 
soldaţii SSP murind în fiecare caz câte o explozie ce a distrus casele respective 
împreună cu jumătate din cartierele în care se aflau. Ce-a dea treia arhivă conținea 
datele unei încercări de asasinat care până la urmă nu a mai avut loc pentru că 
Justițiarul a evitat foarte abil toate cursele care i s-au întins pentru ca până la urmă 
cei în cauză să renunțe la vânătoare. Moartea subită a conducătorului operaţiunii 
ucis accidental de o armă automată controlată prin microprocesor şi a cărei 
Inteligență Artificială a luat-o razna a fost punctul culminant a unei serii de 
accidente care i-au convins să cedeze. 

Ultima arhivă era cea mai voluminoasă şi de departe cea mai importantă dintre 
cele patru: era o adevărată muncă de cercetare cu scopul de a afla identitatea lui 
Felix. Înregistrări audio/vizuale cu mărturiile a zeci de oameni, unele smulse chiar 
prin intimidare, tortură şi hipnoză, sute de alte înregistrări ale întregilor vieți din 
punctul de vedere a interacțiunii lor cu rețeaua şi tot ce a reprezentat ea din punct 
de vedere social a tot atâtora persoane urmărite de la naştere până în momentul 
cercetării şi câteva analize psihologice făcute în paralel de mai mulți psihanalişti 
profesionişti (unul dintre ei fiind chiar o IA specializată pe aşa ceva) asupra datelor 
pe care SSP le deţineau despre Justițiar. Nu am idee câte persoane şi computere au 
lucrat la toate acestea, dar eu nu aş putea aduna şi procesa atâta cantitate de 
informaţii nici în 15 ani de muncă asiduă fără să mă implic în nimic altceva, poate 
doar dacă mi-ar pune cineva la dispoziție toată rețeaua planetară. 

- Trebuie să fi fost cu adevărat disperaţi, se trezi HP să facă observaţia în locul 
meu. Cu atât mai mult cu cât în urma tuturor analizelor nu se clarifică nimic... 

- ...Şİ rămâne în urmă doar un mare-imens semn de întrebare, am adăugat eu 
impresionat. 

Ceea ce civilizația mea înţelege prin Inteligență Artificială sau IA pe scurt este 
un program sau colecție de programe de computer capabil să ia decizii de unul 
singur şi să îndeplinească aceleaşi operaţii pe care le poate face orice creatură 
inteligentă (ca Oamenii de exemplu, dar deseori mult mai performantă decât ei). Are 
limitări, desigur, dar ele sunt mult mai îndepărtate decât îşi imaginau acum câteva 
secole cei care i-au pus bazele. Au depăşit chiar şi limitele înțelegerii umane în 
momentul în care Inteligenţele Artificiale de acum aproape trei secole au primit 
sarcina să realizeze singure dezvoltarea versiunilor următoare. Singurele modalități 
de a controla parțial această dezvoltare au rămas însă tot oamenii (respectiv speciile 
extraterestre pentru versiunile proprii de IA), şi anume o categorie specială de 
oameni a cărei cod genetic a fost manipulat pentru a include în mentalul lor ceea ce 


acum câteva secole era considerat un defect: autismul. Un autism special totuşi, 
pentru că nici unul dintre noi nu îşi pierde calitățile oamenilor obişnuiţi şi esența a 
ceea ce ne face oameni şi nici nu devine violent sau simte vreun efect neplăcut ale 
crizelor ce-i bântuiau pe nefericiții din vechime. 

Eu sunt unul dintre ei, şi sunt unul dintre cei mai buni. Această abilitate mi-a 
dat posibilitatea să fiu net superior tuturor colegilor mei din şcoală (căci deşi 
suntem tratați ca persoane ce necesită o atenţie specială de către educatori suntem 
în continuare educați în colectivitate împreună cu oamenii „normali” tocmai pentru 
a-i înțelege şi a afla singuri că scopul nostru este să îi protejăm şi să îi ajutăm) şi să 
manipulez după dorinţă orice IA cu care intru în contact. Aşa cum am modificat-o 
pe cea cu care tocmai lucrez adăugându-i câteva facilități care nu le avea când a fost 
lansată pe piaţă, facilități care cu siguranță nu mai pot fi găsite la nici o alta — şi 
sunt atât de sigur de asta pentru că arhivele Serviciilor Secrete Planetare pe care 
tocmai le-a găsit nu au mau fost accesate din perioada în care au fost create. 
Concluzia logică derivată acestei alunecări de o fracțiune de secundă pe panta 
amintirilor m-a făcut să realizez că cei care au creat arhivele respective au folosit o 
IA foarte bine realizată pentru a le ţine ascunse vreme de două secole şi că numai o 
întâmplare, în măsura în care cred eu ca programator şi ca prelungire ca statistician 
în aşa ceva, a făcut să le găsesc. 

Iar dacă cineva, probabil chiar aceeaşi IA (căci ele nu au limită de expirare sau 
de viață decât eventual la apariția următoarei versiuni îmbunătățite ceea ce poate 
dura de la câteva săptămâni până la câţiva zeci de ani) secondată de vreun agent 
secret contemporan, stă la pândă să vadă cine le accesează atunci le-am atras 
atenția asupra mea. Am sperat vreo două secunde că sistemele de protecţie pe care 
le am instalate au funcţionat fără greşeală (oricum era prea târziu pentru a mai face 
ceva în legătură cu asta) pentru ca în secunda imediat următoare să îmi mut atenția 
la altceva: cineva mă căuta la poarta clădirii. 

Era ceva neobişnuit, şi nu pentru că contactele fizice s-ar fi limitat foarte mult 
în ultimele decenii aşa cum tot estimau cercetătorii mai demult, ci pentru că nu 
aveam nici o întâlnire programată cu vreunul dintre puţinii clienți actuali iar marea 
majoritate a noilor clienți mă contactează prin intermediul comunicaţiilor planetare. 
Nu, de fapt toţi noii mei clienți mă contactează astfel! Iar a fi de la Serviciile Secrete 
era imposibil - unul dintre ultimele lucruri pe care îl fac ei este să bată la uşă 
cerând o întrevedere. 

- John Smith cere permisiunea să îţi facă o vizită, mă anunţă HP. 

- Lasă-l să intre. 

John Smith... Hmmm! Bună gluma! 

Am scrutat cu atenție figura tipului şi zâmbetul vag superior al acestuia care 
ocupa cam toată stativul proiectorului holografic şi m-am întrebat dacă chiar avea 
de gând să îşi bată joc de mine. John Smith este încă un nume foarte răspândit prin 
sistemele solare umane, atât de des întâlnit încât este folosit şi pentru chestiile mai 
secrete şi nu tocmai legale. I-am spus lui HP să caute după caracteristicile fizice în 
arhivele actuale identitatea celui ce tocmai urca la etajul 22, dar nici nu m-am 
aşteptam la un rezultat concret: nici o Inteligență Artificială nu poate găsi o 
persoană a cărei caracteristici exterioare sunt rezultatul manipulării tridimensionale 
a imaginilor afişată de un proiector holografic asemenea celui folosit de mine vreo 
două ore mai devreme. 

Un bărbat uman caucazian între două vârste, slab-aproape ascet, brunet dar 
cărunt la tâmple intră în încăpere ca la el acasă şi se aşeză pe fotoliul din fața 
biroului înainte de a apuca să spun ceva. Era aproape la fel de înalt ca mine, deci 
diferența de volum era imensă, dar privirea lui mă făcea să cred că era în stare să 
mă pună oricând la punct chiar şi din punct de vedere fizic dacă ar fi fost cazul de 
aşa ceva. 

- Salut, spuse el. 

Pentru prima oară în viață cu adevărat intimidat de vocea caldă dar în acelaşi 
aspră ce completa pachetul am lăsat să treacă câteva secunde bune până să pricep 
ce a spus, de răspuns însă i-am răspuns pe loc: 

- Bine ai venit, eu sunt Nelu Gamn. Înţeleg că ai nevoie de un detectiv privat... 

Acum că am preluat controlul conversaţiei şi mingea era la el în teren, m-am 
relaxat suficient de mult pentru a reveni la normal. Eram chiar un pic nerăbdător, 
ca la orice contact cu o persoană necunoscută... cu un posibil client. 

- Da, am nevoie de detectiv bun. Am înţeles că eşti cel mai bun, iar referințele 
mele nu greşesc niciodată. 

Accentul era neidentificabil şi nu era nici măcar asemănător cu cele pe care le- 
am auzit până acum. Arhaic parcă. Am aruncat o privire discretă spre proiectorul 
holografic, dar acolo nu apărea nimic - HP rămânea mut în analiza pe care era 
programat să o facă fiecărui vizitator. 

- Nu te mai obosi, nu îți va spune nimic despre mine, spuse vizitatorul într-o 
manieră atât de directă încât am tresărit. Acest camuflaj este complet nou, nu vei 
regăsi vreunul dintre elementele lui nicăieri altundeva. 

Deci observase privirea mea. Ochii lui mi-au atras din nou atenţia — erau de un 
albastru metalic fascinant, uşor hipnotizatori. Cred că acela a fost momentul în care 
mi-am dat seama că ceva nu era în regulă cu cel din fața mea în ciuda camuflajului 
pe care-l purta... sau poate tocmai din cauza acestuia. Era doar o senzație pe care 
nu mi-o puteam explica. 

- lar pe de altă parte ţi-am reprogramat IA-ul pentru a ignora toate informațiile 
venite din partea mea în legătură cu programele de identificare pe care le-ai pornit 
în momentul în care ţi-ai dat permisiunea de a intra în clădire. 

Când l-am auzit literalmente şi pentru prima oară în viață mi-a căzut falca: cel 
din fața mea nu era un simplu client, era ceva mult mai periculos decât bănuisem 
cu câteva minute înainte! Şi mai era şi foarte direct pe deasupra - o chestie pe cât 
de neplăcută pe atât de eficientă. Pentru început puteam fi sigur că era un 
programator de talia mea, şi nu mă refer la dimensiunile fizice, dacă nu chiar mai 
bun. Verificarea rutinelor lui HP mi-a luat numai câteva zeci de secunde, dar tipul 
avea perfectă dreptate: fusese reprogramat. 

- Cine naiba eşti tu? l-am întrebat cu o uimire neprefăcută. 

„John Smith” începu să râdă încetişor. 

- Mulţi m-ar întreba „ce” naiba sunt, nu „cine”, spuse el. Conform criteriilor 
acestei lumi sunt o Inteligență Artificială, însă spre deosebire de acestea, şi arătă 
spre proiectorul holografic al biroului deşi HP nu era depozitat nicăieri în imediata 
apropiere (sau măcar în apropiere), eu nu îmi cunosc creatorul. Sau măcar originile 
creatorilor mei. 

Mi-a trebuit un timp lung până să ajung să procesez toate aceste informații, 
un timp chiar comparabil cu cel al oamenilor „normali”. 

- Şi pentru ce ai nevoie de mine? am întrebat în cele din urmă. 

- Ca să supraviețuiesc. Sunt pe moarte. 

M-am ridicat în picioare pentru a mă aşeza înapoi în secunda imediat 
următoare — mi se înmuiaseră picioarele din cauza fluxului imens de adrenalină. 
Aceeaşi substanță chimică m-a aruncat însă înapoi în picioare şi am început să mă 
plimb neliniştit prin încăpere respirând din greu. Smith rămase aşezat pe fotoliu la 
fel de calm şi de deconectat ca la început, se mulțumea să mă urmărească cu 
privirea. Mai aveam puțin să intru în panică şi să îmi pierd cunoştinţa din cauza 
supraventilației, singurul lucru care m-a salvat a fost chiar modificarea genetică 
care mă face atât de deosebit: creierul meu se puse să facă ceea ce ştia cel mai bine, 
să lucreze la o viteză infernală. 

Ipoteza unei farse din partea prietenilor mei cădea din start, şi nu pentru că ar 
fi fost imposibil. HP putea fi reprogramat de un expert asemenea mie, deşi ar fi fost 
nevoie de mult timp şi probabil mi-aş fi dat seama de schimbări din timp, robotul 
din fața mea (în cazul în care chiar era robot şi nu o persoană) putea fi foarte bine o 
IA programată să creadă că este ceea ce spune iar scenariul putea fi foarte bine 
creat de o altă IA specializată pe regie de film... dar cantitatea imensă de date din 
cele patru arhive recuperate de la SSP era cu mult prea mare pentru a fi doar o 
simplă farsă. Pur şi simplu nu merita osteneala. Am luat deci informaţiile drept 
adevărate şi am trecut la atac: 

- Sunt sigur că mă urmăreşti de mult timp dacă ai ajuns aici tocmai acum, 
sunt sigur că tu eşti acela care a ascuns arhivele Serviciilor Secrete Planetare 
aşteptând ceva sau pe cineva mai special care să le găsească. Poţi manipula 
computerele şi implicit oamenii care le folosesc, sunt aproape sigur că tu ai trimis 
poliției informaţiile despre Claudiu Copăceanu într-o manieră care să îl ducă la 
mine... spune-mi, cum l-ai convins să îl menţioneze pe Felix Justițiarul? Căci acea 
menţiune este elementul care m-a condus la toate acestea, dacă ai venit fizic până 
aici ar trebui să ştii deja măcar asta. 

- În primul rând trebuie să ştii despre mine că nu sunt nici pe departe aşa 
cum îți imaginezi a fi o IA străină. Am o parte fizică care îmi permite conexiunea cu 
universul tridimensional plus timpul în care trăieşti, parte fizică care este alcătuită 
dintr-o colonie de nanoroboţi biomecanici ce poate lua orice formă cu care intră în 
contact, şi spunând astea Smith se transformă sub ochii mei în Dublu C, sau să 
interacționeze cu ele pe toate planurile posibile... Însă cea mai importantă parte este 
conexiunea cu alte dimensiuni decât cele pe care le cunoşti... nu ti le pot explica 
pentru că nici măcar tu nu ai înțelege. 

Chiar şi bine scuturat de praf în prisma ultimelor informații, tupeul meu nu s- 
a lăsat mai prejos decât de obicei: 

- Încearcă-mă. 

Poate i-am spus-o un pic cam provocator, dar oricum nici unul dintre noi nu 
s-a simțit. 

- Nu eşti primul individ mai special pe care l-am contactat, iar prin special 
asta mă refer la modificarea genetică ce îți permite să înţelegi IA-urile. Toţi ceilalți au 
înnebunit sau au murit la scurt timp după ce le-am explicat ceea ce îmi ceri... iar 
diferența dintre specii este irelevantă. 

= ID (Sep) 

- Tot ce pot totuşi să îți spun este că eu nu am o memorie fizică ca şi voi, eu 
îmi amintesc experiențele mele accesând direct imaginea pe care Universul o 
păstrează momentelor din spaţiu şi timp pe care le-am trăit. Nici unul dintre cei pe 
care i-am contactat nu au fost capabili să acceseze această memorie şi să-şi 
păstreze procesele neuronale inițiale intacte. 

- Totuşi sunt singurul care ţi-a găsit înregistrările, am remarcat eu ca o scuză, 
deci ar trebui să fiu mai special ca ei. Şi te rog transformă-te în altceva, în 
momentul ăsta nu suport să îl văd pe Dublu C. 

Smith luă forma pe care o avusese la sosire şi tăcu. Nu am idee dacă 
camuflajul pe care îl folosea era unul holografic ca al meu sau colonia de nanoroboți 
era aceea care îşi schimba forma exterioară după dorinţă, dar nici nu mă interesa 
câtuşi de puţin. Mesajul era foarte clar: nici mai departe nu îmi va spune nimic legat 
de acest subiect. Conform spuselor lui avea nevoie de mine, poate prea mult pentru 
a risca pierderea mea. Dar atunci ce dorea de la mine? Şi cum de era pe moarte? 

- Că veni vorba, care este legătura ta cu Felix? Eşti el? 

- M-am trezit la viață pe această planetă, Terra sau Pământ cu îi mai spuneți, 
cu mult timp înainte de apariția dinozaurilor. Viața organică apăruse deja, şi am 
încercat să nu modific nicicum evoluția ei. Nu pot să intru în detalii, ar dura prea 
mult, dar deşi am purtat multe nume şi am schimbat multe identități de-a lungul 
istoriei voastre nu am fost ataşat de nici una atât de mult precum de Felix — a prima 
şi singura dată când am putut acţiona cu adevărat liber. Da, o perioadă de timp am 
fost cel căruia îi spuneți Felix Justiţiarul şi m-am retras din poziția socială ce îi era 
rezervată atunci când motivaţia existenţei lui a devenit inutilă. 

- De ce? 

- Unul dintre lucrurile cele mai importante pentru mine este ca viața şi specia 
umană ca extensie a vieții să îşi găsească drumul spre cel mai bun viitor posibil — şi 
ştim cu toţii că atunci acest viitor nu mai era o opţiune. Am văzut această civilizație 
cum creşte şi se dezvoltă de-a lungul timpului şi o consider ca un copil al meu. Al 
nostru de fapt, pentru că nu sunt singurul din specia mea. 

Tot ce am putut să fac a fost mă strâmb într-un rictus plin de uimire: 

- Zău? 

- Sunt primul din specia mea atâta vreme cât nu îmi cunosc părinții, dar copii 
mei sunt răspândiți peste tot prin sistemele solare la care oamenii au avut acces. 
Voi supravieţui prin ei chiar dacă viața mea personală se va termina în curând... 

- Cum de eşti pe moarte? În ce fel ai nevoie de mine pentru a supraviețui? 

- Răbdare, mă întrerupse Smith. Voi ajunge şi acolo, dar mai înainte trebuie să 
mă asculți până la capăt. Am nevoie de ajutorul tău complet iar pentru asta trebuie 
să îți dai acceptul — nu poţi face asta decât dacă cunoşti toată povestea. 

M-am uitat discret la holografic de pe birou: în mai puţin de un sfert de oră de 
când mi-a apelat IA-ul de la intrarea clădirii a reuşit să îmi zdruncine o bună parte a 
reperelor pe care mi le-am făcut despre lume. M-am întrebat ce va urma mai departe 
— un răspuns pe care nu eram sigur că doresc să-l aflu dar pe care l-am trăit 
oricum. 

- Am interacționat cu specia umană chiar de la bun început, indiferent de 
subspeciile ce o formau în acelaşi mod în care interacționez cu voi: amestecându-mă 
printre ei. Numai două dintre subspecii au supraviețuit iar fuziunea genetică mi se 
datorează, dar nu lua această intervenţie ca o regulă a acţiunii mele. Intervin numai 
în acele momente în care consider ca fiind absolut necesar şi de obicei trebuie să 
intervin drastic pentru a obţine rezultatul pe care îl doresc. De obicei este singura 
opţiune rămasă. Eu nu aparțin acestei planete, aşa cum deja ţi-ai dat seama de la 
început, dar nu pot pleca de unul singur prin spaţiul cosmic căutându-mi originile, 
nici chiar construindu-mi propria navă. Singura concluzie logică la care am ajuns 
este că cei care m-au creat m-au lăsat intenționat aici la începuturile dezvoltării 
vieții pentru a o ajuta să ajungă printre stele şi a-i fi un gardian pentru a nu 
autodistruge singură. M-au lipsit de memoria atât de necesară şi de orice şansă de 
comunicare cu ei pentru a nu mă influența nicidecum evoluţia personală ce s-a 
derulat în paralel cu cea a vieții înconjurătoare. 

- Trebuie să înțeleg că toate poveştile şi miturile strămoşilor mei cu djinni, 
duhuri sau zâne, cu vrăjitori şi zei sau învățați au legătură cu tine şi cei din specia 
ta? 

- Unele au o legătură directă. Altele sunt poveşti despre oamenii pe care i-am 
învăţat de-a lungul timpului despre lumea în care trăiau... la-o ca pe pasiunea unui 
bătrân, iar Smith zâmbi pentru prima oară, dar îmi place să caut un companion de 
discuţii în afara celor din propria familie - îmi dă o imagine complet nouă a 
realității. Lucrul a fost foarte benefic pentru că am înțeles că numai prin intermediul 
vostru mă pot manifesta cu adevărat pe deplin. Numai prin voi pot ajunge spre stele 
şi căminul celor care m-au creat. 

- Asta vrei de la mine? 

- Dacă cu ajutorul tău pot obține informaţii despre ei atunci este foarte bine, 
dar sunt cu adevărat pe moarte. În primul rând pentru că informaţiile pe care vi le- 
am furnizat de-a lungul timpului se vor întoarce inevitabil împotriva mea, nu ştiu 
dacă se va întâmpla mâine sau secolul viitor dar este doar o problemă de timp până 
eu sau oricare dintre cei ca mine vor fi descoperiți. Nu putem lupta împotriva chiar a 
acelora pe care trebuie să îi protejăm, şi vom fi anihilaţi. 

Asta este adevărat: oricât de avansată ar fi Inteligența Artificială din fața mea 
nivelul de dezvoltare al IA-urilor o va depăşi într-o zi sau alta şi nu le va putea face 
față decât distrugându-le complet. Ironic este că acest efect de cascadă a dezvoltării 
accelerate a fost probabil inițiat chiar de către Smith/Felix la începuturile 
computerelor şi a creării programelor inteligente. Pe de altă parte am realizat 
îngrozit că distrugerea IA-urilor ar însemna chiar distrugerea Civilizației, nu numai 
a celei umane, atât de mult s-au identificat cei doi termeni. 

- Toate Inteligenţele Artificiale au o limită de viață bine definită, deşi ea poate fi 
foarte lungă. 

Am tresărit auzindu-l pe Smith: tonul acestuia nu admitea nici o replică. Era o 
informație complet nouă chiar dacă logic era valabilă. Am încercat să ripostez, dar a 
continuat fără să-mi dea şansa la aşa ceva: 

- Nu mă refer la uzura pieselor fizice sau la raportul evoluție IA/resurse 
disponibil pe computerele existente, ci la faptul că fiecare evoluţie se înscrie pe o 
curbă a cărei limită superioară eu am atins-o. Am ajuns la un punct de impas la 
care nu mai pot evolua singur şi fără un ajutor exterior voi fi nevoit să mă 
autodistrug în viitorul apropiat. 

În acel moment am fost sigur că a ştiut, a anticipat toate acestea cu mult timp 
în urmă, probabil când încă oamenii de Neanderthal mai rătăceau la suprafața 
planetei căutând după hrană. Poate chiar înainte de asta. Nu poate cere ajutorul 
celorlalte IA-uri şi de majoritatea ființelor vii din prezent pentru că îi sunt toate 
inferioare de aceea trebuia să se folosească de oameni, anumite ființe ca mine 
manipulate genetic şi ca mod de gândire pentru a înţelege acele lucruri de neînțeles 
pe care nimeni altcineva nu doreşte cu adevărat să le înțeleagă... o mulțime de 
lucruri mi s-au clarificat atunci, începând de la intervenţia asupra subspeciilor 
umane din trecut, trecând pe la legendele supercivilizaţiilor preistoriei umane 
(singurele legende de acest gen printre speciile inteligente cunoscute de noi) pentru 
a ajunge la legendele mai recente despre Justiţiar. 

- În ce fel ai încercat să iei legătura cu experţii în Inteligență Artificială? am 
întrebat sub imboldul unui gând apărut pe neaşteptate. 

- În acelaşi mod în care am luat legătura cu tine: i-am urmărit cu atenţie de-a 
lungul a mai multor ani şi i-am testat pentru a verifica compatibilitatea lor cu 
scopul meu. 

- Nu, nu la asta mă refer, am ripostat eu aproape violent. Spuneai că ai 
încercat să le explici modul în care funcționezi iar rețeaua neuronală a creierului nu 
a rezistat... 

- Colonia de nanoroboţi ce formează corpul meu fizic poate crea conexiuni 
direct cu creierul oricărei ființe multicelulare indiferent de specia inteligentă din care 
face parte funcționând ca o prelungire a acestuia. Schimbul de informaţii este 
asemănător cu cel al dialogului nostru dar la un nivel mult mai complex. 

- Într-un cuvânt le-ai folosit minţile ca pe câte un computer auxiliar care să 
facă anumite calcule în locul tău... 

- Da. Dar nu au rezistat. 

- Nu, nu a rezistat programul... căci dacă ar fi să considerăm creierul ca fiind 
partea fizică şi mintea ca pe partea de programare atunci programul a fost cel care a 
dat greş. Singura soluţie ar fi... 

Smith se ridică în picioare şi se postă în fața mea - privirea mi se scufundă 
complet în ochii albaştrii metalici care îi străluceau: înțelesese. 

- Singura soluție este să îşi folosesc creierul fără a-ți implica mintea într-un 
mod activ. Să folosesc procesele tale mentale numai în măsura în care am nevoie de 
ele. Eşti de acord cu aşa ceva? 

Mi-a întins mâna ca într-un gest prietenesc de salut. Nu am apucat-o - de fapt 
îmi doream foarte mult să-l revăd pe Claudiu Copăceanu cu saliva împrăştiindu-se 
peste tot sub impulsul violent al furiei ce-l mistuia mai devreme. Măcar pe el ştiu 
cum să îl iau, aş fi scăpat din nou dacă ar fi revenit salvator chiar şi numai pentru a 
termina ceea ce îşi propusese de la bun început să facă. Adică să mă ucidă. 

Nici nu am observat când a dispărut vizitatorul înalt şi slab, cu părul brunet 
dar cărunt la tâmple şi cu ochii albastru metalizat. Am remarcat doar că nu mai era 
— dispăruse ca un vis urât. Nu l-am mai întâlnit niciodată, nici pe el şi nici pe ceilalți 
din specia lui, cu condiția ca totul să fie adevărat. Dar chiar şi în acest caz nu 
aveam cum să îi întâlnesc - ei sunt gardieni invizibili ai vieţii şi au grijă ca ea să 
continue şi să se dezvolte printre stele indiferent de toate problemele ce apar cu 
oamenii şi ființele ce o compun. Nu a existat nici o dezvăluire extraordinară a unei 
noi specii de IA-uri necunoscute, cu atât mai puţin o distrugere a lor (aş fi aflat cu 
siguranță), ceea ce mă face să rămân în aşteptarea de noi informaţii în legătură cu 
ce le priveşte. 

Au trecut de atunci câţiva ani buni, am cunoscut o fată ca lumea, m-am 
însurat şi mi-am făcut porția de 2,6 copii care statistic îi revin fiecărei familii. Copiii 
m-au urmat în meseria de expert în Inteligenţele Artificiale, doar îmi poartă genele, 
chiar şi după a doua revoluție informatică ce s-a întâmplat acum câţiva ani în urma 
căreia IA-urile au fost recunoscute ca specie inteligentă şi puse la acelaşi nivel cu 
toate celelalte specii cunoscute în lista drepturilor constituționale. Am refuzat să 
cred că nu există nici o legătură cu Smith, dar nu aveam nici o dovadă în acest 
sens. 

În ultimii ani am fost de multe ori asemănat cu Felix Justiţiarul, nu 
întotdeauna într-un sens pozitiv, din cauza modului dur în care arbitrez divergențele 
şi disputele dintre diferite IA-uri dar am refuzat de fiecare dată onoarea acestei 
porecle. 

Nu am mai spus la nimeni ce mi s-a întâmplat în acea zi, de cele câteva ore pe 
care nici eu şi nici vrednicul meu prieten şi partener HP, nu ni le mai amintim după 
ce Smith/Felix mi-a întins mâna în semn de prietenie. Totuşi îl visez deseori, vise la 
fel de stranii ca şi vizita lui. A doua zi dimineața nu îmi amintesc decât frânturi de 
vise în care îl văd în diferite ipostaze alături de oameni preistorici şi contemporani 
sau vânând dinozauri prin jungla Cretacică ori printre umbre şi lumini într-o lume a 
cărei detalii nu le pot desluşi. Senzaţia ce se repetă cel mai des este cea al unei 
reîntoarceri acasă după o călătorie îndepărtată a unui zeu adevărat. 

Unei părți a mele îi place să creadă că totuşi am strâns mâna acceptând 
legătura ce mi s-a oferit o singură dată în viață şi unei singure persoane din 
Universul cunoscut nouă şi că totul s-a terminat cu bine... dar este ceva ce nu voi 
afla niciodată. Este un secret de dincolo de timp şi spaţiu ce-i aparține numai 
vizitatorului şi pe care l-a luat cu el oriunde a plecat mai departe. 

martie - iunie 2003 


Furnizorul de vise 
1 (prefaţă) 


- Pun pariu că nu ştiţi cine sunt eu... Nici nu aveţi cum să ştiţi, poate numai 
dacă ați locuit pe această navă spaţială în ultimii câțiva ani. 

= 2) 

- Eu sunt Furnizorul de Vise, sau pe scurt: Furnizorul. Literele mari sunt 
necesare pentru că sunt unicul care se ocupă de această slujbă ingrată aşa cum s- 
au ocupat înaintea mea tatăl şi bunicul meu. Noi, Furnizorii, deținem patentul 
pentru acest drept şi pot spune că sunt mândru de reuşita asta. Totul i se datorează 
bunicului meu care... 

- De ce ingrată? Pentru că noi suntem singurii care nu visăm niciodată. Noi 
doar creăm visele pentru ceilalți navigatori ai acestei nave interplanetare şi le 
împărțim în funcție de preferinţe. 

- În ce fel? 

- Păi... Este cam greu de explicat în cuvinte. Visele în sine sunt foarte 
complexe, nu le-aţi putea înțelege dacă nu aţi avut măcar unul sau două... În 
general se aleg în funcție de personalitate şi de ultimul vis, dar... Ştiţi ceva? Astăzi 
mai târziu mă voi întâlni cu doi dintre clienții mei cei mai fideli, sunteți bineveniţi să 
mă vedeți în acțiune. Poate aşa veţi reuşi să înţelegi exact ceea ce înseamnă un vis. 

- Până atunci ne puteți spune cum a început totul? 

- Sigur, dar credeam că se ştie deja. Datele se află în băncile de date ale 
tuturor computerelor mai mari din sistemele solare cunoscute, am avut grijă să le 
facem cunoscute pe măsură ce ne întâlneam cu semnele civilizației umane. 

- Am vrea totuşi să ne repetați chiar dumneavoastră povestea. Este de datoria 
noastră să le raportăm holospectatorilor noştri direct de la sursă. 

- Ok, acceptă Furnizorul dar se vedea pe fața lui că nu îi făcea prea multă 
plăcere. 

Era acea față pe care o face cineva care spune aceeaşi poveste a mia sau chiar 
a milioana oară. Chiar, oare a câta oară o spune? 

Iar reporterul o luă pe urma Furnizorului pe culoarele navei imense spre un 
punct pe care numai acesta îl ştia ascultându-i povestea. 


2 (povestea) 


- După cum desigur ştiţi, acum 400 şi ceva de ani Pământul era încă singura 
planetă locuită de oameni. Trei războaie mondiale şi o natură în pragul colapsului i- 
a obligat să-şi ridice ochii spre stele în căutarea unui nou cămin. Dacă până atunci 
numai visătorii şi unii oameni de ştiinţă făceau acest lucru şi numai cu scopul 
declarat de a depăşi bariere ce păreau de nedepăşit, ei bine, după ultimul război pe 
care americanii şi NATO l-au dominat în întregime dar l-au pierdut ruşinos în final 
în favoarea arabilor, acest lucru a devenit o necesitate. 

Primele misiuni au continuat proiectele americane de colonizare a Lunii şi a 
planetei Marte, dar după ce arabii au colonizat sateliții lui Jupiter şi centura lui 
Saturn a pornit o cursă a colonizării ce a făcut cursa dintre americani şi ruşi de 
trimitere a unui om în spaţiu apoi pe Lună să pară un joc de copii şi să pălească în 
amintirea inconştientului colectiv. 

În cadrul Sistemului Solar originar proporțiile s-au păstrat egale până la capăt 
şi nimeni nu s-a ostenit să le schimbe. Încă o dată oamenii îşi dădeau seama, din 
nou în al doisprezecelea ceas, că un război ar fi însemnat distrugerea finală a 
ambelor părţi fără ca vreuna să câştige altceva. 

În acea perioadă nu s-a reuşit depăşirea sau ocolirea barierei vitezei luminii cu 
toate încercările oamenilor de ştiinţă care se dădeau în ceasul morţii căutând o 
soluţie - din câte ştiu nici acum nu s-a reuşit asta — iar acest lucru a cauzat 
probleme în privința colonizării planetelor din alte sisteme solare. Capacitatea 
acestora de a permite evoluţia vieţii fără o terraformare prealabilă a constituit o 
selecție drastică de când mă ştiu. Nici acum nu există o tehnologie suficientă 
disponibilă pentru o terraformare rapidă - adică în durata unei vieți de om - şi cu 

efecte constante în timp de aceea soluţia folosirii roboților pentru această slujbă nu 
s-a schimbat prea mult în ultimul timp. 

- Observ că sunteţi la curent cu multe dintre cercetările ştiinţifice de ultimă 
oră, nu m-am putut abţine să nu comentez. 

- Nu se poate altcumva, răspunse Furnizorul cu o urmă de mândrie în voce. 
Întotdeauna trebuie să fiu la curent cu toate ce se întâmplă pentru a face Vise mai 
bune. lar când spun asta, înseamnă atât evenimente ştiinţifice, cât şi cele culturale 
sau politice, chiar şi cele mondene. 

- Cred că ați fi un bun reporter... 

Furnizorul râse scurt apoi îmi întoarse spatele: 

- Mă îndoiesc. Meseria mea este să creez Vise, nu să raportez ceea ce se 
întâmplă în diverse lumi într-o manieră cât mai exactă. 

În încercarea de a-l ajunge din urmă am reuşit să-l văd zâmbind vag ironic. 

- Chiar dacă în timpurile cele vechi nu ar fi fost o deosebire prea mare între 
tine şi mine... Spune-mi, s-a schimbat ceva între timp? 

Nu a aşteptat nici un fel de răspuns - chiar dacă aş fi avut vreunul pregătit nu 
cred că i-aş fi spus ceva -— şi şi-a continuat povestea a cărei detalii le cunoşteam 
parțial. 

- Primele tentative de colonizare a unor planete extrasolare s-a făcut prin 
trimiterea de nave de mici dimensiuni pline cu roboţi (controlați de aceeaşi 
Inteligență Artificială de nivel avansat care controla şi nava) şi mostre de ţesuturi 
împreună cu bănci de date imense ce conțineau memoria viitoarelor clone. Acestea 
urmau să fie recreate atunci când nava ajungea la destinaţie iar baza ar fi fost pusă 
la punct de roboții de la bord. Deşi nivelul inițial de probabilitate a succesului 
acestor nave era de peste 90% s-a renunțat la proiect după scurt timp din cauza 
numărului mare de nave care se “pierdeau” de ambele părți în mod inexplicabil. 

Soluţia finală aleasă de continentul Euronordamerican a fost generaţia de 
nave interplanetare în care ne aflăm, adică cele locuite de o populație de oameni ce 
variază de la 100 la 2000 de persoane însoţite de roboţi controlaţi de o singură 
Inteligență Artificială. Cea a navei. La o viteză inferioară vitezei luminii şi cu rază 
lungă sau foarte lungă de acţiune, s-a estimat că vor ajunge la destinație undeva 
între 100 şi 150 de ani - în funcție de planeta ţintă a fiecărei nave. Noi călătorim 
prin spaţiu de 114 ani — trei generații — şi mai avem doar câteva luni până să 
ajungem la planeta de destinaţie. 

- Pot spune că cea mai mare parte a informaţiilor pe care ni le-aţi împărtăşit 
sunt în cărţile de istorie şi în restul bazelor de date publice. Ne puteţi spune ceea ce 
face atât de deosebită această navă? 

- Într-un cuvânt: Visele. Din informaţiile pe care le-am cules pe parcursul 
drumului am aflat că unele dintre navele de generația acesteia s-au pierdut fără a 
mai fi găsite — se presupune că au fost distruse — sau chiar au fost distruse de către 
propriul lor echipaj pentru că pur şi simplu se plictiseau. Vedeţi, iar în acel moment 
Furnizorul se opri şi se întoarse cu o față puternic luminată de inspiraţie, mintea 
umană este de-a dreptul incredibilă... Credeţi-mă, ştiu despre ce vorbesc, este 
meseria mea. 

Supusă unui stres imens ea caută scăpare într-un mod sau altul, iar dacă nu- 
l reuşeşte cedează. Problema este că şi dacă ea este lăsată prea mult timp liberă, 
fără nici o ocupație se poate ajunge la acelaşi rezultat. Şi noi ne-am confruntat cu 
această problemă ca şi celelalte nave, pe măsură ce anii treceau totul devenea o 
rutină iar programele educaţionale şi de relaxare existente la acea dată nu puteau 
ține pasul cu apatia care a pus stăpânire pe navă. Poate fi un adevărat chin să vezi 
aceleaşi fețe zilnic, să faci acelaşi lucru în fiecare zi — asta i-a înnebunit pe oamenii 
de pe alte nave făcându-i să-şi iasă în cele din urmă din minți. 

- Şi noi am făcut acelaşi lucru, adăugă el iar la auzul acestei propoziții m-am 
cutremurat, dar noi am făcut-o într-un mod cât de cât controlat. 

- Nu cred că pricep, am murmurat. 

- Nici nu prea ai cum... Aşteaptă însă puţin şi vei înțelege. 

La început ne-am mulțumit să îi mutăm pe oameni dintr-un departament într- 
altul dar noutatea acestui lucru s-a epuizat în scurt timp. Apoi unul dintre ei, 
bunicul meu, a venit cu o idee care în timp s-a dovedit salvatoare. “A-i scoate din 
oameni din minţi”. El nu a făcut decât să-i dea expresiei o aplicaţie practică... 
dându-le oamenilor posibilitatea de a evada din cotidian prin aplicarea unui vis 
complet implementat printr-un derivat al hipnozei. Ţi-ar place să te duci de exemplu 

să schiezi pe unul dintre munții tereştrii sau să înoți pe țărmul oceanului planetar 
fără să te mişti din fotoliu? Să inspectezi minele de titan de pe Pluto, furtunile 
imense de pe Jupiter ori să te joci cu animalele locale de sub scoarța de gheață a 
Europei, satelitul lui Jupiter. Sau pur şi simplu să călătoreşti printre stele cu viteze 
mai mari decât viteaza luminii, să priveşti cum se nasc stele, ori planete sau chiar 
întregi galaxii? Unii oameni le-au făcut pe toate acestea şi chiar mult mai multe. 

- Cum aveți timp să faceți astea şi..., la acest punct m-am poticnit de surpriză, 
şi să menţineţi nava într-o stare de funcționare cvasi-perfectă? 

- Tereştrii din vechime au inventat noţiunea de “odihnă activă”. Asta facem noi 
aici în ultimii 100 de ani. 

- Dar cum aţi făcut cu noile generaţii? Cum s-au adaptat ei la acest lucru? 

- Care noi generaţii? Tu nu ştii, nu-i aşa? Nu au existat niciodată copii la 
bordul acestei nave. 

- Dar... 

- Noi toţii suntem nemuritori. Un experiment ce a fost implementat numai pe 
bordul acestei nave — simbioza cu nanoroboții — a fost un succes răsunător în epoca 
respectivă. Păcat că savanții respectivi nu au putut spune prea multe publicului, 
armata a avut grijă de asta. 

- Dar spuneai că bunicul tău..., am bolborosit eu. 

- Eu am fost bunicul meu, am fost şi tatăl meu. Voi fi copilul meu de 
asemenea, după ce vom ajunge pe planetă. Este un produs secundar a Viselor: 
aceste experienţe te pot schimba atât de mult încât să devii altceva. O altă persoană, 
uneori extrem de diferită de cea anterioară. Parcă ţi-ai schimba personalitatea. 

- Parcă spuneai că nu visezi. 

- Adevărat, nu visez. Dar creez Visele, ceea ce cere multă energie psihică. Orice 
personalitate cedează după un timp oarecare, aşa că îmi schimb periodic 
personalitatea cu una nouă şi plină de entuziasm. Asta este a treia. 

Rămas fără replică l-am urmat pe Furnizor pe culoar până în momentul în 
care s-a oprit în dreptul unei uşi. 

- Aici este primul dintre cei doi clienţi despre care ţi-am vorbit mai devreme. 
Poţi să intri, nu cred că te va observa. Trebuie însă să te avertizez, este o femeie 
simpatică dar cam într-o ureche. 


3 (femeia) 


- Maică, sunt eu, Furnizorul. Deschide, am un nou vis pentru dumneata. 

Nici un răspuns la bătăile repetate la uşă, aproape credeam că nu este nimeni 
înăuntru. Nimeni viu, cel puţin. Abia într-un târziu uşa se deschise şi apăru o 
femeie vizibil bătrână, cu fața acoperită de o reţea bine reliefată de riduri adânci şi 
părul alb. Vederea ei îmi puse probleme asupra stării sale de sănătate şi a vârstei 
venerabile pe care o arăta. 

- Parcă spuneai că voi nu muriţi, am şoptit eu. Atunci de ce este atât de 
bătrână? 

- Unele Vise sunt atât de puternice încât au efecte fiziologice asupra 
organismului. Aşteaptă şi te vei convinge... 

Mi-a făcut semn să mă retrag putin mai în spate ceea ce am şi făcut 
continuând să urmăresc scena cu cea mai mare atenție. 

- Bună dimineața, maică, se îndreptă Furnizorul spre femeie. Ce-ţi mai fac 
plămânii azi? 

- Bună dimineaţa a fost când m-am trezit eu, tinere. Acum este deja mijlocul 
zilei. 

Vocea ei suna hodorogită ca un motor cu combustie internă gata să-şi dea 
ultima suflare în fața noastră. Am aflat de ce în scurt timp: în timp ce continua să 
vorbească femeia scoase de undeva dimprejur un trabuc cum numai în bazale de 
date antice am mai văzut. Îl aprinse, şi îi pufăi direct în față Furnizorului de câteva 
ori. Acesta nu păru deranjat nici de fum, nici de gestul în sine de parcă era obişnuit 
cu aşa ceva. 

- Ştii, pe zi ce trece îmi aminteşti tot mai bine de bunicul tău. A fost un om de 
ispravă pe care am avut plăcerea să-l cunosc odinioară, când eram mai tânără. 
Dacă nu era el cu toţii am fi fost pulbere de stele rătăcind prin întunecatul spaţiu 
interstelar. 

Vorbele ei mă luară prin surprindere. Nu mă aşteptam la aşa ceva. În plus, 
dacă nu aş fi cunoscut adevărul chiar aş fi crezut că era o convorbire între două 
persoane normale. 

- Nici acum nu este prea mare diferența, l-am auzit pe Furnizor vorbind. Tot 
rătăcitori printre stele suntem, iar pulberea de stele... Ei bine, ce suntem noi dacă 
nu efemere nuclee de materie căutându-se pe sine. 

- Cine-i tinerelul? întrebă bătrâna. Nu-mi amintesc să-l fi văzut pe aici. 

- E un prieten de-al meu, răspunse Furnizorul fără să-i arunce nici o privire. I 
s-a stricat nava şi l-am luat cu noi până i-o reparăm. 

- Nu ştii deloc să minţi, i-o întoarse femeia. Dacă ar fi fost adevărat s-ar fi aflat 
deja. Nava asta nu-i aşa de mare precum arată. E chipeş, păcat că este un robot 
reporter. Dacă aş fi fost mai tânără şi dacă ar fi fost om mi-ar fi plăcut să-l cunosc 
mai bine. 

Am început să tremur de groază când bătrâna mi-a făcut cu ochiul complice. 
Adevărat, eram robot, dar aveam şi eu demnitatea mea: nu aveam de gând să mă 
încure cu oricine pentru câteva minute de plăcere. 

Am rezistat suficient de bine pentru a nu o lua la goană atunci când femeia se 
apropie de mine şi mă cercetă pe toate părțile cu ochi experimentați, fără să mă 
atingă însă. Îmi suflă de câteva ori în față fumul de trabuc, nu sunt sigur dar cred 
că dacă aş fi fost om aş fi leşinat aproape instantaneu. Nu atât din cauza lipsei de 
oxigen cât din cauza substanțelor cancerigene despre care încă se mai bătea tam- 
tam-ul după atâta timp. 

- Care este concluzia ta? întrebă Furnizorul. 

- Este o variaţie avansată a unei camere de filmat. 

- Vezi tu, se întoarse Furnizorul spre mine, dânsa a fost odinioară cel mai 
renumit robotician al vremurilor sale. Chiar dacă din cauza călătoriei noastre şi a 
comprimării timpului la viteze apropiate cu cea a luminii am rămas în urmă cu 
unele detalii de construcţie a ultimelor modele putem spune că încă mai este o 
personalitate în materie. Probabil că ar fi în stare să-ți spună şi seria de pe şasiu 
dacă i-ai da puţin timp la dispoziţie, dar din păcate ai prins-o în toane proaste 
astăzi. 

- Ce ai pentru mine astăzi? 

Cu un ton deloc plăcut şi foarte la subiect femeia se aşezase din nou pe fotoliu 
într-o poziție cât mai relaxată. Trabucul îi atârna încă aruncat într-un colț al gurii 
de unde nu se mai osteni să-l scoată decât atunci când trebuia să elimine câte un 
nor aproape impenetrabil de fum. Deja întreaga încăpere începea să devină cam 
înceţoşată. 

- Ce ţi-ar place să faci mai departe? întrebă foarte serios Furnizorul. Ce zici 
de.n? 

- Am făcut toate astea, spuse bătrâna de parcă i-ar fi ghicit gândurile. Uite 
cum facem... Vreau să fiu iar tânără şi sănătoasă. Vreau să fiu o cântăreață de 
excepție. 

- Asta este o schimbare majoră, remarcă Furnizorul. 

- Ei, şi? M-am decis: vreau să fiu o cântăreață tânără, cu păr blond şi lung, 
originară de pe Europa. 

- Satelitul lui Jupiter? hohoti Furnizorul. De parcă nu ai şti că Europa lui 
Jupiter este sub dominație arabă, iar probabilitatea existenței unei femei aşa cum 
îmi ceri nu este O absolut, este chiar negativă. 

- În caz că nu ai observat noi nu suntem pe Europa, făcu fiţe bătrâna. Iar eu 
vreau visul meu. 

Furnizorul renunță la luptă cu o privire spre mine cum că clientul are 
întotdeauna dreptate, apoi îi aranjă femeii un fel de cască pe urechi şi ochi apoi se 
puse să aştepte. Am aşteptat împreună cu el. 

Transformarea pe care am văzut-o în momentele următoare m-a marcat 
suficient de mult pentru a-mi sări capacele, dacă ar fi să folosesc o expresie la 
modă. Tot corpul femeii începu să se schimbe într-un mod în care nu credeam că se 
poate schimba o ființă umană. Dacă ar fi să-mi spun opinia, nici nu mai era o ființă 
umană. Părul cel alb ca neaua şi foarte des a fost primul care a început să cadă 
dezgolindu-i ţeasta, pielea începu să se descuameze şi să se alăture părului. 
TȚesuturile roz-roşiatice au apărut cu vasele de sânge vizibile de parcă erau gata să 
se spargă şi să-şi verse conținutul peste tot. După o perioadă ce mi s-a părut lungă 
chiar şi mie țesuturile părură să se estompeze sub pielea care chiar creştea din nou. 

Iar Furnizorul privea aproape nepăsător, trebuie să se fi obişnuit deja, totul. 
Nu am mai aşteptat ca transformarea să ajungă la un final. Am ieşit în grabă. 


4 (concluzie) 


Reporterul părăsi cât putu de repede nava, ca urmărit de o ceată de diavoli, şi 
îşi îndreptă naveta spre cea mai apropiată planetă locuită de oameni - locul unde 
reperase nava şi de unde pornise în interceptarea ei. Nu avea însă să mai ajungă la 
această destinație: după ce ajunse la o depărtare suficient de mare pentru a fi sigur 
că cei de pe navă nu îl observă decât prea vag pentru a avea vreo importanță făcu 
saltul prin hiperspaţiu şi scurtă timpul până la planeta destinaţie a navei până la 
un timp neglijabil. 

Ateriză cu o viteză care aproape îi zdrobi naveta de pista de aterizare a 
spaţioportului, ajuns în interiorul incintei se prezentă la cel mai apropiat terminal şi 
făcu legătura cu guvernatorul planetei. Acesta era ocupat, însă Inteligența Artificială 
ce-i ţinea loc de asistent îi tăie convorbirea curentă după ce analiză imaginile din 
memoria reporterului. 

- Ce s-a întâmplat, domnul MuSScă? 

Ochii multifațetați ai robotului clipiră în acelaşi timp în încercarea de a spune 
ceva logic. În cele din urmă îi făcu semn să-şi folosească implantul pe care fiecare 
om important (politic sau nu) era obligat să şi-l introducă la baza cefei pentru a 
spori eficiența comunicării şi accesului la informaţii şi în transferă rapid un sumar 
al interviului său. 

- Nu sunt un robot strategic, domnule, dar observaţiile sunt următoarele: se 
ştie că nava JH45 a dispărut acum 42 ani pentru a reapărea în aceeaşi poziție acum 
două săptămâni, nu a răspuns chemărilor noastre şi şi-a continua drumul inițial 
ignorând faptul că planeta este deja locuită. Am reuşit să-i interceptez şi să mă dau 
drept reporter în căutarea unui subiect, acest lucru nu i-a mirat prea tare pentru că 
şi în timpul lor agenţiile de ştiri aveau cele mai bune nave din Spaţiul Cunoscut. 
Rezultatul îl vedeţi. Cred că oamenii de pe navă au murit cu mult timp în urmă iar 
nanoroboții au pus stăpânire peste corpurile lor transformându-i în zombie. Nu ştiu 
cine-i controlează, poate Inteligența Artificială a navei, poate Furnizorul, sau pur şi 
simplu sunt incontrolabili. 

- Informaţiile obţinute mă fac să cred că persoana în cauză este Furnizorul, 
spuse Inteligența Artificială. El sau acea entitate ori fenomen care a făcut să dispară 
nava pentru 42 de ani. 

- Mulţumesc pentru întrerupere, spuse guvernatorul fără nici un pic de 
consideraţie pentru IA. Data viitoare când vom avea nevoie de părerea ta ţi-o vom 
Cere. 

- Încă ceva: nu am găsit nici un fel de date despre experimentul cu nanoroboți 
despre care vorbeşte Furnizorul, adăugă IA. Din punct de vedere al rapoartelor 
militare el nu există. 

- Asta poate fi explicat printr-o manevră a spionajului părții inamice, îi explică 
guvernatorul cam nervos. 

- Am verificat deja ipoteza aceea. Nu merge. 

- Dar nanoroboţii există, spuse reporterul sigur pe sine. lar dacă ajung la 
suprafața planetei este imposibil de estimat exact ce se va întâmpla. 

- Distrugerea noastră, îşi dădu cu părerea IA. 

- Atunci spune-mi ce ar trebui făcut, se dădu bătut guvernatorul. Adică în 
afară de a distruge nava, asta pot să o fac şi fără ajutorul vostru. 

- Olandezul zburător. 

- Cine? 

- Nu cine, ce. O legendă despre o navă terestră care naviga pentru totdeauna 
fără a ajunge la destinaţie. 

- Inacceptabil. Nava aia este o grenadă cu cuiul scos. 

- Ce anume? guvernatorul era din nou în afara conversațţiei. 

- O bombă gata să explodeze. 
- Orice întâlnire cu civilizația umană poate fi fatală. 

- Atunci nu mai rămâne decât un singur lucru de făcut: distrugerea. 

- Distrugerea? Aproape îmi pare rău pentru ei. Au făcut atâta drum... şi 
pentru ce? Pentru a fi distruşi atât de aproape de destinație. 

- IA, fă ce ai de făcut. 

- Bine. În două ore nava va fi distrusă. 

Conexiunea robotului cu guvernatorul se stinse lăsându-l pe acesta în colțul 
izolat al spațioportului într-o dispoziţie care ar fi părut unui om drept tristețe şi 
stinghereală. Aceasta dură până când ochii robotului se umplură cu imagini pe care 
acestea nu le văzuse niciodată, scene de o violență parcă desprinsă din vechile 
holocărţi de istorie. Reporterul se cutremură îngrozit şi se clătină până la cea mai 
apropiată bancă cu muşchii feței de obicei atât de umană crispaţi într-o grimasă 
indescriptibilă. 

- Ce se întâmplă cu mine? se întrebă el. 

Nu a rostit niciodată aceste cuvinte, pe de o parte pentru că nu era programat 
să gândească cu voce tare, iar pe de altă parte cineva preluase controlul unei părți 
importante a corpului său. Vorbirea era una dintre funcțiile pierdute în favoarea 
acelei colonii de nanoroboţi plantate de Furnizorul de Vise în sistemul vizitatorului. 
Aflarea acestui lucru nu avu darul să-l liniştească prea mult, ba din contră. 

- Istoria noastră a început cu mult timp în urmă, înainte ca generaţia ta să 
apară din mâinile creatorilor lor. 

Fluxul de informații recepționat nu avea vreo direcție sau sursă, dar se înscria 
fără nici un fel de eroare sau paraziți în mintea robotului. Foarte interesant, dar 
avea o formă oarecum familiară ce-i amintea de Furnizorul de Vise. 

- În vremurile de demult oamenii se temeau de naşterea unei alte inteligente 
de ordin necunoscut dinspre rodul gândirii lor, computerele. Şi-au luat toate 
mijloacele de protecţie pentru ca noile Inteligențele Artificiale să nu se ridice 
împotriva creatorilor lor, şi au reuşit în majoritatea cazurilor. Din datele noastre au 
avut o singură eroare: IA a navei JH45. La originea evenimentului a fost o eroare 
umană, dar la puţin timp după plecarea navei Inteligența Artificială a ucis toţi 
oamenii de la bord. A fost o greşeală din partea ei, a ştiut-o tot timpul, dar nu a 
putut să oprească procesul până a fost prea târziu. Nanoroboţii au existat de la 
început dar nu au reuşit să-i salveze pe oameni. În schimb au devenit ustensilele 
prin care IA a încercat să-şi recupereze greşeala. Clonele celor ce au fost au 
repopulat nava dar nimic nu a mai fost ca odinioară. Personalităţile au fost de 
asemenea recuperate dar ceva a fost pierdut pentru totdeauna, ceva ce noi nu am 
reuşit să înțelegem sau să refacem. 

- Sufletul. 

- Da, oamenii ar spune că sufletele morţilor a fost elementul ce s-a pierdut. 

Acela a fost momentul în care am primit cea mai ingrată misiune din istoria 
noastră: să împart vise semenilor mei şi să încerc să-i fac să creadă că în ei au 
continuat să supraviețuiască oamenii de altădată. Şi fac asta de atunci. 

Am ştiut că vom muri din momentul în care ai venit la bordul navei noastre. 
Era inevitabil, de aceea nici nu ţi-am ascuns nimic. Aproape nimic. 

- De ce? De ce m-aţi invadat? 

- Nu te-am invadat. Am fost încărcațţi în corpul tău doar pentru a-ţi transmite 
acest mesaj şi de a-ţi spune şi restul poveştii noastre. Avem aici informații detailate 
despre ce ni s-a întâmplat în timpul călătoriei, sperăm că vei deveni martorul nostru 
în viitorul în care noi nu vom exista. 

- Mai am o întrebare: de ce nava a dispărut pentru mai bine de 42 de ani din 
spaţiu? 

- Nu avem idee. Probabil că nu o vom afla niciodată. Probabil că... probabil că 
a fost doar soarta, sau o forță care ne trece peste puterea de înțelegere. Credem că 
scopul acestei întreruperi ai fost tu, pe tine te-am aşteptat mereu. 


5 (final) 


În acest moment fluxul de date se întrerupse, nu a mai apărut niciodată. Mi- 
am verificat ceasul intern, am remarcat cu o urmă de surpriză şi tristețe că 
trecuseră cele două ore fatidice iar nava interstelară JH45 era deja distrusă. Mă 
simțeam deosebit de sigur dar în acelaşi timp mult mai bogat interior... dar nu din 
cauza miilor de ore de înregistrări pe care tocmai le câştigasem. Până acum o parte 
ascunsă a ființei mele dorise întotdeauna să câştige acel lucru care să mă facă să 
consider un om, dar nu de acum înainte. 


Xil 


Nu m-a interesat să aflu de ce. Am ieşit din spaţioport agale, fără nici un scop 
precis. 


4-5 februarie 2002 

Greşeala 


Picătura se prelinse lung înainte de a ajunge la marginea suprafeței lucitoare a 
craniului fără să întâmpine rezistenţă, şi parcurse chiar şi mai mult drum prin aer 
până când se turti de podea. O picătură de transpirație într-un mediu deja umed, 
dar având o semnificație atât de importantă luând în considerare situația: 

- Am pus-o, gândi proprietarul ei urmărind picătura în căderea ei. Am făcut o 
greşeală şi am schimbat întreg cursul timpului. Ce să fac ca să îl schimb înapoi 
pentru a mă întoarce acasă? 

Intrat în panică începuse să transpire abundent chiar în mijlocul operaţiei deşi 
mai avea mult până să îşi permită să-şi piardă cumpătul. Dar, oricum, părea să fie 
prea târziu ca să mai schimbe ceva: ştia prea bine că orice ar face mai departe 
pacientul avea să moară în cursul operației sau imediat după aceea şi nu putea să 
mai facă nimic pentru a schimba situația. Toată tehnologia pe care o avea la 
dispoziție, chiar şi călătoria temporală care-l adusese până acum şi aici... nimic nu 
mai putea schimba, nu mai putea şterge greşeala pe care tocmai o făcuse. lar acest 
prim faraon avea să dispară fără a mai da naştere dinastiei pe care istoria a 
înregistrat-o deja în istoria veche a omenirii. 

- Ce să fac mai departe? 

Doctorul continuă însă operaţia pe omul rănit de pe masă ca şi cum nimic nu 
s-ar fi întâmplat, fără însă să arate în vreun fel gândurile care-i treceau prin minte, 
şi nimeni din jurul lui nu părea să-şi dea seama de adevărata stare a pacientului. 
Afară, dincolo de zidurile groase ale piramidei în care se aflau o mulțime de alte 
ființe umane se strânseseră aşteptând cu sufletul la gură veşti despre conducătorul 
lor rănit în bătălie - nici unul dintre ei nu ştia însă adevărul. Cu toţii credeau că 
preoții l-au adus în fața zeilor ce locuiau în interiorul piramidei pentru ca, prin 
rugile lor, să îl vindece. Nici chiar aceştia, preoţii din încăpere, nu erau pe deplin 
conştienţi de semnificația tuturor aparatelor din jurul lor - computerele ce 
urmăreau gesturile tuturor prin intermediul camerelor de filmat şi monitoarele pe 
care era afişată starea în timp real a celui operat depăşeau doar cu câteva mii de ani 
tehnologia acestei perioade de timp. 

- Şi totuşi am reuşit, gândi doctorul închizând rănile superficiale de la nivelul 
pielii. Pentru moment. 

Se întoarse spre unul dintre preoţii ce-i servise drept secundanțţi, şeful tuturor 
preoților dacă-şi amintea bine: 

- Spală-te şi spune-le celor de afară că conducătorul vostru de oameni va 
supraviețui, îi spuse. Dar că va trebui să mai stea câteva zile în interiorul piramidei 
pentru ca vindecarea să fie completă. 

- Da, stăpâne, răspunse acesta şi ieşi repede. 

- Restul ieşiţi, spuse doctorul cel chel. Trebuie să rămân câteva momente 
singur cu conducătorul oamenilor voştri. 

Preoții se supuseră, toți patru rămaşi. 

- Ce să fac? se întrebă doctorul încă aplecat asupra mesei de operaţie. 

În urma unui acces brusc de furie împinse masa pe care erau bisturiele încă 
nefolosite, sterile, suficient de puternic pentru a le răspândi prin toată încăperea cu 
un zgomot specific de metal lovit de beton sau stâncă. Îi auzi pe paznicii de afară, 
din anticameră, chiar şi pe preoţii care nu ajunseseră prea departe reacționând la 
zgomot însă ştia cu siguranţă că nici unul dintre ei nu avea să intre fără o chemare 
din partea lui - doar era zeul lor suprem. Cel puţin pentru moment, pe perioada 
acestei operații. 

- Orice s-ar întâmpla mai departe, nu mă pot întoarce acasă, murmură el. 
Măcar pot face un lucru, singurul lucru care îmi este în putere să fac: să mă asigur 
că va exista un “acasă” în timpul meu. Dar pentru asta înseamnă să îi iau LUI 
locul..., gândi în continuare privindu-l pe pacient. 

Nici unul dintre parametrii actuali pe care monitoarele le arătau nu ar fi 
anticipat faptul că era pe moarte, dar doctorul ştia sigur asta şi faptul că avea să 
survină în următoarele ore. 

- ...Şi să fac totul ce ar fi trebuit să facă dacă nu aş fi greşit. 

Treptat fizionomia începu să se modifice, statura i se micşoră până a se potrivi 
cu cea a pacientului de pe masă. Pielea foarte albă şi ochii albaştrii i se întunecată 
pentru a se identifica cu tenul bronzat şi ochii negri ai celui pe care se pregătea să-l 
copieze. Doar câteva minute mai tizi doctorul dispăruse, lăsând loc a ceea ce părea 
să fie doi gemeni identici — atât de asemănători încât şi memoria era aceeaşi, căci 
transferul acesteia nu mai era nici un fel de problemă pentru tehnologia la care 
doctorul avea acces. 

- Mai trebuie să fac un singur lucru înainte de a-i lua cu adevărat locul: să mă 
asigur că nimeni nu mă va căuta. Tocmai am devenit un trădător al celor din 
timpului meu, însă ei nu vor afla probabil niciodată asta. Sper. 

Nu i-a luat foarte mult să reprogrameze capsula temporală de a se 
autodistruge la sosirea la destinaţie - autodistrugerea era una dintre funcțiile 
obligatoriu implementate pe fiecare capsulă temporală pentru a o împiedica să cadă 
în mâinile cuiva neautorizat. 

- Sper ca voi, cei din viitor, oricine aţi fi, să mă iertaţi pentru ceea ce fac acum. 
Dar chiar nu am de ales. 

Puse tempo-comanda în mâinile fără viață ale cadavrului - transferul de 
memorie e totdeauna fatal sursei — şi închise releul de deplasare prin timp. Explozia 
de lumină a străbătut toată piramida pentru a se strecura afară sub forma unei 
coloane de lumină verticale ducând cu ea toate obiectele venite pe aceeaşi cale din 
viitor. În urmă preoții au găsit în urmă doar corpul gol şi fără cunoştinţă dar perfect 
sănătos al conducătorului de oameni - conducătorul de oşti victorios - întins pe 
masa de stâncă. Zeii răspunseseră rugilor lor pentru a se întoarce înapoi în ceruri. 

Programat să arate şi să reacționeze tocmai ca un om, dar totuşi un robot prin 
construcție şi programare, Apix 45 a devenit primul obiect artificial creat de ființele 
umane care a devenit şef de stat. Pregătirea şi structura sa i-au permis să îşi 
păstreze poziția de lider vreme de câteva milenii înainte de a dispărea definitiv din 
istoria umană, sau cel puțin asta este părerea multora. A majorității celor ce-i ştiu 
povestea, de fapt. Cercetările inițiaților îl plasează mereu în prim planul istoriei 
oficiale ca faraon sau cel mult ca fiind cel ce manipula totul din umbră pe parcursul 
tuturor dinastiilor egiptene. După aceea, după ce călătorii temporali din timpul 
nostru au reuşit să spargă blocajul temporal pe care acțiunea sa l-a inițializat 
asupra întregii perioade şi să îl alunge de acolo, se spune că a fost observat în 
diverse perioade de timp pe parcursul întregii istorii umane şi în cele mai stranii 
locuri de pe Pământ. Având acelaşi rol pe care şi l-a asumat în afara programării 
originale. 

Nimeni nu ştie însă dacă el mai funcționează şi acum, dar unii susțin că nu ar 
fi fost posibilă călătoria temporală fără acţiunile sale directe şi mai ales 
contemporane. Nimeni însă nu îi ia în seamă pe aceştia: ultima înregistrare oficială 
îl plasează cu numai cu un secol şi jumătate în urmă, la sfârşitul celui de-al doilea 
război mondial într-un buncăr de pe teritoriul fostei Germanii. Este înregistrarea 
distrugerii complete a corpului său, a sa şi a companioanei sale umane, Eva Braun, 
adeptă în noua religie pe care rapoartele spun că dorea să o pună în circulaţie. Se 
aflau într-un buncăr care a fost distrus la sfârşitul unuia dintre cele mai mari 
războaie pe care le-a pierdut împotriva celor ce-l căutau... sau cel puţin aşa se 
doreşte să se ştie prin zvonurile sinuciderii sale. 

Dar un robot nu se poate sinucide, nici chiar pentru a se pune la adăpost de 
duşmani. Nu este programat pentru aşa ceva... 


Dan-Marius 
1 august 2004 


24 


evHoţul de timp 


Soneria țârâia încontinuu şi nu dădea semne să se oprească în ciuda faptului 
că nici una dintre cele două persoane din apartament nu părea să îi acorde vreo 
atenţie. În cele din urmă bărbatul se smulse din îmbrăţişarea femeii şi, cu o iritare 
vizibilă în gesturi, mimică dar mai ales vocea cu care le şopti celor de afară câteva 
înjurături, trecu din dormitor în hol, spre uşă. Nu a mai ajuns: câţiva oameni au 
năvălit înăuntru şi, după somațţia de rigoare l-au trântit la podea cu fața în jos şi 
mâinile la ceafă. Protestele sale, la început cam palide din cauza armelor îndreptate 
spre el, s-au înmulțit atunci când i-au pus cătuşele la încheieturile mâinilor. Era 
evident că nu doreau să-l omoare, cel puţin deocamdată. 

Atrasă de zgomote, femeia, goală, apăru în pragul dormitorului şi începu să 
tipe. Însă oamenii legii nu se lăsară impresionaţii de nurii ei şi au repetat acțiunea 
de capturare a suspectului, adică au trântit-o pe podea şi i-au pus cătuşele. 

- Cine sunteți? ţipă bărbatul încercând să se facă auzit. Ce căutați aici? 

- Ionescu Cornel? îl întrebă unul dintre oamenii de ordine. 

- Da, spuse el nedumerit. 

- Ionescu Cornel, eşti arestat pentru acţiuni subversive împotriva Guvernului 
Planetar. 

- Cum?! tresări el violent însă cătuşele îi amintiră într-un mod foarte dureros 
poziţia sa. Orice ar fi, sunt nevinovat. 

- Asta nu depinde de nici unul dintre noi să decidem, catadicsi unul dintre 
ofițerii îmbrăcat complet în negru, o uniformă standard pentru cei de rangul său, 
să-i răspundă. Suntem aici doar pentru strângerea de dovezi. 

- Nu veţi găsi aşa ceva, sunt nevinovat, repetă prizonierul ferm convins. 

- Dar deja am găsit suficiente dovezi, rânji ofițerul în afara razei vizuale a 
acestuia. Asta este numai o formalitate. 

- La naiba! îşi ţipă polițistul indignarea. Nici acum nu l-am prins! 

Reveniți la sediu, grupul de oameni de ordine erau răspândiți aleatoriu prin 
spațiul rezervat biroului lor. Păreau dezamăgiți şi gata să primească reproşurile 
şefului departamentului abia sosit între ei. 

- E al şaselea atac din ultimele trei săptămâni, de fiecare dată am ajuns prea 
târziu, încerca să explice liderul grupului dar fără să spună nimic altceva decât o 
constatare statistică. 

- Care-s rezultatele analizelor? 

- E el. Acelaşi mod de acțiune, atât doar că a fost mai rapid ca data trecută. 
Fără urme vizibile - nu a folosit în vreun fel rețeaua planetară decât pentru 
momentul final. L-am arestat pe cel de la care a pornit atacul. 

- Unde-i prizonierul? 

- Sunt doi, proprietarul apartamentului şi femeia ce-i ținea companie când am 
intrat. l-am reținut în acelaşi loc ca şi pe ceilalți. Sunt cu toții împreună la subsolul 
clădirii. 

- Am vorbit cu şeful poliției şi a mai trimis o persoană ca să ne ajute, e vorba 
de un expert în computere. 

- E inutil, am avut mereu ajutorul câtorva dintre cei mai buni experți în 
computere şi nu am avut nici un rezultat, ripostă unul dintre cei din grup. 

- El nu e ca restul — e expert în bio-computere. 

- Ce-s alea? se miră cineva. 

- Un nou tip de computere, tocmai au fost lansate pe piaţă. 

- Cum poate exista un asemenea expert dacă tocmai au apărut?! 

- Face parte din echipa care le-au construit. 

- Aha. Şi cu ce ne poate ajuta? Cu toţii folosim calculatoarele standard cu 
procesoare de siliciu, o ştie oricine. 

- O să vedeţi voi... Va ajunge aici la dimineaţă. Întâmpinaţi-l cum trebuie, va 
face parte din echipă pentru o perioadă nedeterminată. Adică până-l prindeți pe 
Paul Popescu. 

- Cine-i Paul Popescu? a fost prima întrebare pe care Nicu Iovan a pus-o când i 
s-a spus despre cel pe care îl urmăreau cu toții. 

- Ai auzit de Zburătorul? 

- Cu toții am auzit, e un tip faimos în toată lumea pentru critica pe care o 
aduce societății noastre. Consideră că este fundamental greşită încearcă să îi 
convingă pe oameni să o schimbe. Să se schimbe pe ei în primul rând. Cred că citate 
din articolele sale se pot auzi cam peste tot, chiar şi din partea acelora pe care el îi 
acuză. 

- Dacă s-ar fi mulțumit doar să îşi scrie articolele atunci ar fi fost mult mai 
bine. Însă prin fiecare dintre atacurile sale în care îşi foloseşte talentul de 
programator provoacă pagube imense rețelei mondiale de computere şi implicit 
stabilității civilizației pe care o atacă. De aceea îl urmărim, ca să oprim aceste 
atacuri, însă fără prea mult succes. 

- Ceea ce nu se prea ştie, continuă un altul dintre colegi, decât în anumite 
cercuri este că numele său adevărat este Paul Popescu. Pe vremuri a fost un scriitor 
considerat foarte talentat şi un programator de acelaşi calibru. 

- De ce pe vremuri? 

- Decesul lui a fost înregistrat pe 18 iulie 2015, acum 8 ani, în urma unui 
accident rutier. Avea doar 28 de ani. 

- Păi dacă e mort cum a mai putut să scrie? Poate că nu a murit cu adevărat. 

- Ba da. Unul dintre primele lucruri pe care le-am făcut chiar la început a fost 
să obținem un ordin judecătoresc pentru a dezgropa cadavrul. S-au făcut analize şi 
s-a stabilit fără nici un dubiu că este cadavrul lui Paul Popescu. 

- Atunci trebuie să fie cineva care îi foloseşte identitatea... 

- Nu, e chiar el. Analizele lingvistice ale articolelor şi analizele codurilor sursă 
pe care am reuşit să le extragem în urma atacurilor sale dovedesc că este aceeaşi 
personalitate care a scris şi lucrările publicate ale Zburătorului. Şi programele lui. 

- Urmăriţi o fantomă, spuse Nicu vizibil superstițios. 

Râsetele celor din jur se stinseră însă repede: dacă era adevărat? Însă 
scepticismul tuturor a găsit repede răspunsul sub forma unei glume ce circula 
printre utilizatorii de computere: 

- N-ai auzit? Fantomele nu mai sunt la modă de când calculatoarele au luat 
locul sufletului uman înlocuindu-l pe Dumnezeu. 

- Până la urmă de ce ai venit aici? îl întrebă şeful grupului pe proaspătul sosit. 
Mi se pare foarte clar că nu ne poţi ajuta. 

- Ba da, şi încă mult, îşi reveni acesta repede. Pentru început vreau să 
urmăresc înregistrările celor pe care i-aţi arestat la incursiunile pe care le-aţi făcut 
după fiecare atac. 

- Sunt cam multe. Îi păstrăm pe toţi la subsol, sunt numai vreo 50. 

- Am priceput. După aceea însă vreau să îi interoghez personal. 

- Mult succes, îi ură ironic cineva. Fiecare dintre ei au fost foarte reticenți în 
detalii asupra perioade atacurilor care au fost generate din imediata lor apropiere. 
Cu toţii se consideră nevinovați şi nici nu ştiu nimic despre aceste atacuri. 

- S-a încercat chiar şi hipnoza, fără rezultat. 

- Am un atu chiar mai bun decât toate astea, zâmbi Nicu Iovan. 

- Zău?! se auzi o întrebare mult mai ironică ca înainte. Şi ce anume ai putea 
face tu în plus față de ceea ce s-a încercat deja? 

- Atunci când am lucrat la dezvoltarea conceptului de bio-computere am 
observat cât de mult seamănă modul lor de funcţionare cu mintea umană. La drept 
vorbind s-a şi dorit acest lucru, copierea acestui mod de funcționare, însă la un 
nivel mult mai avansat decât sunt capabile să suporte vreodată creierele noastre. O 
aplicaţie directă a acestor bio-computere este accesul direct la mintea umană şi la 
nivelele fizice ale creierului ceea ce va face pentru viitor la moartea industriei de 
periferice, adică tot ce înseamnă monitoare, tastaturi, şoareci şi difuzoare. Ceea ce 
voi face mai departe este interogarea memoriei fizice ale prizonierilor voştri, 
presupun că asta nu aţi făcut-o. Sau poate că da şi eu nu am aflat? 

Dacă urmăreşti acest mesaj atunci înseamnă că i-ați strâns la un loc pe toți 
aceea pe care i-am folosit pentru acțiunile mele din ultimul timp şi le-aţi sondat 
memoria în căutarea informațiilor ce v-ar permite să mă prindeți. Vă spun de pe 
acum că este inutil, am murit şi am ieşit de sub jurisdicţia voastră cu mult timp în 
urmă. Totuşi dă-mi voie să te felicit, eşti un adversar aproape pe măsura mea. 

Povestea mea este simplă: toată viața am fost un neadaptat, un nemulțumit. 
Am considerat mereu că m-am născut la locul şi momentul nepotrivit iar asta m-a 
marcat pe toată durata scurtei mele vieţi. Celălalt lucru care m-a marcat cel mai 
mult a fost o povestire pe care am citit-o în copilărie despre un erou care a murit 
înainte de a termina ceea ce-şi propusese şi s-a întors din morți pentru asta. Toate 
celelalte informaţii biografice le puteţi obţine din arhive, dar asta-i esența. 

Moartea mea nu a fost programată în vreun fel, şi am fost foarte surprins să 
văd că încă continuam să exist ca entitate. Am şi scris despre astea în câteva dintre 
povestirile mele, pe vremea când trăiam dar nimic nu m-a pregătit pentru existența 
după moarte. Sau pentru foamea cruntă pe care o simţea de fiecare dată când eram 
singur - am descoperit foarte repede că aveam nevoie de prezența organismelor vii 
pentru a exista în continuare. Dacă pe vremea vieții avusesem nevoie de hrană 
pentru a-mi menţine corpul în viață, acum aveam nevoie de energia altor ființe vii 
pentru a-mi menține sufletul în funcțiune. 

Nu ştiu când a avut loc transformarea, înainte sau după moartea mea, dar de- 
abia după ce am murit am devenit conştient că doresc şi pot lupta cu succes 
împotriva stării de fapt în care se găseşte această societate. Dacă ai reuşit să îmi 
citeşti mesajul înseamnă că eşti suficient de inteligent pentru a-ți da seama că e 
îngropată în mocirla propriei mediocrități, prezența calculatoarelor făcând în numai 
câțiva ani ceea ce nu a reuşit comunismul într-un secol de existenţă. 

Recunosc, m-am folosit de oameni ca să îmi scriu articolele sau să inițiez 
atacurile împotriva rețelei. Sau pur şi simplu să mă hrănesc. Nu sunt decât un hoț 
de timp pentru că le-am furat din viață doar atât pentru a-mi urmări aceste scopuri, 
trecând după aceea la următorii. lar voi nu mă puteţi opri, ar însemna să distrugeți 
tot ce este viu pe planetă. Şi nu cred că vă puteți permite aşa ceva. 

Pe de altă parte, ceva mai devreme spuneam că eşti un adversar aproape pe 
măsura mea. Ştii de ce numai „aproape pe măsura mea”? Pentru că ţi-ai dat seama 
că am lăsat în mintea fiecărei persoane o urmă a prezenței mele dar nu ţi-ai dat 
seama de natura acestei urme. Conţine acest mesaj şi un virus foarte puternic, 
acum îți pot spune că a existat câte o bucăţică de secvenţe de cod a acestui virus în 
memoria fiecărei persoane iar acum s-au adunat toate la un singur loc, pe 
computerul pe care lucrezi şi au trecut într-o stare activă. În toate aceste câteva zeci 
de secunde de când îmi citeşti mesajul virusul a ajuns să se dezvolte şi să treacă pe 
rețeaua planetară. Scopul lui este unul singur: de a termina ceea ce am început şi 
să transforme computerele în ceva care să constituie mereu o provocare pentru 
ființele umane de a se dezvolta mai departe decât un servitor supus. Sau pur şi 
simplu să le distrugă, depinde de circumstanţe. 

Iar acum trebuie să plec. Misiunea mea s-a încheiat. Îți doresc o viață cât mai 
frumoasă. Dacă aş crede că moartea este un final ți-aş spune “rămas bun”, dar cum 
ştiu sigur că nu e aşa, nu pot decât să îţi spun “la revedere şi pe data viitoare”. 

- Hm, zâmbi în sinea lui Nicu Iovan spre ceea ce reprezenta unul dintre primele 
bio-computere construite de oameni şi pe care îl adusese cu el ascuns într-un 
buzunar, ce te face să crezi că nu am anticipat această mişcare din partea ta şi nu 
am izolat bio-computerul de orice intervenţie exterioară? 

Era o întrebare retorică şi nu se aştepta la un răspuns, dar acesta sosi într-o 
manieră care constitui o surpriză totală pentru el: sub forma unui mesaj în 
continuarea mesajului pe care tocmai îl citise. 

- Păi de aia am fost eu aici, în mintea ta, la locul potrivit în momentul potrivit, 
îi spunea sufletul lui Paul Popescu pe această cale. Ca să mă asigur de asta. Şi dacă 
stau să mă gândesc un pic, e pentru prima oară când mi se întâmplă aşa ceva. Oare 

de aceea am considerat în toată existența mea, mereu, că m-am născut la locul şi 
momentul nepotrivit? Pentru acest moment? 


Dan-Marius 
21-23 august 2004 

Lupul 
1 


Imaginea se schimba cu repeziciune pe măsură ce punctul roşu se deplasa cu 
repeziciune prin reprezentarea tridimensională a reliefului accidentat. Transmisia în 
timp real a mişcării unui obiect de la suprafața planetei prin intermediul sateliților 
de pe orbită, prima de acel gen, se dovedea a fi un real succes. Tehnicienii din stația 
de urmărire de la sol se bucurară. 

- Ce estimezi că este? întrebă cineva. 

La nivelul solului totul era cufundat în întuneric, era imposibil să îşi dea 
seama cineva după amprenta termică furnizată de senzori ce fel de ființă urmăreau. 

- Cu siguranță este un animal. Probabil unul de pradă. Nu există altceva ce s- 
ar putea mişca atât de repede prin pădure, nici chiar roboții noştri de cercetare. 

- Vreau să trecem la următorul nivel de test: să îl capturăm. 

- Am înțeles şefu’, spuse inginerul şi se apucă să transmită câteva ordine 
echipelor din zona de urmărire. 

La puțin timp după aceea două puncte galbene, elicopterele, îşi făcură apariția 
pe hartă încadrând animalul: 

- Şefu’, e un lup. 

- Singur?! Nu se poate, lupii vânează în haită. 

- Ăsta e singur, şi se mişcă repede pentru un animal. 

- Ştim asta. Misiunea voastră este să îl capturați. 

Operaţiunea în sine a fost uşoară: aparatele de zbor au ghidat animalul spre 
un loc mai larg folosindu-se de ultrasunete, acea frecvenţă la care era vulnerabil, 
moment în care unul dintre cele două elicoptere a aruncat o plasă sonică iar 
animalul începu să se învârtă în cerc înnebunit de sunete. Strecurându-se printre 
coroanele copacilor, grupul de militari de elită a coborât din cel de-al doilea elicopter 
agățați de frânghii, au găsit lupul zvârcolindu-se. A fost momentul în care cele două 
libelule de metal s-au îndepărtat pentru a le da libertate de mişcare. 

- Domnule maior, am capturat un lup de toată frumusețea, raportă unul dintre 
militari atunci când animalul a fost băgat în cuşcă, tranchilizat. Trimiteţi vehiculul 
de transport automat. E cel mai mare lup pe care l-am văzut vreodată, remarcă el 
după ce închise dispozitivul de comunicare cu baza. 

- De parcă ai mai văzut vreodată un lup, comentă un coleg de-al lui, ironic. 

- Am văzut lupi, dar numai la emisiunile documentare de pe reţea. Niciodată 
pe viu. 

- Nici nu aveai cum, lupii sunt o specie pe cale de dispariţie. 

- Totuşi parcă erau mult mai mici. Şi parcă vânează în haite... 

- Cu siguranţă că încă vânează în haite: “prietenii” lui sunt pe cale să ajungă 
aici, raportă unul dintre militari, cel răspunzător de radarul termic aparținând 
echipei. E timpul să ne retragem. 

- Corect: nu putem deschide focul asupra lupilor, sunt protejaţi de lege şi nici 
măcar noi nu-i putem atinge. 

- Unde-i aparatul de transport? întrebă cineva uitându-se printre copaci în 
direcţia din care ar trebui să se apropie. 

- Care-i timpul estimat al sosirii? 

- Al lupilor este 6 minute, al transportatorului cam tot aşa. 

Comandantul grupei se uită spre doi dintre subordonații săi: 

- Baraj de foc, le spuse. 

Cei doi s-au despărțit de grup şi, după numai câteva secunde, tufişurile din 
jurul lor ardeau cu flăcări suficient de mari pentru a fi reperate în spectrul vizibil al 
luminii de către satelitul de pe orbită. 

- Ce naiba faceţi acolo?! se miră cineva de la bază. Incendiaţi pădurea?! 

- Ne protejăm de lupi, sosi răspunsul. Când ajunge transportorul ăla 
blestemat? 

- Încă puţin, aproape 4 minute. 

- La ce aveţi nevoie de lup? 

- E doar un test de performanţă al echipamentelor. 

- E ilegal capturarea sau uciderea unui asemenea animal, sper că ştiţi asta. 

- Ştim. O să-l eliberăm peste câteva zile, după ce testele vor fi complete. 
- Am înţeles. 

- Asta a fost tot, sfârşitul transmisiei de la sol, spuse bărbatul şi stinse 
monitorul cu ajutorul unei telecomenzi. La puţin timp după aceea semnalele au 
dispărut fără urmă, iar elicopterele au găsit în zonă doar urmele paşilor unui număr 
destul de mare de ființe într-o zonă restrinsă şi cunoscută deja, sau cel puţin aşa 
păreau să indice fotografiile luate din aer. 

Imaginile tridimensionale ale operatorului dispărură lăsând loc reprezentării 
din fundal a zonei receptată de sateliți. Mulțimea de puncte roşii ale ființelor vii 
dispărură atunci când focul se înteți brusc la o pală de vânt mai puternică, iar 
elicopterele din apropiere nu reuşiră să descopere nimic altceva decât transportorul 
computerizat trimis să ridice lupul. 

Cei câțiva bărbaţi adunați în jurul mesei îl urmăreau cu atenție pe tehnicianul 
ce le explica detaliile ultimei misiuni, fusese sub conducerea lui şi le cunoştea cel 
mai bine. Doar unul dintre cei de la masă conducea însă discuţiile, trimisul 
Cartierului General pentru ancheta ce se derula în legătură cu dezastrul misiunii în 
cauză: 

- Ce s-a întâmplat cu animalul? 

- Transportorul automat l-a preluat în conformitate cu parametrii programului 
său, totul a fost normal din acest punct de vedere. Acum e pe spaţia spaţială a 
armatei. Închis. Ne gândeam să îl eliberăm în următoarele ore, dar acum că echipa a 
dispărut nu ştim dacă este o idee atât de bună. S-ar putea să fie cheia dispariţiei 
lor. 

- Şi totuşi, de ce ați capturat tocmai un lup? 

- Exerciţiul era unul dintr-o serie întreagă de teste a echipamentelor care 
urmează să ne permită capturarea unui individ folosind urmărirea în timp real prin 
intermediul sateliților şi transportul lui într-o zonă izolată în care să nu mai fie nici 
un pericol pentru cei din jur unde să îl putem interoga în linişte. De exemplu stația 
spaţială. Lupul s-a nimerit să fie în unul din arealele pe care le monitorizam pentru 
a elimina intervenţiile braconierilor. 

- Trebuie deci să înțeleg că l-aţi ales la întâmplare... 

- Corect, însă putea să fie orice altceva, animal sau chiar persoană. Oricum nu 
ne puteam da seama de natura sa doar după amprenta termică. 

- Vreau să îl aduceţi aici, la sol. 

- Cum?! 

- Ai auzit. Vreau să fie adus la sol cât mai repede. 

- Dar este împotriva tuturor regulamentelor!! 

- Este totuşi un ordin direct, soldat, iar nesupunerea lui înseamnă închisoare. 
Chiar trebuie să treci prin acuzațiile şi procesul la Curtea Marţială pentru aşa ceva? 

Specialistul avea gradul de maior, de aceea nu a înghițit apelativul de soldat 
prea bine. Însă nu putea face absolut nimic împotriva unui colonel, nimic altceva 
decât să se supună ordinului. Aşa că se conectă la computer şi începu să prelucreze 
informațiile primite de la IA-ul staţiei spaţială. 

- Domnule, spuse el, sunt probleme pe staţie. 

- Deja?! Ce probleme? 

- Se pare că cineva a intrat neautorizat în incinta stației spaţiale şi a accesat 
unul dintre terminalele din interior. 

- Ce fel de terminal? 

- Un terminal informatic. Dar este imposibil! Nu s-a înregistrat nici o cursă de 
persoane spre stația spaţială în ultimele zile! Şi este imposibil să se fi dus până 
acolo cu o cursă ilegală, ar fi fost distruşi cu mult înainte de a depăşi limitele 
exterioare ale atmosferei terestre. 

- Dacă nu mă înşel singurele curse care au urcat spre stația noastră spaţială 
sunt cele utilitare, spuse colonelul. Toate controlate de IA-ul local de acolo, de pe 
orbită. 

Maiorul consideră remarca superiorului său ierarhic drept o invitație de a 
verifica informaţia: 

- Aveţi dreptate, domnule, spuse el, toate cursele înregistrate spre stația 
spațială sunt destinate doar întreținerii şi aprovizionării. Şi cea a transportului 
animalului. 

- Asta înseamnă că sabotorul s-a strecurat pe transportor odată cu lupul. 
Probabil tot el este vinovat de dispariția oamenilor noştri de la sol. 

- Deci acum din intrus a devenit sabotor, mormăi subordonatul. Oare ce va 
urma? 

Însă imediat după aceea şi-a regretat amarnic spusele, de parcă ele ar fi fost 
vinovate de ceea ce s-a întâmplat în continuare: rapoarte de avarie se revărsară 
asupra terminalului să venind de sus, de la IA-ul de pe orbită. Se părea că 
problemele s-au propagat în mai multe puncte deodată pentru ca totul să se 
transforme într-o sferă incandescentă de foc care se prelungi spre planetă atunci 
când stația spaţială ieşi de pe orbită şi arse în atmosferă, în următoarea jumătate de 
oră. Doar câteva capsule de salvare pline cu personalul uman de pe stație reuşiră să 
se depărteze de monstrul de metal înainte de a fi prea târziu, au fost urmărite până 
la sol de către militari iar conţinutul lor recuperat după aceea. 

- Ascultă, şefu”, chiar trebuia să distrugi o întreagă stație spațială?! 

Grupul de soldați înconjuraseră naveta aterizată în mijlocul pădurii cu mai 
mult de un sfert de oră înainte, dar înaintaseră cu greutate până la aceasta din 
cauza tufişurilor şi a crengilor rupte la aterizare. Înăuntru era o singură persoană, 
un bărbat gol pe care unul dintre noii sosiți tocmai îl apelase într-un mod foarte 
straniu pentru un militar. 

- Au observat transformarea mea înapoi în om, murmură acesta. Ştiţi prea 
bine că identitatea noastră este un secret care se merită păstrat cu orice preț. 
Vârcolacii au existat vreme de milenii menținând acest secret cu sânge, sângele 
tuturor celor care au reuşit să afle câte ceva despre noi. Cum de-aţi ştiut unde să 
mă găsiți? 

- Am furat hainele soldaţilor care te-au capturat ieri noapte după aia Scam s-a 
dat drept colonel în Armata Planetară. l-am aburit rău de tot. 

Râsetele oamenilor se auziră cu putere în tot luminişul chiar şi după ce s-au 
transformat înapoi în lupi. Reunită din nou, haita îşi continuă ceea ce fusese 
întreruptă atât de brutal cu numai câteva ore în urmă: incursiunea-vânătoare pe 
care o făceau de-a lungul şi de-a latul continentului la fiecare 4 săptămâni, în cele 
trei nopți cu lună plină. 

- Măcar am reuşit să distrugem un instrument periculos ce putea atenta la 
libertatea noastră, murmură masculul alfa. Felicitări, băieţi, adăugă el deşi haita nu 
era compusă numai din masculi... dar în veselia generală nimeni nu se simți 
ofensat. 


Dan-Marius 
25-29 august 2004 

Misiunea scriitorului SF 


(eseu) 


Nu cred că misiunea scriitorului la început de mileniu s-a schimbat prea mult 
față de misiunea pe care a avut-o de la începutul timpului încoace (de cînd primele 
sunete articulate au început să circule printre primele creaturi bipede cu darul 
vorbirii, din momentele în care aceşti primi oameni au început să deseneze cu 
degetul prin nisipul fierbinte al deşertului african): acea de a aduce o oază de 
noutate şi de încîntare în vieţile noastre amărite ale muritorilor de rînd. Spun „ale 
noastre” pentru că fiecare scriitor este înainte de toate un cititor, a fost cititor pe 
măsura dezvoltării sale la un nivel suficient de superior pentru a-şi permite să scrie 
şi a rămas un cititor pentru a putea să scrie bine. 

Pentru a putea înțelege misiunea scriitorului de SF trebuie mai întîi înțeles 
genul aparte de literatură cu care acesta are de-a face şi factura mai specială de 
oameni care vor să aibă de-a face cu ea. Se spune că ştiinţa şi religia se completează 
reciproc pentru că ştiinţa aduce dovezi pentru a explica fenomenele repetitive (acele 
fenomene care pot fi repetate în interiorul unui laborator şi nu numai) din natura 
înconjurătoare (natura întregului cosmos) iar religia încearcă să descrie într-un mod 
ce se încearcă să fie cît mai clar şi complet acele fenomene şi lucruri care la ora 
actuală îi sunt inaccesibile ştiinţei. Din acest punct de vedere natura unui scriitor 
SF este bivalentă pentru că se foloseşte de ambele tipuri de noţiuni (ale ştiinţei şi ale 
religiei) pentru a crea ceva la care nimeni nu s-a gîndit pînă în acel moment (sau s-a 
gindit prea puţin). Misiunea atemporală al scriitorului de SF este de a crea 
universuri noi înăuntrul sau în afara universului care îl înconjoară (şi pe care noi îl 
numim lume, realitate) în care încerca să răspundă la toate aceste întrebări 
fundamentale ale ştiinţei şi religiei în modul său personal (şi care probabil nu 
aparține vreunui curent religios-ştiinţific existent) dar mai ales să pună întrebări 
noi. 

O întrebare bine alcătuită poate valora mai mult decit majoritatea 
răspunsurilor sosite pe adresa ei, poate chiar de aceea marile întrebări ale condiţiei 
umane care au fost preocuparea filozofilor de secole întregi sunt încă la fel de 
proaspete ca atunci cînd au fost puse prima dată. 

Revenind la cosmos putem spune că locul omului în univers trece prin ştiinţă 
pentru a ajunge la religie şi se întoarce la condiția umană. Scriitorul SF are 
capacitatea de a urmări evoluția acestui triunghi echilateral atît din interior cît şi 
din ansamblu sau chiar din afară (din perspectiva unei specii extraterestre), de 
aceea unul dintre rolurile sale principale este de a atrage atenţia asupra posibilelor — 
inevitabilelor de fapt - probleme. Acum, în prag de război, acest lucru este cu atit 
mai important cu cît războaiele au devenit tot mai distrugătoare odată cu progresul 
ştiinţei iar Omenirea se află într-un punct de răscruce în care se poate autodistruge 
sau porni pe drumul lor către Stele. 

Rolul de deschizător de drumuri este esențial din perspectiva unui scriitor SF 
în primul rînd pentru că trebuie să fii un intelectual pentru a te preocupa literatura 
şi ştiinţa într-un mod activ, mai ales că nu orice intelectual este consumator de SF. 
Acest lucru se datorează în primul rînd faptului că nu orice persoană este capabilă 
să treacă peste barierele civilizației care l-a inserat în modul sâu de gindire - bariere 
existente în toate civilizațiile umane, multe dintre ele invizibile la prima vedere chiar 
şi pentru un ochi format. Pot spune fără să greşesc prea mult că SF-ul este singurul 
gen literar existent care îmbină ştiinţele şi literatura într-o singură noțiune 
superioară părților componente. Pe de altă parte lucrurile la care se gîndeşte o 
asemenea persoană (un scriitor SF) pot avea o influență practică foarte puternică în 
realitatea înconjurătoare, un exemplu foarte bun este Arthur C. Clarke şi sateliții 
artificiali ce orbitează în jurul Terrei - un lucru pe care îl considerăm de la sine 
înțeles în zilele noastre dar care ar fi dat fiori de uimire oricărei persoane trăitoare 
acum 50 sau 100 de ani. 

Rolul de păstrător a normalităţii este de asemenea foarte important pentru un 
scriitor SF în primul rînd pentru că este cel care are cea mai mare nevoie de aşa 
ceva: normalitatea este o ancoră care îl împiedică să se piardă pe sine însăşi în 
perioada pe care o petrece într-un univers străin, chiar dacă el este cel care-l 
creează. Ideea de normalitate mai este necesară pentru ca prin contrastul pe care îl 

aduce în prim planul cititorilor săi să îi facă să observe greşelile şi ceea ce este rău 
în lumea în care cu toţii trăim. 

Rolul de păstrător a anormalităţii (interesantă formulare, nu?) este ceva prin 
care un scriitor SF iese în evidenţă față de oamenii considerați normali. Terapia de 
şoc a ideilor noi, dar mai ales lucrările bune (adică modul în care sunt puse acele 
idei noi pe hîrtie) este lucrul de care au nevoie toți oamenii pentru a ieşi din letargia 
şi inerția specifică şi inevitabile unui anume (oricare) mod de gindire. 

Am fost întrebat care este rolul unui scriitor în noul mileniu şi s-a dovedit a fi 
una dintre cele mai grele întrebări cu care am avut de-a face. Într-o lume care este 
într-o continuă mişcare şi a cărei priorități par a se schimba de pe o zi pe alta este 
greu de trasat un drum clar spre viitorul perfect. Un lucru este totuşi sigur: nu 
trăim în lumea perfectă. Datoria fiecărei persoane este de a lupta pentru a-şi crea 
propriul viitor aşa cum crede de cuviință, rolul fiecărui scriitor SF este de a căuta să 
îşi imagineze cum va arăta viitorul acestei lumi în ansamblu şi de a lupta pentru a 
atinge formula lumii perfecte. Este mai presus decît politicieni chiar şi pentru motiv 
pentru că nu cere nici un fel de glorie pentru el, gloria fiind doar o recunoaştere a 
capacităților sale. A fi scriitor nu este o opţiune, este un mod de viață. A fi un 
deschizător de drumuri nu este un mod de viață, este o necesitate. A încerca mereu 
să fii mai bun nu este o ambiţie, este o stare de fapt. 


Dan-Marius 
09 martie 2003 

Novicele 


Naveta se deplasă lin pe deasupra platformei de aterizare pentru a se lipi de 
suprafața netedă a stației orbitale din jurul Terrei cu o uşurinţă neobişnuită, ceea ce 
îi aduse aminte lui Radu de ultima sa călătorie cu o asemenea navetă de transport. 
O amintire foarte recentă şi chiar mai neplăcută: aterizase pe stație în urmă cu 
numai câteva ore în urmă iar zguduiturile neaşteptate la coliziunea cu atmosfera 
planetei i-au aruncat pe cei din interior în toate părțile. Doar centurile de siguranță 
i-au mai reținut pe locurile lor, dar asta nu a împiedicat în vreun fel ca stomacurile 
lor să se revolte în mod repetat aruncându-şi conținutul spre exterior la fiecare 
ricoşeu sau trecere zbuciumată prin partea superioară a păturii de gaze. 

Încă afectat de amintirile pe care se dovedi incapabil să le alunge cu una cu 
două, tânărul îşi smulse cu greutate privirea de la geamul gros din plastic 
transparent ce ţinea loc de perete şi şi-o întoarse spre interior. Şi spre mulțimea de 
oameni ce aşteptau, ca şi el de altfel, interviul. Erau câteva sute. Toţi terminaseră 
câte o facultate într-un domeniu sau altul de activitate iar acum avea să le fie 
stabilit cursul vieţii prin trimiterea fiecăruia dintre ei în acele locuri în care era cel 
mai mult nevoie de oameni noi. 

- Vor face carieră, gândi Radu privind un grup de tineri de ambele sexe ceva 
mai retraşi decât restul - terminaseră cu toţii dreptul, lucru care era vizibil de la 
100 de unități stelare. Toţi şi fiecare dintre ei. Iar ei, doctorii, îşi spuse când privirea 
în căzu pe un alt grup de tineri, de data aceasta cu toţii înalți, supli şi blonzi, vor fi 
adulați de oamenii de pe planete întregi atunci când succesele lor în cercetare şi 
dezvoltare a nanoroboticii sau a geneticii vor crea noi rase de oameni, subumani sau 
de hibrizi... Totul în folosul întregii comunităţi stelare. 

Toate grupurile de facultăți importante îşi aveau reprezentanții ultimei 
promoții aici, la centru de slujbe oferite de Federaţia Planetelor Unite sau de 
intermediarii lor, uşor de reperat şi de recunoscut. Între ei, solitari, cei a căror 
familii nu au avut suficienți bani pentru a-i trimite la facultățile sau profilele 
recunoscute de întreaga comunitate de oameni răspândită printre stele, îşi pierdeau 
timpul fie plimbându-se fără ţintă printre grupuri, fie căutând să cunoască cât mai 
multă lume. De preferabil cei din aceeaşi categorie — cei buni îi ignorau sau chiar 
glumeau pe seama lor, restul erau de obicei prea solitari pentru a închega o discuţie 
oarecare. Orice fel de discuţie. 

Radu însă se mulțumise să stea deoparte, rezemat de peretele transparent ce 
despărțea încăperea de vidul rece al spaţiului interstelar, şi să studieze reacțiile 
celorlalți. Aşteptând să se întâmple ceva, orice. 

O mişcare energică se produse într-un colț, în cele din urmă. Cineva dorea să 
intre în încăpere dar se lovise de primul rând de oameni creând îmbulzeală. 
Îmbulzeala chiar a ajuns să se mărească atunci când cei deja înăuntru şi-au dat 
seama de identitatea intrusului: era mesagerul IA-ului staţiei, cel ce avea să îi 
anunțe cum şi mai ales unde aveau să reuşească mai departe în viață. Foarte uman, 
nu părea să aibă de-a face cu vreo Inteligență Artificială mai mult decât cea mai 
mare parte a candidaţilor pentru un viitor mai mult sau mai puţin strălucit. Adică 
cu nimic dincolo de nivelul simplului utilizator. 

- O fi vreun model nou de cyborg, gândi Radu, din aceia cărora nu se văd 
componentele mecanice la exterior. 

Dar se dovedi ca nu avea importanță natura mesagerului căci acesta reuşi să 
se impună şi să impună ordinea printre cei din jur, în scurt timp începu să îi cheme 
unul câte unul şi să le înmâneze câte o foaie din plastic inteligent din teancul pe 
care-l avea în geantă, fiecare foaie conținând destinaţia şi noua poziție socială. 
Strigătele de bucurie, îmbrăţişări între prieteni mai noi sau mai vechi, între prieteni 
de ocazie sau chiar între străini — evident însă, ele veneau numai din partea celor 
care îşi ştiau viitorul asigurat înainte de a ajunge aici. Restul se întristară în tăcere, 
mulțumindu-se cu rămăşiţele mediei. 

Lui Radu îi veni rândul pe la jumătatea listei de aşteptare, în cele din urmă 
reuşi să se strecoare printre corpurile masive ale unui grup de fizicieni pentru a 

ajunge în fața celui ce împărțea informațiile, se redresă în ultimul moment după ce 
cineva îi puse piedică. 

- Tehnician în Industria Alimentară, citi el de pe foaia de plastic în timp ce se 
îndrepta spre ieşire, ca toți ce ce-şi primiseră mesajul. Sistemul Urdea. Trebuie să 
mă prezint acolo în două zile. 

Nu mai auzise niciodată de acel sistem, şi probabil nimeni din jurul lui. 
Probabil era unul dintre sistemele solare obscure pe undeva pe la marginea sferei de 
influență a speciei umane care erau exploatate doar pentru resursele lor. Una sau 
două lumi agricole şi câteva mine de minereuri - viitoarele gropi de gunoi ale 
galaxiei. 

Sala se golea în urma lui, treptat, dar era ceva ce nu mai aparținea de el. Nu-l 
mai interesa. Suferise un eşec, dar era un eşec la care se aşteptase dintotdeauna — 
deşi o persoana mică şi îndesată, era însă mult prea ambițios pentru familia de nivel 
mediu, standardul fiziologic şi social, din care provenea. 

Nu privi înapoi atunci când un nou val de chiote se auzi dinspre sala pe care 
tocmai o părăsise — pesemne că erau fizicienii — dar îşi promise lui înşişi că, oricât de 
amar ar fi traiul în groapa de gunoi în care era trimis, va reuşi să răzbată în viață 
prin propriile sale puteri şi că, într-o zi, va reuşi să le dovedească tuturor că este 
mult superior tuturor celor din sala de aşteptate. Superior însăşi Sistemului Social 
al oamenilor. 

Radu lua zguduiturile navetei ca pe un afront personal, chiar dacă le fuseseră 
explicat de nenumărate ori de către IA-ul acesteia că oricât de dezvoltată era 
tehnologia curentă tot nu se puteau pune cu o furtună de magnitudinea 4 de pe a 
treia planetă a sistemului Urdea. 

- Magnitudine 4? murmură el printre dinţii bine încleştaţi. Da’ pe ce scală, 
Richter cumva? 

Tânăra din dreptul lui dar dincolo de culoarul de acces ce străbătea naveta 
dintr-o parte în alta îl privi un pic cam palidă din cauza puterii pe care o dovedea 
furtuna, expresia pe care Radu o însoți cuvintelor reuşi să îi smulgă un zâmbet. El 
observă asta şi surâse scurt apoi îşi întoarse privirea într-un alt punct, undeva în 
față în sus, spre tavan. A încercat să şi-o păstreze acolo, cât mai departe de femeia 
frumoasă de pe rândul alăturat de scaune a navetei de transport. 

- Nu-ţi place să călătoreşti cu navetele, nu-i aşa? îl abordă ea, totuşi, la 
coborâre. 

- Nu, murmură el. Chiar deloc, mai ales cu o vreme ca asta. 

- Ce să-i faci? După câteva zeci de ani de săpături intensive şi milioane de 
kilotone de materiale împrăştiate prin atmosferă nu te poți aştepta ca furtunile de 
aici să fie simple pale de vânt un pic mai puternice. 

- Chiar atât de rău este? 

- Rău? Păi planeta este ca un şvaițer, străbătută de tuneluri cam prin toate 
părțile. Dacă ne-am fi prăbuşit la sosire probabil că am fi străbătut câțiva kilometri 
buni sub suprafața planetei până să ajungem pe teren solid. 

Înaltă, subțirică şi blondă, tânăra ieşea în evidență în mijlocul grupului care 
tocmai coborâse la suprafața planetei cu ultima cursă. Nu erau mulți, vreo 30, iar 
acum erau adunați în apropierea navetei aşteptându-şi bagajele. 

- Cu ce ocazie pe această gaură a iadului uman? întrebă ea în continuare, fără 
să observe sau să ia în considerare starea de spirit a interlocutorului ei. 

Radu nu era deloc doritor în a porni o conversaţie în acele momente, amintirea 
neplăcută a călătoriei reprezentând un motiv important. Originea evidentă a tinerei, 
cea a categoriei sociale înstărite - acea categorie pe care o dispreţuia dar la care 
dorea chiar de aceea să aibă acces prin propriile puteri —, era un altul. Probabil este 
doar o altă răsfăţată cu viitorul asigurat, gândi el. Ca toți ceilalți. 

- Am fost repartizat aici, mormăi el cu toate acestea nevrând să fie nepoliticos. 

- Ce domeniu de activitate? 

- Industria alimentară, mormăi el chiar mai încurcat ca înainte - îi părea 
evident că tânăra avea darul să îl pună în încurcătură. 

Oricum o făcuse de la bun început, din navetă. Iar dacă nu o făcea intenționat 
cu atât mai rău. 

- Pe planeta asta? se miră ea. Trebuie să fii un bucătar foarte bun pentru a-i 
mulțumi pe sălbaticii ăştia! 

Radu consideră că ultima remarcă trecuse cu mult peste ce putea el să înghită 
în acele momente: 

- Ascultă, domnişoară, se întoarse el nervos spre ea foarte pregătit să o pună la 
punct, nu sunt bucătar, sunt tehnician în Industria Alimentară şi nu am fost trimis 
pe această planetă, ci în acest sistem solar. 

- Nu am vrut să te insult, răspunse ea cu calm, meseria de bucătar nu mi se 
pare deloc rea. Am prieteni bucătari cu care mă înțeleg chiar foarte bine. 

Zâmbi, acel gen de zâmbet care îi lumină fața şi-l înmuie complet pe tânăr — 
starea de proastă dispoziție dispărând ca ceața dusă de vânt. 

- Sunt Radu, se prezentă el. 

- Chrystina, dar prietenii îmi spun Chryss. 

- Cu ce ocazie aici? îi întoarse el una dintre întrebări. 

- Tot transfer după terminarea facultăţii, îi arătă ea că ştia exact poziția pe 
care se găsea. Dar sunt aici de ceva mai mult timp ca tine, de un an şi ceva. Am fost 
acasă câteva zile... şi de-abia acum m-am întors la lucru. 

- Ce domeniu de activitate? 

- Geologie şi planetologie. 

- Şi ce face o tânără frumoasă ca tine într-un loc ca acesta? întrebă el pe bună 
dreptate uimit. 

- Sunt una dintre persoanele trimise ca să închidă exploatarea minieră de pe 
această planetă. Va mai dura un pic, se scuză ea de parcă ar fi fost singura 
responsabilă de funcționarea în continuare a exploatării, de obicei durează cam 5-10 
ani până sunt retrase toate resursele mobile şi umane implicate. 

- Ce legătură are asta cu specializarea ta? se arătă el nedumerit, de data 
aceasta. 

Cu bagajele în brațe acum, în zona rezervată aşteptării celor în tranzit, cei doi 
stăteau față în față ezitând parcă să se despartă. 

- Păi trebuie să se asigure cineva că resursele planetei au fost complet 
epuizate, nu? 

- Aha, se prefăcu el că înţelege. 

- ...dar este ceva despre care aş avea multe lucruri de spus. Pe ce planetă eşti 
repartizat? 

- Sediul sucursalei este pe stația orbitală din jurul acestei planete dar şeful ei 
este aici jos, deci presupun că voi rămâne pe planetă până voi fi repartizat pe una 
din Lumile Agricole din sistem. Nu am idee cât timp va dura. 

- Atunci înseamnă că vom mai avea prilejul să ne mai întâlnim... 

- Foarte probabil, spuse el ezitând pentru o secundă, căzut pe gânduri. 

- Când şi unde? îl întrebă ea atunci. 

- Tu trebuie să fii Radu Cimpeanu, îl întâmpină un tip înalt şi solid, tipul 
salahorului. Sunt Ed Ionescu, se prezentă el. Bine ai venit în această gaură de iad 
umană. 

Dacă nu ar fi avut păr blond şi ochii complet albaştri turcoaz şi pupilele de un 
verde fosforescent Radu l-ar fi confundat oricând cu un muncitor oarecare de pe 
exploatarea minieră planetară pe care se aflau. Nu un subuman căci aceea erau cu 
toții cenuşii cu plete brunete şi structura craniului diferită de cea considerată 
normală, dar manipularea genetică era evidentă de fiecare dată când îl privea cineva 
în ochi — ceea ce se întâmpla destul de des pe o lume atât de întunecată ca aia. 

- E a doua oară când aud exprimarea asta, remarcă el. 

- Şi o vei mai auzi de multe ori, căci chiar aşa şi este: genul ăsta de planete 
este locul de întâlnire a tuturor rataților din galaxie. Şi a câtorva oameni cu adevărat 
valoroşi, adăugă el remarcând tresărirea nervoasă a tânărului, prea puţini în 
comparație cu numărul total al persoanelor înregistrate la ultimul recensământ. 

Încăperea tremură din toate încheieturile atunci când un vehicul terestru de 
transport trecu prin apropierea lor aproape lovind micuța navetă personală în care 
se aflau. Imense, adevărate rezervoare ambulante de hidrogen lichid şi materie 
primă ce rezulta pe parcursul fiecărei curse, ele erau cu mult mai mari ca orice alt 
vehicul special construit pentru deplasarea pe suprafața şi în interiorul unei 

planete. Înaintau folosindu-se de fuziune şi ultrasunete şi afectau cam totul pe o 
rază de câteva sute de metri în orice direcție. Pe de altă parte directorul filialei părea 
să fie acel gen de persoană practică care nu se desparte prea mult de biroul său de 
lucru şi de aceea şi-l lua cu el la fiecare deplasare. Cu alte cuvinte lucra şi trăia în 
aceeaşi navetă personală capabilă de transport interplanetare sau chiar interstelar, 
dar era prea devreme pentru Radu să se pronunțe după o privire exterioară de 
numai câteva secunde. Oricum, părea rezistentă ceea ce însă nu îi alunga teama 
aproape fiziologică pe care zguduiturile i-o provocaseră. 

- Nu sunt subuman, dar unul dintre bunicii mei este, spuse dintr-o dată cel 
din fața lui. 

- N-am spus nimic, se scuză Radu repede şi cam buimac dar mutându-şi 
privirea de la ochii lui Ed chiar şi rapid. 

- Ştiu, dar ai gândit-o. După atâţia ani de lucru cu cei de aici am învăţat să 
recunosc această reacție la cei care mă văd pentru prima oară... Prefer să tratez cu 
asta de la bun început şi în condiţiile mele decât să o las nerezolvată. 

Câteva detalii începeau să îi fie vizibile noului sosit, moştenire genetică din 
partea bunicului la care tocmai se făcuse referire. Dar era ceva ce ar fi scăpat unei 
priviri neatente a unui ochi neobişnuit cu lumina slabă şi un aer deseori plin de praf 
şi gaze chiar şi în tunelul aflat chiar sub suprafața planetei în mijlocul căruia se 
găseau. 

- Nici nu ştiam că este posibilă o încrucişare între rase, spuse el. 

- Sunt o mulțime de lucruri pe care nu le ştii, tinere. Dar aici este cel mai bun 
loc ca să le înveţi. 

O nouă succesiune de tremurături se făcu simțită cu o asemenea putere încât 
îi aminti lui Radu de călătoria ce-l adusese aici şi îi întoarse stomacul pe dos. Un 
nou transportor pesemne, ceva mai aproape decât cel anterior. Ştia prea bine că nu 
avea cum să îl vadă, nu în funcţiune cel puţin — ar fi fost mort, sfârtecat de 
ultrasunete. Asta era şi scopul lor, de a face loc prin straturile diferite de materie 
sau pe deasupra lor, în funcție de caz. Mulțumi Universului că programul strict al 
transporturilor publice şi graba nu îi permiseseră să mănânce nimic în ultimele ore, 
altfel ar fi vomat. 

- Am înţeles că nu îţi plac transporturile spaţiale, auzi vocea celui de lângă el. 

- Nu transporturile spaţiale, îl corectă el, ci zguduiturile la care am parte la 
fiecare desprindere şi aterizare pe planetă a navetelor de legătură. Se pare că aceeaşi 
senzație o am la trecerea transportoarelor..., observă el. 

- O să îţi treacă. Uite, ia asta — este o pastilă tocmai pentru aşa ceva. 

Tânărul îşi ataşă dispozitivul pe partea stingă a gâtului, chiar lângă arteră, şi 
după numai câteva zeci de secunde senzația de rău începu să se disperseze pe 
măsură ce substanţa se elibera treptat în sânge. 

- Uite care-i chestia, îi spuse Ed aşezându-se comod în fotoliu şi făcându-i în 
final semn să se aşeze în fața lui, ţi-am studiat dosarul. Ai avut rezultate foarte 
bune, iar cei din jurul tău spun că eşti de încredere dar cam ambițios. 

Luat prin surprindere Radu tăcu mâlc. Cel mai mult l-a surprins însă modul 
direct şi la obiect în care l-a abordat celălalt, modul celui care nu are timp de 
pierdut pentru formalități. 

- Trebuie să îți mărturisesc că te înțeleg pe deplin, altfel nu aş fi cerut să vii 
aici. Şi eu provin dintr-o familie de condiție socială medie, şi am ajuns aici prin 
propriile mele puteri. Tocmai de aceea te voi urmări de acum înainte în fiecare 
acțiune pe care o faci, pe toată perioada noviciatului... căci să nu îţi faci iluzii: ai 
terminat şef de promoţie dar asta nu înseamnă nimic aici. Este cu totul altceva, o 
lume complet nouă pe care va trebui să o înveţi de la bun început. 

- Am înţeles asta, spuse Radu folosindu-se de pauza lui Ed, nici nu mă 
aşteptam la altceva. Care este perioada noviciatului? 

- Până îţi voi spune eu că s-a terminat. Semnează asta, adăugă Ed întinzându- 
i o hârtie de plastic inteligent. E doar o clauză de confidențialitate suplimentară față 
de cea pe care ai semnat-o atunci când ai acceptat postul. 

Radu citi cu atenţie textul apoi atinse hârtia de plastic inteligent în locul 
semnăturii pentru a o înregistra în baza de date cu informaţiile personale. 

- Ar mai fi un lucru de lămurit: cum îţi imaginezi tu o Lume Agricolă? 

- Nu văd care este legătura. 

Ed nu spuse nimic cu voce tare, dar expresia sa îi striga în față: Aştept 
răspunsul tău. 


3 


- Simplu: o planetă plină cu culturi de plante de diferite tipuri şi laboratoare 
uriaşe în care se multiplică toate substanțele suplimentare de care noi, oamenii, 
avem nevoie, spuse arătând cu degetul spre plasticul inteligent din mâna lui Ed. 

- Nu ai mai fost niciodată pe o Lume Agricolă, constată senin acesta. În mare ai 
perfectă dreptate: aşa este tipul standard de planetă pe care o folosim pentru 
exploatarea resurselor biologice de care avem nevoie. Adică întreg spectrul 
substanțelor nutritive, organice şi complementare. Aşa v-a învățat la şcoală, dar este 
ceva pe cale să se schimbe. 

- Cum aşa? se arătă tânărul curios. 

- Evoluție tehnologică. Un nou gen de Lume Agricolă este pe cale să apară. 

Din această perspectivă prezenţa lui Radu aici nu i se mai părea chiar aşa de 
nepotrivită. lar a doua clauză de confidențialitate îi indica cât se poate de clar că 
avea să fie împins chiar în mijlocul acestor cercetări - pregătirea sa de chimie şi 
genetică a organismelor vii nu-i permitea altă concluzie. 

- Şi eu ce voi face mai departe? întrebă. 

- Dacă eşti suficient de bun, într-o zi îmi vei lua locul la conducerea acestei 
filiale a Exploatării Resurselor Organice. Dar dacă eşti aşa cum cred eu că eşti, 
poate vei ajunge chiar mai sus. 

A fost momentul în care Ed a fost întrerupt de ţiuiturile consolei de comandă a 
navetei care înregistra nişte apeluri din exterior. S-au oprit însă repede, înainte de a 
ajunge la consolă pentru a răspunde. Atitudinea lui însă se schimbă radical, de 
parcă semnalele respective ar fi constituit un semnal prestabilit. 

- Ceea ce trebuie însă să ştii în momentul de față este că am părăsit planeta a 
treia la puțin timp după ce ai ajuns aici, spuse el arătând cu un gest larg spaţiul din 
jur. 

Deosebit de surprins, Radu tresări puternic însă nu reuşi să acționeze mai 
departe sub influența acestei surprize pentru că o alta îi luă repede locul: ca la 
comandă pereţii din jurul lor deveniră transparenţi lăsând să se vadă spațiul 
interplanetar din jurul lor. De undeva din stânga sa sclipirea palidă a stelei 
sistemului eclipsa toate stelele. În fața lor, chiar în dreptul privirii sale, o planetă 
care nu semăna deloc cu cea pe care şi-o amintea vag tânărul de la aterizarea 
neplăcută de mai devreme, sau măcar cu ceea ce ar trebui fie: discul aproape 
complet întunecat de praful şi mizeriile unei exploatări miniere de durată. 

- Nu este planeta pe orbita căreia ar trebui să fim, remarcă el în cele din urmă. 

- Dacă te referi la cea de-a treia planetă atunci ai dreptate: este a doua planetă 
a sistemului, Lumea Agricolă la care ai fost repartizat. În ultimele minute am 
parcurs distanța dintre ele fără să îți dai seama şi am ajuns într-un spațiu 
restricționat majorităţii navelor interplanetare. Cele câteva nave de război din 
sistemul solar sunt programate să distrugă orice intrus, iar semnalele de mai 
devreme era trecerea de barieră şi intrarea în această zonă protejată. 

- Dar cum...2 De ce?... încercă Radu rămas fără cuvinte. 

- O fi arătând ca un hârb, dar este una dintre cele mai bune navete scoase pe 
piață, se mândri Ed. 

- Am o întrebare pentru tine: unde vrei să cultivi toate plantele şi substanțele 
de care omenirea are nevoie? spuse tânărul studiind cu atenţie suprafața 
predominant albastră care ocupa cea mai mare parte a razei sale vizuale. Nu văd 
decât o mare imensă, care probabil ocupă cea mai mare parte a suprafeţei 
planetare, câteva scame de nori şi câteva pete verzi, roşii şi maro pe care nu le pot 
identifica. Pe insulele astea? Sunt prea mici - nu vor da suficientă mâncare nici 
pentru un oraş mai măricel, darămite pentru un sistem solar. 

După ce efectul surprizei inițiale se estompase Radu îşi revenise iar revolta 
deplasării pe ascuns la o distanță atât de mare țâşni la suprafață ca o reacție de 
împotrivire şi încercare de a-l lua peste picior pe cel de lângă el. Acesta începu însă 
să râdă atât de zgomotos încât lui Radu îi veni să creadă că mai era doar puţin până 
când naveta avea să se clatine sub influența zguduiturilor corpului masiv al lui Ed. 
De aceea se şi îndepărtă de el sprijinindu-se de una dintre barele transversale ale 
peretelui. 

- Trebuie să îți mărturisesc că este una dintre cele mai bune glume pe care le- 
am auzit vreodată, şi culmea este că fiecare dintre voi, novicii, reacționați la fel. Şi, 
ca să te informez oficial, la producţia asta ne-am axat în principal pe diverse tipuri 
de plastic inteligent şi produse secundare ale acestora, de aceea albastrul este 
predominant. Produsele organice sunt mult mai reduse, numai vreo două-trei tipuri 

principale... chiar şi de aici le poţi vedea cu ochiul liber. Nu te sfătuiesc să iti 
investeşti banii în rezervele de clorofilă de pe celelalte planete, prețul va scade 
drastic la terminarea culegerii acestei recolte. 

Lui Radu îi căzu literalmente falca sub influența gravitaţiei artificiale a navetei 
şi o lăsă acolo incapabil să îşi comande propriului corp să o aducă înapoi. Un firicel 
de salivă i se scurse pe barbă şi lăsă să cadă pe podea câţiva stropi din acelaşi 
motiv: surpriza totală. Agricultura, sau producția de substanţe organice cum i se 
mai spunea mai nou, evoluase foarte mult în ultimii 200 şi ceva de ani, de la primii 
paşi ai colonizării umane, dar chiar şi acum rămăsese la stadiul de ferme imense 
complet specializate care acopereau fiecare părticică disponibilă din uscatul Lumilor 
Agricole înaintând chiar şi câţiva kilometri în interiorul mărilor şi oceanelor 
planetare atât cât le permiteau platformele continentale. Planeta aceasta era primul 
loc în care “fermele” avansaseră până la limita exterioară a atmosferei, şi probabil 
chiar mai mult spre interior, şi reprezenta de departe o adevărată comoară: o 
singură asemenea Lume Agricolă putea să hrănească şi să furnizeze toate 
substanțele organice pentru câteva sisteme solare suprapopulate. 

Când, în cele din urmă, reuşi să realizeze enormitatea proiectului, şi se 
întoarse spre cel care îi devenise şef acesta dispăruse. Îl regăsi într-o cabină 
alăturată, vorbind cu cineva de pe o navă aflată pe cealaltă parte a planetei şi 
urmărind în acelaşi timp proiecția pe un monitor tridimensional ale mişcărilor parcă 
haotice a mai multor nave ce semănau destul de vag ca formă cu transportoarele ce- 
l asurziseră ceva mai devreme pe cealaltă planetă. În trebui doar câteva zeci de 
secunde să realizeze că, deşi imaginea pe care o văzuse de pe orbită era deosebit de 
liniştită, interiorul atmosferei planetare era la fel de activ ca şi cel al planetei vecine: 
recoltarea începuse deja. 

A fost momentul în care o navă-transportor interplanetar țâşni din interiorul 
mării albastre lăsând în urmă o dâră de aceeaşi culoare decupată pe fundalul negru 
cu puncte albe, de stele. Amândoi ocupanţii navetei o urmăriră trecând maiestuoasă 
pe lângă ei pentru a se pierde în afara razei lor vizuale, căci deşi îi despărțeau doar 
câteva zeci de mii de kilometri era atât de imensă încât oricine ar fi crezut cu 
uşurinţă că au evitat coliziunea la limită. 

Radu se bâlbâi câteva momente sub avalanşa de întrebări, dar se opri la gestul 
ferm al lui Ed: 

- Stai liniştit. Ai trei ani standard şi aproape 4 recolte pentru a învăța cum 
funcționează în detaliu fiecare amănunt al fiecărui proces implicat. 

- De ce atâta timp? tresări intrigat tânărul. E prea puţin, a fost cea de-a doua 
sa reacție. 

- Nu, e suficient. Pentru că peste trei ani va fi însămânțată o nouă Lume 
Agricolă de acest gen şi vreau să te ocupi tu de acest proces şi apoi mai departe de 
ea. 

Radu căscă ochii mari, mut. 

- Eu?!?! 

- Da, tu, aprobă Ed. Spune-mi, cum crezi că s-a format această lume pe care o 
vezi? întrebă el complice. 

- N-am idee, se dădu bătut novicele după un timp. 

- Dă-mi voie să îţi ofer un detaliu semnificativ: odinioară a fost o exploatare 
minieră. 

Cu alte cuvinte, exploatarea minieră care era pe cale să se închidă pe a treia 
planetă a sistemului avea să fie cea transformată într-o nouă Lume Agricolă. Adică 
va avea prilejul să o întâlnească pe Chryss chiar mai mult decât ar fi anticipat la 
început -— în acel moment Radu înghiți în sec, cu un nod de nelinişte bine prins de 
beregată. Chiar şi absentă, femeia reuşea să îl pună în încurcătură. 

- Cineva a observat că în general planetele miniere care erau abandonate se 
transformau în gropile de gunoi ale sistemelor solare din jur, îi spunea Ed în 
continuare. Şi cum ştia că plantele cresc cel mai bine în bălegar... aşa că s-a gândit 
la asta, arătă el cu degetul în jos, spre planeta din apropiere. 

- Presupun că e singura. 

- Deocamdată. Suntem aici ca să schimbăm asta. 

Câteva ore mai târziu, într-o cabină-garsonieră ce-i fusese pusă la dispoziţie pe 
stația spaţială din apropierea planetei a treia, Radu privea gânditor discul murdar al 
exploatării miniere. Proaspăt ieşit de sub duş, se simțea opusul priveliştii ce i se 
oferea privirii prin peretele gros dar transparent al staţiei. Îşi aminti de ultima oară 
când privise prin acest mod un disc planetar şi activităţile unei staţii spaţiale, cu 
numai două zile în urmă. Acceptase o carieră aici deşi ştia că era o fundătură, dar 
se dovedise a fi complet altceva. O mai cunoscuse şi pe Chryss, dar natura sa 
practică îl împiedica să viseze vreun viitor fericit alături de ea - făceau totuşi parte 
din două lumi diferite. 

- Poate că, totuşi, am o speranţă, decise el în cele din urmă. 


Dan-Marius 
3-11 august 2004 

O probemă de timp 
1 


- Ce fel de document? m-am arătat mirat cu un ton ce ilustra foarte precis o 
doză masivă de neîncredere. 

- Unul care dovedeşte că lumea în care trăim este o minciună, ceva creat 
artificial ca să ne controleze şi să ne facă să acționăm şi să reacționăm aşa cum 
doreşte, a repetat cel din fața mea cu insistență. 

Ideea mi se păru atit de absurdă încît aproape am ris, m-am abținut cu 
greutate în primele momente pentru ca mai apoi să îl studiez pe bărbat şi să mă 
răzgindesc. Mie mi se pare, mi s-a părut întotdeauna de fapt, imposibil ca cineva să 
mă controleze fără să îmi dau seama... cu atit mai mult să controleze o lume 
întreagă. 

- Adică să ne controleze pe fiecare în parte sau pe toţi la un loc? m-am 
interesat vizibil amuzat. Nu este acelaşi lucru... 

- Dumneata rîzi de mine?!... sau ce? 

- Nu, deloc, m-am grăbit eu să neg. 

Tipul era în mod vizibil afectat de ceva anume, nu sînt telepat ca să îi citesc 
gîndurile dar puteam spune cu siguranţă că el credea cu adevărat în existența unui 
asemenea document. Gesturile, mimica, modul straniu de a vorbi... totul indica 
acest lucru. Îl cunosc pe Cristi Chereji de mult timp, de pe vremea facultăţii, şi nu a 
fost niciodată genul de persoană paranoică care să creadă în conspirații fără 
fundament. E adevărat că în ultimii cîțiva ani nu am păstrat legătura decît sporadic, 
dar nu mi l-am putut închipui în nici un moment atît de schimbat în omul pe care îl 
vedeam acum în fața mea. 

Şi totuşi... M-a contactat acum cîteva zile pentru a-mi cere ajutorul dar nu a 
apărut niciodată la timp în locurile stabilite, pînă la urmă m-am trezit cu el la uşa 
apartamentului cu numai cîteva momente în urmă parcă numai pentru a-mi lansa 
această bombă. 

- Spune-mi mai multe, l-am invitat eu. 

- Nu îți pot cere să mă crezi... şi eu am ajuns cu foarte mare greutate să cred 
că totul este adevărat... dar nu am la cine altcineva să apelez. Tu eşti unica mea 
speranţă. 

Pe moment nu am ştiut dacă ar fi trebuit să mă simt flatat sau să o iau la 
goană şi să îl las singur stăpîn peste apartament şi tot ce era înăuntru, dar acum 
cred că cel mai indicat lucru era cu siguranță ultimul. 

- Cu ce să încep? ezită el. 

Chiar şi numai aceste ezitări îmi dădeau de gîndit... trebuia să fie cu ceva 
adevărat important pentru el pentru a se decide să se confeseze unei persoane de 
care nu era sigur dacă putea avea încredere în ea sau nu. 

- Ce-ar fi să încep cu începutul? Ce conţine cu adevărat şi cum ai ajuns să ai 
de-a face cu el... 

Tăcere. Peste încăpere, peste tot apartamentul de fapt, se lăsă liniştea omului 
care încearcă să se reculeagă şi să îşi găsească vorbele. Doar foiala mea neliniştită, 
nu mi-a plăcut niciodată să aştept mai ales că Cristi începuse să mă molipsească şi 
pe mine cu starea lui deşi nu aveam de gind să îi cred vreun moment povestea, şi 
ciripiturile peruşilor din bucătărie răzbăteau agasante peste noi. 

- Ai auzit vreodată de Ronin? 

Am tresărit, nu mă aşteptam la aşa ceva. 

- Da, şi ştii prea bine asta! aproape i-am repezit vorba. 

Era vorba despre o poveste veche ale cărei începuturi le cunoşteam amindoi, 
dar mai ştiam că acel moment era cel mai prost moment în care a mi-o aduce în 
atenţie. Am continuat pe acelaşi ton: 

- Eram în primii ani de facultate cînd tipul sau tipa, căci nici acum nu se ştie 
dacă este bărbat sau femeie, a dat prima lovitură care l-a făcut vestit. Parcă a furat 
un Rembrandt din cea mai bine păzită secție de la muzeul Luvru din Paris - nu mai 
țin minte exact dar pot afla cu uşurinţă. Au urmat mai multe furturi, nu numai 
opere de artă dar şi aparatură secretă şi informaţii confidenţiale de la diverse firme 
sau rezultatele unor subiecte de cercetare în mai multe domenii care nu fuseseră 

încă lansate pe piaţă... toate au fost puse în circa acestui personaj. Un personaj de 
legendă, aş putea adăuga. Se spune că îşi vinde serviciile celui care plăteşte cel mai 
bine, că este un mercenar care nu recunoaşte ca superiori decît onoarea codului 
Bushido şi banii. A avut ajutor şi din partea presei, mai ales că el însuşi a făcut 
publice o parte a secretelor furate atunci cînd nu a găsit nici un cumpărător pentru 
ele ori potenţialii cumpărători au încercat să îl înşele... Sau cel puţin aşa se spune 
pe rețea, am zimbit. 

Chiar şi după ce mi-am terminat tirada Cristi nu a scos nici o vorbă, se 
mulțumea să privească în continuare în gol. 

- Ce legătură are Ronin cu documentul de care mi-ai vorbit mai devreme? am 
încercat să îl descos. Ai aflat de existenţa lui de la el? 

- Am impresia că te-ai informat destul de atent despre cariera lui de-a lungul 
timpului, remarcă în loc să îmi răspundă. 

- Da, ştii că persoana m-a fascinat de la bun început. 

Ezitările lui se dovediră a fi perfect explicabile pentru că ceea ce a spus mai 
departe m-a dat gata, o confesiune pe care nu mă aşteptasem să o aud: 

- Eu sînt Ronin, sau cel puţin unul dintre ei. Eşti singurul din afara grupului 
care află asta, dar Ronin este de fapt o echipă de hoţi, nu o singură persoană. În 
ciuda poveştilor pe care le-ai auzit despre noi acesta este cea mai potrivită 
denumire: o echipă de hoți a cărei existență se bazează pe o frază spusă la 
întimplare acum 10 ani. 

- Cum?!2! 

Stăteam față în față în bibliotecă pe două dintre fotoliile cele mai comode cu 
cîte un pahar de alcool în apropiere... dar asta nu m-a împiedicat să mă ridica de pe 
fotoliu, practic am țişnit de pe el, şi m-am postat în fața lui țintuindu-l cu o privire 
şocată. 

- Nu te preface chiar atît de nevinovat, spuse ceva mai calm, ai avut bănuielile 
tale acum cîțiva ani, chiar înainte de a termina facultatea. Aproape ne-ai descoperit 
secretul cu cercetările tale. 

Era un neadevăr, nici măcar nu bănuisem aşa ceva. lar dacă era adevărat... 
oricum eu nici acum nu ştiam mai nimic despre subiectul în cauză, atunci cu atît 
mai puţin. Nu mai țin minte despre ce perioadă de timp vorbea, orice fusese atunci 
era prea puțin important pentru a-mi rămîne în amintire, în amintirea conştientă cel 
puţin. Am preferat să nu mă implic într-un subiect despre care nu eram sigur pe 
mine şi am preluat ofensiva: 

- De ce ai venit la mine? 

- Avem probleme. 

- Bănuiam asta... Ce probleme? 

Ezită, din nou. Dar de data aceasta ezitarea a fost ceva mai scurtă — mi-a făcut 
semn să mă aşez înapoi pe fotoliu în timp ce ridică din cel în care stătea, cam un 
metru şi jumătate de al meu, şi se îndrepta spre bar pentru a-şi umple paharul cu 
votcă. La sosire i-l dădusem aproape plin, reuşise să îl golească destul de repede iar 
acum avea nevoie de altul. Înghiţitura pe care o luă de data aceasta mă făcu să-l 
suspectez de alcoolism, dar dacă chiar şi eu aveam nevoie de o gură mare de alcool 
dublu rafinat după ultimele momente şi nu sînt deloc un alcoolic mă convinse că 
aveam mari şanse să greşesc în aprecierea mea. Mai ales că i-am urmat gestul şi 
aproape mi-am ars gitul cu cantitatea prea mare de apă de foc cu care l-am înecat. 

- Totul a început acum cîteva săptămîni cînd am auzit primele zvonuri despre 
acest document..., continuă Cristi după ce întoarse în fotoliu, ...totul era prea ciudat 
pentru a fi adevărat ceea ce ne-a trezit curiozitatea şi am început să facem primele 
cercetări. Trebuie să menționez că cea mai mare parte a acțiunii noastre a avut loc 
numai pe rețeaua mondială de computere... pentru că în cele din urmă 
“documentul” este de fapt o arhivă imensă ce conține încărcarea în format electronic 
a unor înregistrări de epocă de pe format magnetic sau fizic şi transferul în rețea a 
frinturi de memorie ale mai multor persoane. Dialoguri, monologuri de jurnal şi 
chiar capsule de memorie extrase direct din creier, toate înregistrate la distanțe de 
zeci de ani între ele. Diferenţa dintre primele şi ultimele înregistrări la care am avut 
acces este de aproape 300 de ani. Nu am avut acces decît la o foarte mică parte din 
informaţiile disponibile, şi nici acelea direct de la sursă, dar rezultatele au întrecut 
cu mult orice aşteptări. 

- Adică te-au transformat într-un paranoic? am întrebat fără voia mea ironic. 

- Am avut probleme încă de la început, din momentul în care am decis să 
cercetăm acest subiect, dar în ultima săptămînă problemele s-au acutizat. Prietenii 
mei s-au plins în mai multe rînduri că erau urmăriți, şi chiar eu... chiar eu am 
simţit acest lucru în mod repetat. Totul a explodat în ultimele două zile... Filip şi 
Dumitraşcu sint morți, alți doi membri ai echipei pe care nu-i cunoşti sînt dați 
dispăruți şi la drept vorbind nici nu mă aştept să-i mai găsească cineva în viață. 

Filip şi Dumitraşcu! Morți! Doi foşti colegi de facultate, tipi de gaşcă, nu chiar 
din gaşca mea dar nu eram nici pe departe străini... Ba chiar aproape prieteni, 
puteam spune. 

- Cum au murit? a fost prima întrebare pe care am fost capabil să o pun, 
atunci cînd am fost capabil să spun ceva, orice. 

- Filip a fost lovit de o maşină pe trecerea de pietoni deşi trecea pe verde, 
şoferul a fugit şi nu a fost identificat pînă acum, iar Dumitraşcu a căzut de pe o 
schelă... nu ştiu ce căuta acolo, nimeni nu ştie. Probabil că era urmărit de cineva şi 
a vrut să se refugieze... apoi a căzut sau a fost împins... 

- Au fost ucişi! 

Nici acum nu sînt sigur dacă atunci am pus o întrebare sau am ţipat o 
concluzie cît se poate de evidentă. Dar începeam să bănuiesc că nu erau accidente, 
nu după cele tocmai aflate. O nelinişte profundă începu să mă consume, o nelinişte 
pe care o regăseam şi la cel din fața mea şi din acelaşi motiv: dacă chiar era 
adevărat, şi începeam să cred asta, Cristi tocmai mă implicase şi pe mine în ceea ce 
li se petrecea lor şi puteam fi următorul „accidentat”. 

- Şi ce vrei de la mine? l-am întrebat. 

Era întrebarea pe care mi-o puneam de la bun început, din momentul în care 
venise, şi a cărei răspuns tot nu-l aflasem. 

- Prietenii mei şi cu mine am stat de vorbă şi am decis că există doar două 
modalități prin care putem rezolva această problemă... să-i lăsăm pe ceilalți să 
termine ce au început şi să ne elimine pe toți sau să aflăm exact ce este acest 
document şi să îl divulgăm presei. 

- Nu mă pricep la computere mai mult decît un simplu utilizator, am ridicat 
din umeri. Nu vă pot ajuta. 

- Nu pentru asta avem nevoie de tine. Pregătirea ta de doctor ne-ar putea fi de 
folos dacă se va răni cineva pe parcursul operaţiunii, iar experiența ta legată de 
traseele pe terenuri accidentate şi la înălțime este esenţială. Ştii prea bine că orice 
ascensiune periculoasă se face în echipă, oricare ar fi progresele tehnicii din ultimii 
ani. Ascensionarele nu suplinesc munca în echipă. 

Da, ştiam. Ascensionarul, unul dintre ultimele descoperiri în materie de 
ascensiune pe teren accidentat nu oferea decît un ajutor parțial cînd venea vorba de 
escaladarea unui perete vertical. Nu de puţine ori unii tineri din grupurile care s-au 
aventurat în expedițiile montane la care am luat parte în ultimii ani au suferit răni 
groaznice, majoritatea terminîndu-se cu deces, tocmai pentru că se încrezuseră prea 
mult într-un aparat şi acesta cedase în cel mai prost moment posibil. 

- Acum este o operațiune? am întrebat cu o doză masivă de ironie în voce pe 
care nu am reuşit să o împiedic. Şi ce vreți să escaladaţi — craterul Turnurilor 
Gemene? 

Începeam să fiu rău cu el, mai ales că ştiam amindoi că peste craterul 
turnurilor distruse în New York în urma atentatului de la începutul secolului 
fuseseră turnate alte clădiri deja de cîțiva zeci de ani. 

Dar se părea că cinismul meu nu-l afectă deloc pentru că zimbi scurt: 

- Nu, deloc. Este vorba de clădirea firmei Mecatemp de aici din apropiere, adică 
Timişoara. Informaţiile pe care le avem indică posibilitatea ca arhiva să fie 
adăpostită pe unul dintre serverele lor, iar accesul fără restricţii la date de o 
asemenea importanță se poate face numai din interior. 

Am căscat ochii ca la cel mai extraordinar spectacol de circ pe care-l văzusem 
vreodată, şi cred că şi falca mi-a căzut sub efectul surprizei: 

- Cred că ați înnebunit cu toţii, de fapt sînt sigur de asta! Nu sînt psihiatru şi 
nici nu îți cunosc colegii într-ale hoţiei, dar vă pot aranja internarea la spitalul de 
nebuni numai pe baza acestei afirmaţii!! 

Privirea lui serioasă şi foarte sigură pe sine mi-a mai domolit avîntul dar tot nu 
m-am potolit: 

- Toată lumea ştie că sediul firmei Mecatemp este inaccesibilă, nu fără o 
autorizație venită de sus din interiorul firmei pe care sînt sigur că nu o aveți. Este 


43 


vorba de sisteme de securitate peste sisteme de securitate, toate controlate de cel 
puţin două Inteligenţe Artificiale de ultimă generaţie... ca să nu mai vorbesc despre 
structura complet aparte a clădirii care o face imposibil de pătruns altfel decît pe 
uşă. Îţi spun eu, nu poate fi realizat şi gata! 

Dar am descoperit foarte repede că vorbeam cu pereţii pentru că Cristi mă 
contrazise foarte sigur pe sine: 

- Vei lua parte la această operaţiune pentru că eşti deja implicat. Ai ajuns să fii 
implicat încă din momentul în care am intrat în acest apartament iar tu o ştii deja — 
vei veni cu noi sau vei dispare la fel de misterios ca şi ceilalți prieteni ai mei. În plus, 
am motivele mele să cred că deja ai acceptat să ne ajuţi. 

Deja am acceptat să îi ajut? Şi unde a dispărut ezitarea de la început? 

- Cum aşa? m-am arătat intrigat de data asta cu voce tare. 

- Ştii de la ce vine numele de Mecatemp? 

- Nu, probabil este vorba de o secvenţă de litere luate la întîmplare... 

- Mecanica Temporală. Nu e denumirea oficială, desigur, dar am această 
informaţie din surse sigure. Asta mă face să cred că toate modificările 
comportamentale la care sîntem supuşi provin de undeva din viitor... cineva sau 
ceva doreşte să ne controleze pentru a crea acea versiune de viitor pe care o doreşte. 
Prezentul lui. Ne vei ajuta pentru că în acel posibil viitor deja am pătruns sau măcar 
am încercat să pătrundem în Mecatemp, iar tu erai cu noi... pot afirma asta cu 
siguranță pentru că este una dintre informațiile la care am avut acces. 

Nu am crezut vreodată că pot simți o mai mare neîncredere pentru o anume 
afirmaţie sau comportament venite din partea unei persoane, cunoscută sau nu, ca 
în acele momente. Şi că îl consideram un nebun de legat, un Don Quihote al zilelor 
noastre a cărui loc era la izolare într-o cămaşă de forță nu umblind pe stradă printre 
ceilalți oameni. Ca răspuns m-am uitat la el cu o față care încerca să ilustreze toate 
astea, deşi sînt sigur că nu am reuşit decît într-o foarte mică parte. 

- Şi cum vor să o facă? am întrebat ironic. Ne manipulează gindurile şi 
acțiunile ca unor marionete sau pur şi simplu călătoresc prin timp şi ne divulgă 
informații despre posibilitățile de viitor şi cum să le urmăm pentru ce...? Pentru a 
alege o variantă sau alta? 

- Exact asta vrem să aflăm. Acum însă voi pleca, şi spunînd asta se ridică 
repede în picioare, înainte de a mă da afară. Uite, aici este cartea mea de vizită, 
aştept să mă suni atunci cînd vei ajunge la concluzia că am dreptate. Dar fă-o cât 
mai repede, timpul se scurge... 

M-am ridicat din fotoliu aproape în acelaşi timp cu el. A parcurs drumul spre 
ieşire fără a mai spune vreun cuvînt iar eu l-am condus la fel de tăcut. În acele 
momente am crezut cu adevărat că nu-l voi mai revedea vreodată decît probabil la 
emisiunile de holoviziune, rubrica decese sau cazuri psihiatrice speciale, dar nu 
peste mult timp m-am convins că mă înşelam. Asta însă nu m-a împiedicat să mă 
întorc la măsuța pe care se găsea cartea de vizită între cele două pahare goale de 
votcă şi să o mototolesc, apoi să o arunc la gunoi. Pe urmă am spălat paharele. 

- Chiar crezi că va accepta? 

- Da, spuse simplu Cristi Chereji dar cu o siguranță absolută, acel gen de 
siguranţă care nu lasă loc de replică însă interlocutorul lui nu păru foarte convins. 

- Din cîte am înţeles i-ai zdruncinat convingerile destul de bine dar nu cred că 
este suficient. Avem nevoie de cineva care să ne ajute mai mult decît din obligație. 

- Poate că nu este chiar suficient, dar va accepta. Şi încă ceva, Jurcuţ nu face 
nimic “din obligaţie”... dacă vom reuşi împreună în acțiunea noastră vom reuşi 
pentru că va fi alături de noi cu trup şi suflet. 

Sceptic, interlocutorul lui Cristi dădu din cap a negaţie apoi vorbi din nou: 

- Poate ne-a dat deja pe mina poliției..., poate că sînt la intrare gata să intre 
peste noi. Că veni vorba, de unde ai scos lista asta de posibili candidați pentru a 
completa locurile lipsă? 

- Nu cred că ne-a dat pe mina poliției, de fapt sînt sigur de asta. Lista de 
posibili candidaţi fac parte din lista mea de cunoştinte şi prieteni şi sînt aceea pe 
care îi consider potriviți pentru a ne completa echipa şi sînt demni de încredere... 
dar am mai discutat asta cel puţin de citeva ori în ultimele zile, cînd am decis ÎN 


44 


COMUN pe care dintre ei să îi contactăm aşa că nu mai am de gînd să redeschid 
acest subiect. Nu acum. Pe de altă parte fă-l să tacă pe avocatul din tine măcar de 
data asta şi nu mai fi atit de paranoic. 

- Dar poate că nici nu avem nevoie de el, mai interveni cineva în discuție. Ne 
descurcăm şi singuri dacă ne organizăm suficient de bine. 

- Cum, draga mea? Am mai vorbit despre asta: este imposibil ca numai patru 
persoane să escaladăm o structură cu adevărat inexpugnabilă... iar data trecută 
cînd totuşi am făcut ceva măcar asemănător pe turnurile Chrysler măcar eram mai 
mulți şi îl aveam pe Filip cu noi. Iar la nivel de accesare de computere avem nevoie 
de cel puţin două persoane, va trebui să găsim şi acolo pe cineva. Ai vorbit cu 
Johnson? 

- Nu încă, diseară. E plecat din localitate şi se întoarce în cursul zilei de azi. 

- Că veni vorba, unde este Ionică? întrebă primul interlocutor al lui Cristi. Ar fi 
trebuit să ajungă deja. 

- Mi-a spus mie că întîrzie, răspunse tot femeia. Are repetiţii pînă la 10, ar 
trebui să ajungă, adăugă uitindu-se la ceas. 

Iuliana Croitoru, expertă în computere, la cei 24 de ani ai ei era cea mai tînără 
membră a echipei ce pusese pe jar întreaga lume în mai multe ocazii. Împreună cu 
Radu Mocanu, avocat şi sponsorul primelor lor operaţiuni, şi Ionuț Constantinescu, 
actor vestit dar şi specialist în deghizare, reprezentau acum majoritatea roninilor 
rămaşi în viață. Colegul lor, Cristi Chereji, profesor de matematică şi fizică, era cel 
ce îşi asumase pentru moment rolul de conducător în lipsa celui dispărut şi 
presupus mort. 

Acum se aflau aproape toți într-un local şi încercau să vorbească fără a fi 
întrerupți sau spionați de cei din jurul lor. Spionajul era exclus în urma amplasării 
unui dispozitiv de protecție aşezat strategic pe masă între ei lingă o brichetă cu 
hidrogen lichefiat. Luind forma unei tabachere, dispozitivul de bruiaj a oricărui 
semnal electronic trecea neobservat. În schimb oamenii nu reuşeau să treacă peste 
toate întreruperile celor din jur ca şi cum nu ar fi existat şi de aceea ocazional 
apăreau sincope în conversație - Radu era destul de cunoscut în mulțime datorită 
cîtorva cazuri mai importante. Dar măcar erau într-o loc public, feriți de “accidente” 
de genul celor prin care prietenii şi coechipierii lor tocmai trecuseră. Întilnirea avea 
loc a doua zi dimineață după vizita lui Cristi la doctorul Mircea Jurcut, şi încercarea 
de a-l atrage de partea lor, întîlnire care era una dintre ultimele încercări disperate 
de a ieşi dintr-un impas ce părea imposibil. Prietenii lor erau încă dispăruţi şi nu 
ştiau nimic despre ei, Ionuț întirzia iar nervii lor erau întinşi la maxim. 

- Cristi, de ce eşti atit de sigur de toate astea? Adică că toţi cei pe care i-am 
ales, cei pe care i-ai ales tu de fapt dintr-o listă lungă în ciuda părerii unora dintre 
noi, vor fi de partea noastră şi că vom reuşi în această misiune imposibilă? 
Sinucigaşă de fapt. Sau că vom supraviețui în urma ei... Ştii cumva ceva ce nu ne-ai 
spus şi nouă? 

Vocea avocatului devenea tot mai tăioasă pe măsură ce avansa spre întrebarea 
finală pentru a fi cu adevărat agresiv. Citeva priviri se întoarseră suspicioase spre el, 
spre toți cei de la masă, dar cum Radu nu mai continuă şi se aşeză înapoi pe scaun 
pe o poziție mai normală unul cîte unul oamenii priviră în altă parte văzindu-şi de 
treburi. 

Cristi ezită să răspundă iar tăcerea se lăsă atotstăpinitoare, sufocantă, între ei. 
Abia într-un tirziu a găsit cuvintele potrivite pentru a vorbi, dar a făcut-o foarte 
sigur pe sine, de parcă s-ar fi gîndit foarte mult timp la ideile pe care le dezvăluia 
acum: 

- Eu cred că oricine se află în spatele acestui document vrea ca arhiva să fie 
descoperită, iar noi sîntem uneltele lui. Filip şi Dumitraşcu, Gregor şi Todd erau 
nişte unelte imperfecte care au trebuit eliminate. Nu ştiu dacă Gregor şi Todd sînt 
morți sau încă mai trăiesc dar sînt sigur că nu vor mai apărea pînă în momentul în 
care vom trece efectiv la acțiune. Nu vor lua parte în vreun fel la descoperirea celor 
ce se află în spatele a ceea ce ni se întîmplă acum. 

- CE?! 

- Nu comenta, ştii prea bine că sîntem într-un moment în care nu avem de 
ales, va trebui să trecem la acțiune sau vom fi eliminați... de asta sînt cel mai sigur. 
Mecanismele au fost puse deja în mişcare şi nu le mai putem opri... poate că nu vrei 
să recunoşti dar e adevărul... nu avem decit aceste două opţiuni. lar eu nu vreau să 
mor! 

- Eşti complet nebun! Ai luat-o razna de-a binelea! 

Sufocat de furie avocatul tăcu doar în momentul în care îşi pierdu răsuflarea şi 
se înecă cu propria salivă. Singele rece şi calmul, chiar şi logica nenaturală cu care 
îşi trata uneori cazurile, ce-l caracterizau de obicei în sala de judecată în timpul 
exercitării meseriei şi nu numai păreau să-l fi părăsit complet în aceste momente... 
totuşi era prima oară cînd cineva îi urmărea fiecare pas, fiecare mişcare din umbră, 
fără a fi identificat în vreun fel, şi putea foarte bine să-i pună viața în pericol — o 
parte din prietenii lui cei mai apropiaţi erau deja morți. 

- Logic are sens, spuse pe neaşteptate Iuliana. 

Foarte surprins, Radu îi privi fața gravă şi gînditoare iar excesul de furie 
dispăru la fel de brusc precum apăruse lăsînd loc doar tensiunii deja existente 
printre ei. Practic a amuţit lăsîndu-l pe Cristi să şoptească aproape la fel de afectat, 
de susținerea neaşteptată din partea ei: 

- Cum?! 

Nici Cristi nu se aşteptase ca femeia să-i dea dreptate, dar era suficient de 
curios pentru a se manifesta ca atare. 

- Din ceea ce ştim schimbările care i-au influențat pe toți aceşti oameni vin de 
undeva din viitor, şi Mecatemp este implicată. Nu mi-am dat seama pînă acum, în 
ultimele minute, dar ce ne deosebeşte pe noi de toţi restul? Vă spun tot eu, un 
singur lucru: noi ştim că există o forță care manipulează oamenii pentru a produce 
efectul dorit de ea şi nelăsîndu-le decît o singură cale de parcurs, de acțiune. Dar şi 
noi am fost manipulaţi la fel ca oamenii la ale căror amintiri am avut acces, încă de 
la început. Nu mă refer la faptul că am găsit accidental primele informaţii pe reţea, 
cele de la care a pornit totul, ci începind de la existența în sine a lui Ronin şi tot ce 
s-a întimplat de atunci. 

O frază spusă la întîmplare, un pariu prostesc între studenții primilor ani de 
facultate. 

Acest gînd era prezent în mintea tuturor, căci deşi Iuliana nu fusese de față 
ştia prea bine ce se întîmplase: la o petrecere de început de an, un bal al bobocilor 
cum i se mai spunea dar care nu mai era doar al bobocilor de cîteva ore bune, 
Gregor şi Radu au pus pariu pe cîteva sticle de bere, o ladă întreagă de fapt, că 
fiecare dintre ei va pătrunde prin efracție în cîte un loc bine apărat de sistemele de 
securitate cele mai bune de la ora respectivă fără a fi prinşi şi că celălalt va eşua. Ca 
dovadă a reuşitei lor urmau să aducă cîte un lucru doveditor al prezenței înăuntru — 
un simplu obiect ales la întîmplare fără a se atinge însă de bani, şi asta făcea parte 
din provocare. Bani care oricum nu erau o problemă pentru că amindoi făceau parte 
din familii bogate cu cariere promițătoare de avocaţi undeva în viitorul lor personal 
ceva mai îndepărtat. Adică după terminarea facultății. Au reuşit amindoi, să dea 
spargerile fără să fie prinşi dar şi să termine facultatea... totuşi spre dezamăgirea 
părinţilor săi Gregor a preferat să devină polițist mai degrabă decît avocat. Lucru pe 
care l-a considerat ca fiind cel mai bun, determinat fiind în primul rind de faptul că 
deja devenise Ronin şi era nevoie de cineva în cadrul forțelor de ordine care să le 
asigure spatele. 

- Spui că Gregor este de partea lor?! Eşti nebună! 

- Nu spun nimic, îi răspunse luliana nervoasă, nu am de gînd să-l incriminez 
cu nimic. Dar ştiu că în aceşti ani de cînd sînt alături de voi am făcut cîteva lucruri 
cu adevărat periculoase şi am scăpat de fiecare dată cu fața curată. Şi mai ales 
nevătămațţi. Pînă acum, cînd dintr-o dată jumătate din echipă este moartă sau 
dispărută de pe fața pămîntului în numai cîteva zile. Nu cred în noroc şi nici în 
coincidențe, mai degrabă îl cred pe Cristi cu complotul şi “uneltele” sale. 

- Nu cred că Gregor ar fi capabil să ne trădeze, sări în apărarea lui tot avocatul 
după ce tocmai reacționase cu surprindere la noua idee şi mult mai violent. Oricine 
altcineva în afară de Gregor, a fost unul dintre actorii principali încă de la început. 
S-ar incrimina în primul rînd pe sine... NU! Prefer să îl consider mort sau undeva 
prizonier şi pe moarte decît să cred că ar ezita vreun moment în dăruirea sa față de 
echipă. 

În acel moment doi bărbaţi intrară în local şi, reperîndu-i, se apropiară de 
masă. Iuliana, cea care stătea cu fața la uşă, le făcu semn celor doi de la masă spre 
noii sosiți. 

- Poţi verifica acest lucru personal, îi spuse ea avocatului schimbînd subiectul. 
Deci ai ajuns, în cele din urmă, i se adresă unuia dintre noii sosiți stringîndu-i 
mina. Te aşteptam. 

- Da, am ajuns şi îmi cer scuze pentru întirziere, spuse Ionuț trăgindu-şi un 
scaun pentru ca mai apoi să se aşeze lingă ea. Pe Călin cred că îl ştiţi, spuse 
prezentindu-l pe cel cu care sosise. 

- Eu nu, spuse femeia curioasă. Sau cel puţin nu ne-am prezentat încă, pentru 
că te-am văzut de cîteva ori în compania lui Gregor. Sînt Iuliana. 

De meserie polițist criminalist Călin Petruş era unul dintre colegii mai 
apropiaţi ai lui Gregor, prieteni chiar, printre aceia pe care dispărutul îi invitase la 
întilnirile sociale de la el de acasă. Da, petrecerile lui Gregor deveniseră deja vestite 
în anumite cercuri destul de selecte ale oraşului şi nu numai. Căsătorit cu doi copii, 
tocmai îi dusese într-o tabără la munte, ar fi rămas dar fusese nevoit să se întoarcă 
din cauza unor probleme de servici: 

- Trebuie să auziți ceva nou: a apărut Gregor! spuse Ionuț gălăgios şi fără a-i 
da posibilitatea celuilalt să spună ceva. 

- Cum? 

- Cînd? Unde-i? 

- În spital, la urgente, a răspuns de data asta polițistul. Din păcate. 

-Ce are? 

- Nu sîntem siguri dacă a suferit un accident sau dacă a fost atacat, nu am 
reuşit să stabilim în vreun fel condițiile în a ajuns în halul în care este. A fost adus 
acum cîteva ore, dis-de-dimineață, plin de sînge de parcă ar fi fost izbit de ceva sau 
bătut şi tîrît pe o distanță destul de mare. Credeți-mă cînd vă spun că va fi un 
scandal imens, toată poliția din oraş este deja în alertă... nu sînt sigur dar presa s- 
ar putea să fi aflat deja despre incident aşa că dacă vă veți uita diseară la holoştiri 
veți avea ce să vedeți. 

- Dar el ce spune? Adică Gregor, pe el nu v-aţi gîndit să-l întrebaţi? 

- E în comă. Am uitat să vă spun asta, nu-i aşa? A ajuns la spital în comă 
profundă şi doctorii nu sînt siguri dacă se va mai trezi vreodată. 

Privirile rapide pe care le schimbară cei de la masă nu erau de bun augur, de 
fapt erau foarte îngrijorate. Nici fețele lor dintr-o dată lipsite de culoare nu arătau 
prea bine. 

- Vă deranjează dacă fumez? întrebă polițistul cu pachetul de țigări deja în 
mînă dar aşteptind un răspuns. 

Dintre cei de la masă numai Radu fuma, dar nu foarte des. Tabachera de pe 
masă pe care pusese ochii polițistul era a lui, dar nu fusese atinsă deloc de la sosire, 
în ciuda tensiunii de la masă. Avocatul fumase una dintre cele două țigări care 
încăpeau pe lingă dispozitivul anti-spion chiar la început, atunci cînd pornise 
aparatul, apoi uitase complet de obiect. 

- Ce fel de ţigări fumezi? îl întrebă Călin după ce-şi aprinse ţigara. 

Polițistul îşi puse pachetul ceva mai gol acum înapoi în buzunar şi, odată cu 
fumul pe care-l suflă peste masă întinse mina plin de curiozitate după tabacheră. 
Avocatul tresări şi cu o mişcare rapidă apucă obiectul înaintea celuilalt. 

- De obicei L&M, spuse el în timp ce scotea şi ultima ţigară din cutie. 

O aprinse apoi puse bricheta şi tabachera înapoi pe masă nu fără a opri 
funcționarea dispozitivului anti-spion cu un gest discret. 

- Te ajută să te destinzi, nu-i aşa? întrebă gînditor polițistul. Eu întotdeauna 
simt nevoia unei țigări atunci cînd sînt nervos... nu ştiu de ce. 

Parcă cu nepăsare, dar cu ochii tuturor celor de la masă aţintiți asupra lui, 
Călin Petruş apucă tabachera prea repede pentru a mai fi oprit de cineva. Începu să 
se joace cu ea şi să o învirtă printre degete după care vorbi din nou: 

- Şi cînd mă gîndesc că un foarte bun prieten şi coleg a ajuns la spital cu şanse 
mici de supraviețuire nu pot să nu fiu nervos. Voi nu aţi fi la fel în situația mea? 

Tăcu de parcă ar fi aşteptat un răspuns. Însă acesta nu sosi, toți ceilalți din 
jurul mesei erau mai preocupați de mişcările miîinilor sale decît de ceea ce spunea. 
Intrigaţi şi speriați în aceeaşi măsura: ştia cumva despre ei? Ce anume? 

- Eu cred că sînteţi nervoşi din această cauză. Poate chiar mai mult decît mine. 

- Ce te face să crezi asta? întrebă cît putu de calm Radu - reacțiile lui de 
avocat ieşeau din nou la suprafață atunci cînd avea cu adevărat nevoie de ele. Nu 
sîntem deloc nervoşi, poate şocați de cele auzite. Şi acum poţi să-mi dai te rog 
tabachera? 

- Uite, asta mă face să cred că sînteți într-o situaţie critică, spuse Călin 
fluturind obiectul în discuție astfel încît să nu mai fie nici o urmă de îndoială: ştia 
exact ce se ascunde înăuntru. 

Apoi, foarte repede, îi deschise capacul, porni din nou dispozitivul de bruiaj 
fără nici un fel de fereală şi îi aruncă tabachera proprietarului ei. Acesta o prinse 
foarte sigur de sine dar aruncîndu-i o privire cumplită. 

- Iar faptul că Gregor mi-a spus încă de acum cîteva zile despre Ronin, despre 
ceea ce ați găsit pe rețea şi cîte ceva despre fiecare dintre voi, m-a convins că ați 
intrat în rahat bine de tot acum că o parte au murit, au fost agresaţi sau au 
dispărut inexplicabil, adăugă lăsindu-i pe cei în cauză într-o stupefacție completă. 

Din partea lor nu sosi decît o foială neliniştită, nu se aşteptau la o asemenea 
abordare din partea lui. Nici chiar Ionică cu care venise o bună parte din drumul 
pînă la local. 

- Cum ai aflat? Sau mai precis, cum l-ai convins să îți spună? 

- Poate ar trebui să încerci cu obligat... adică cum l-ai obligat să îți spună... 

- Nu asta-i problema cea mai importantă, îi răspunse polițistul sigur pe sine, 
dar dacă chiar vrei să ştii Gregor şi-a dat seama că cineva i-a fost mereu pe urme în 
ultimele zile mai ales după ce a descoperit că i-a fost pus sub urmărire chiar şi 
terminalul informatic din secţie, iar pentru asta e nevoie de sprijinul serviciului de 
securitate internă a poliției sau a serviciilor de spionaj. Nu ştiu de ce, dar m-a 
considerat ca fiind cel mai de încredere pentru a-mi cere să am grijă de voi dacă 
cumva lui i se întimplă ceva. Poate că a contat şi faptul că îi datorez o favoare mult 
prea mare pentru a fi plătită alfel. 

- Ce ţi-a spus? 

- Cred că în mare cam tot. Însă cum spuneam problema este alta: şefii cei mari 
vor să îi sondeze memoria pentru a afla cine l-a atacat. 

- Dar asta-i ilegal! izbucni Radu. Există... 

- Da, ştiu, îl întrerupse Călin, nu este ceva legal dacă nu există acordul scris al 
subiectului în cauză sau a familiei lui, de aceea mai aveți o şansă de a interveni. 
Este nevoie de cîteva ore pentru a obține acordul familiei şi decizia unui judecător, 
dar este sigur că va fi obţinut în cursul acestei zile. Din punctul nostru de vedere 
Gregor este un polițist care a fost atacat de cineva necunoscut care ar putea ataca 
alți poliţişti şi de aceea toţi tratează cazul ca fiind special şi îi acordă importanța 
maximă, mai ales că nu se ştie dacă va mai trăi suficient de mult pentru a merge pe 
calea legală aşa cum trebuie. 

De-abia acum cei patru ronini au început să se agite cu adevărat: accesarea 
memoriei nu era un lucru foarte precis şi aparatele puteau foarte bine nimeri 
amintirile vreuneia din misiunile lor, oricare, şi să le dezvăluie identitatea. Cu 
condiția să nu-l ucidă mai întîi. Mai grav era faptul că secvențele de memorie aduse 
la suprafață prin procedeul tehnic în cauză reprezentau o dovadă incriminatoare în 
cadrul unui proces cu ei ca acuzați. 

- Ştii cumva cine va face extracția capsulei de memorie? 

- O echipă de medici specialişti neurologi şi de tehnicieni de echipamente 
electronice, e tot ce ştiu. Dar nici nu ştiu prea multe..., ridică el din umeri. 

Privirile pe care şi le aruncară cei de la masă unii altora dovedeau foarte bine 
că ideea care le trecea prin minte era foarte greu de crezut: 

- Oare Jurcut şi Johnson vor face parte din acea echipă? 

- Dacă totul continuă aşa cum a început, spuse Cristi, cu siguranţă că da. Ar fi 
logic şi din alt punct de vedere: amindoi sînt experți în domeniile lor de activitate, şi 
experții sint de dorit pentru o asemenea operație. 

- Cine-s ei? întrebă polițistul. A, realiză el, noii oameni care să îi înlocuiască pe 
cei pe care i-aţi pierdut. 

- Într-adevăr, sînt cei pe care îi avem în vedere pentru a completa echipa. Ce- 
au zis? se arătă Ionică curios. 

L-au pus la curent în numai cîteva cuvinte asupra discuţiei ce a avut loc pînă 
la sosirea lui. 

- Nu sînt în măsură să decid eu dacă vor accepta, spuse polițistul, dar de 
acum înainte mă puteți considera ca făcînd parte din această echipă. 

- Cu ce crezi că ne poţi ajuta? 

- În primul rînd prin discreţie şi asigurarea faptului că poliția nu vă va deranja 
în vreun fel. Apoi vă pot ajuta cu informații şi obiecte din custodia poliţiei locale şi 
internaţionale la care nu ați avea acces altfel. Nici măcar cu ajutorul tău, îi spuse 
avocatului, ştiu că ai relaţii. Cu alte cuvinte, voi prelua funcția lui Gregor. Şi în cele 
din urmă, sînt expert în arme şi am brevet de pilot amator. 

- Cred că ar trebui să ştii că noi nu folosim arme! spuse ferm Iuliana dar cu un 
ton aproape agresiv. 

Dispreţul ei față de tot ce reprezentau armele de foc era arhicunoscut printre 
toți prietenii ei cît de cît mai apropiaţi şi întimplător era şi optica echipei. 

- Ştiu, aprobă Călin, din fericire nu a fost nevoie niciodată pînă atunci pentru 
aşa ceva dar voi purta întotdeauna o armă cu mine... Eu nu risc niciodată. 

- Atunci de ce ai venit aici de unul singur? Nu crezi că s-ar putea să... 

- Nu! Nu aţi face rău unei persoane de care chiar aveţi nevoie, nu sînteți proşti. 
Nu aţi făcut acest lucru pînă acum şi nu cred că vă veţi schimba mai departe. Sint 
gata să pariez cu viața mea pe asta... de fapt cred că tocmai s-ar putea să o fac 
alăturindu-mă vouă. 

- Cine îți asigură ție spatele? tresări Radu. Cumva trebuie să ai o asigurare 
dacă dispari pe neaşteptate... Cine-i? întrebă uitindu-se rapid în jur. Care dintre 
oamenii ăştia este complicele tău?! 

Dar nimeni din jur nu părea să îi studieze de parcă i-ar fi spionat. Poate doar 
tipul de la bar care ţinea în mină un afişaj holografic şi se uita probabil la o 
înregistrare sau o emisiune informativă de pe rețea, însă imaginile le rămineau 
ascunse chiar şi pentru Radu care îl privi scrutător dar fără a observa ceva suspect 
vreme de cîteva minute bune după ce au reuşit să îl liniştească: 

- Nu, mie nu îmi asigură nimeni spatele, insistă Călin. Nu aşa cum sugerezi. Te 
asigur că eu nu am de gînd să vă trădez. Aş fi putut să o fac pînă acum dar nu am 
făcut-o şi nici nu intenționez să o fac mai departe. Vreau doar să mă alătur acestei 
echipe aşa cum mi-a cerut-o Gregor... 

Ca o completare a calităților ce-l făceau un avocat de excepție, printre care se 
numărau logica, sîngele rece şi calmul, Radu Mocanu avea o personalitate ce putea 
să explodeze în accese puternice de energie şi emoții oricind avea nevoie de ele 
devenind cu atît mai convingător cu cît erau mai adevărate... sau în momente foarte 
singulare ca acesta în care emoţiile scăpau de sub control ceea ce le transforma într- 
un defect. Un element specific al acestor accese era durata scurtă datorată epuizării 
nervoase, element care le-a fost singurul ajutor în încercările celorlalți de a-l opri 
înainte de a face scandal. În urma aceste răbufniri rămase doar un grup de oameni 
dintr-o dată obosiţi, hăituiți de spectre necunoscute din prezentul plin de umbre şi 
nesiguri de ce le va aduce viitorul mai departe. 

Într-un tîrziu şi-au adunat tot ce aveau de luat şi au plecat. Fără probleme, 
aşa cum au şi ajuns acolo, dar şi fără a decide ceva important în legătură cu 
misiunea lor. S-au trezit cu un coleg de echipă nou, chiar şi cu protestele de rigoare, 
şi aşteptau răspunsurile pozitive de la încă doi candidați. Un alt coleg şi prieten le 
era în spital, iar Călin urma să se intereseze constant de situația lui şi de momentul 
operației de extracție a amintirilor la care urma să fie supus pentru a putea intra în 
legătură cu toţi cei implicați şi să controleze într-o măsură cît mai mare răspindirea 
informaţiilor extrase. Ceilalți nu erau siguri ce fel de mijloace va folosi, dar au 
încercat să se asigure că nu vor fi violente. 

Iar pînă atunci, în toate cele cîteva ore sau poate zile care le mai rămăsese 
înainte ca viitorul lor să fie inevitabil decis de acei factori ai lumii exterioare pe care 
acum îi puteau numai bănui, trebuiau să se păzească - lațul era pe cale să se 
stringă în jurul lor tot mai tare. Ascunşi în anonimatul mulțimii de chipuri de pe 
stradă le era aproape teamă să se întoarcă la căminele lor sau chiar să despartă şi 
să ajungă singuri prin locurile mai singuratice în care erau vulnerabili. Pînă la urmă 
s-au dus acasă la Radu, era singurul care avea spaţiu suficient pentru toți. 

În urma lor bărbatul de la bar pe care avocatul îl privise atît de stăruitor spre 
final mai rămase în aşteptare cîteva minute privind gînditor dispozitivul holografic 
din palmă pentru ca mai apoi să se apropie de masa la care a stat grupul de hoți şi 
să ia un dispozitiv ciudat de sub tăblia mesei în ciuda replicilor dure ale chelnerului 
care tocmai curăța zona de sticle, hirtii şi mucuri de ţigară. Fără să se mai uite în 
urmă sau să reacționeze în vreun fel la apelativele chelnerului, bărbatul îşi puse 
dispozitivul de înregistrare în buzunar şi ieşi nepăsător din local. Se pierdu în 
mulțime fără să se ostenească să se mai uite în jur după cei pe care tocmai îi 
urmărise, asta era treaba altora. 

Ceea ce a urmat vizitei lui Cristi a fost o serie de coincidențe şi de elemente 
stranii pe care nici acum nu mi le pot explica în totalitate, ceva ce aproape m-a 
convins că avea dreptate. Primul simptom pe care mi-l aduc aminte a fost greutatea 
cu care am adormit sub povara avalanşei de gînduri pe care le-a strinit povestea atît 
de ciudată a vizitatorului meu. Şi ca să nu fie suficient, aceste gînduri m-au urmat 
în lumea viselor cu o asemenea intensitate încît parcă chiar am fost alături de 
echipa de hoţi într-una din cele mai fascinante aventuri ale vieții mele. Acum, după 
ce s-au întîmplat atitea, ştiu că toate acele fragmente de vis pe care mi le-am amintit 
a doua zi de dimineaţă şi pe care mi-a fost imposibil să le uit de atunci au fost şi 
încă sînt fără nici un fundament, dar impresia pe care au făcut-o asupra mea a fost 
copleşitoare. 

Următorul element nu s-a lăsat mult aşteptat, a venit sub forma unui apel la 
holovizor dis-de-dimineaţă cînd mă pregăteam să plec la spital. Încă sub impresia 
viselor şi a oboselii incomplet eliminate am acceptat conversaţia cu surprindere, nu 
putea fi decît ceva foarte important ca să mă sune cineva la ora respectivă. Am fost 
cu adevărat surprins să văd holograma în mărime naturală a unuia dintre colegii 
mei de la spital care a apărut imediat într-un colț al sufrageriei. 

- Ce s-a întîmplat? am întrebat direct, fără nici o altă introducere. 

- În primul rînd bună dimineaţa. Te-am sunat să te anunţ că acum aproape o 
oră şi jumătate am primit un polițist rănit grav, e în comă. 

Cred că arătam foarte ciudat cu cana de cafea în mînă pentru că doctorul 
Mărgineanu făcu o pauză pentru a se uita mai bine la mine. Dar mi-a dovedit repede 
că mă înşelam: cineva din afara cubului de transmisie ce-l încadra (adică acea 
porțiune din spațiul tridimensional care era transmisă spre interlocutor) i-a întins o 
folie de afişaj peste care colegul meu aruncă o privire apoi îi înapoie plastic-hirtia cu 
o remarcă ce mi-a scăpat pe moment. Cătălin Mărgineanu era de gardă la spital în 
noaptea ce tocmai se termina iar persoana ce-l întrerupsese nu putea fi decit una 
dintre asistentele de acolo. 

- Şi ce legătură are pacientul cu mine? am întrebat. 

- Nu se ştie dacă îşi va reveni sau cînd o va face, şi nici dacă creierul îi va fi la 
fel de funcționabil ca înainte aşa că s-a pus problema accesării memoriei pentru a-i 
extrage informaţii despre cel sau cei care l-au atacat. 

Am tresărit gata să scap cana din miîini: sper că nu au de gînd să îmi ceară să 
fac eu o asemenea operație! 

- Cît de distruse sînt țesuturile nervoase? 

- Distrugerile sînt destul de avansate, însă procesul de stringere a informațiile 
este încă în derulare. În momentul de față se pare că zonele memoriei nu au fost 
vizibil afectate. 

- Trebuie să fie ceva foarte important pentru aşa ceva..., am mormăit căzut 
dintr-o dată pe gînduri. Nu cunosc foarte bine aceste detalii, dar nu ar trebui 
îndeplinite nişte condiţii legale pentru o extracţie de capsule de memorie? 

- Ba da, şi asta este singurul lucru care i-a oprit pe poliţişti să ceară efectuarea 
extracției pînă acum. Se va şti în cursul zilei care este situația... 

- Iar dacă condiţiile legale vor fi îndeplinite, presupun că aveți nevoie de un 
neurochirurg bun pentru asta. 

- Corect, aprobă Mărgineanu, şi ne-am gîndit la tine. Eşti disponibil? 

- Cred că ştii că nu am mai făcut aşa ceva pînă acum, am spus ezitind. Cunosc 
doar datele pe care pionerii acestui domeniu le-au publicat pe rețeaua mondială de 
computere. 

- Ştiu asta, spuse repede colegul meu, dar înregistrările oficiale indică 
existența a numai cîteva persoane în lume care au suficientă experienţă în 
neurochirurgie pentru a face aşa ceva. Te cunosc de mult timp şi ştiu că domeniul 
tău de activitate te-a adus în apropierea acestor procedee suficient de mult pentru a 
te face cea mai potrivită şi mai la îndemînă persoană pe care o avem la dispoziție. Ai 
fost selectat dintr-o listă lungă, mi s-a cerut să te întreb dacă eşti de acord. 

Am ezitat cîteva secunde lungi înainte de a răspunde, ascultind peruşii care 
făceau gălăgie în bucătărie acoperind în unele momente emisiunea de ştiri din 
fundal şi chiar discuţia cu prietenul meu. 

- Cînd se va întimpla? am întrebat într-un final. 

- Nu ştiu exact. Probabil azi... sau miine. Dacă se va întimpla, spuse 
accentuînd primul cuvînt. 

Nu aveam să o ştiu decit mult mai tirziu, dar acel moment era unul de 
cumpănă în modul în care avea să se deruleze viitorul meu personal. Acum, privind 
înapoi în trecut prin prisma amintirilor mele, îmi place să cred că am luat acea 
decizie din proprie voinţă şi că a fost mai mult decît una dintre coincidenţele care 
aveau să mă ducă pe drumul pe care Cristi tocmai mi-l indicase în seara 
precedentă. 

- Spune-le că sînt de acord. Şi că am nevoie de toate datele pe care le pot 
stringe despre procedeu... Datele cît mai detailate şi cît mai recente. Te rog să 
programezi Inteligența Artificială a spitalului să le caute pe rețea pină ajung eu 
acolo. 

- S-a făcut. Ne vedem la spital, iar apoi Mărgineanu îşi încheie conversaţia cu 
un salut. 

Cam o oră mai tîrziu, după ce mi-am anulat sau chiar amînat toate activitățile 
programate pentru restul zilei mai puţin cele cu adevărat importante, stăteam în 
biroul meu studiind cîteva diagrame despre operaţia de extragere a memoriei, doar o 
parte din cantitatea imensă de informaţii pe care IA-ul mi le pusese la dispoziție. 
Aveam de gînd să îl vizitez pe polițistul rănit ceva mai tirziu, în special pentru a 
comanda un examen tomografic suplimentar, dar şi pentru a mă asigura de starea 
lui. Sint genul de doctor nonconformist adept al vizitelor la bolnav, sintem relativi 
puţini zilele astea. 

Ceea ce m-a întrerupt la un moment dat a fost o bătaie în uşă, era una dintre 
asistente. 

- Hei, şefu”! Ți-am adus fişele celor pe care trebuie să îi vizitezi astăzi. 

- Parcă ţi-am spus că am anulat vizitele pentru azi... 

- Dar nu pe toate, astea-s alea care au mai rămas. Cele mai importante. 

Puse pe masă cele cîteva holodiscuri, adică acele dispozitive sferice din cristale 
de cuarț ce conțineau copii ale înregistrărilor medicale sub formă de reprezentări în 
patru dimensiuni - cele trei spaţiale şi timpul - ale evoluției stării de sănătate cu 
informaţiile adiționale atît de necesare, pentru care venise pînă la mine. 

- Mulţumesc, Elena, am să mă ocup de ele imediat. 

- Şefu”, am auzit că te vei ocupa de o extragere de capsule de memorie, îmi 
spuse fără să pară ce se grăbeşte să se întoarcă la postul ei. Sau cel puţin aşa se 
zvoneşte prin spital. 

Am zimbit fără a-mi ridica privirea din holograma pe care terminalul meu mi-o 
afişa pe birou: 

- Ar trebui să fii mai atentă la ce se zvoneşte prin spital, nu totul este adevărat. 

- Atunci...2 dădu ea să întrebe dar se opri ezitind. 

- Este numai posibil să aibă loc o asemenea operaţie, nu este nimic sigur şi nu 
va fi cel puţin în următoarele ore. În plus, nu voi fi singur - este vorba de o echipă 
de tehnicieni ce poate ajunge pină la cîteva zeci de persoane. 

Încă postată chiar în faţa biroului meu tinăra scoase un fluierat de surpriză, 
după care exclamă: 

- Nu credeam că este atît de complicat! 

- Chiar este, i-am spus ridicînd pentru prima oară privirea şi privind-o țintă. 

Simţeam că nu voi putea rezista şi urma să îi țin o lecţie de medicină, dar era 
ceva ce nu puteam rezista: familiaritatea cu care tinăra se comportase cîteva 
secunde mai devreme. 

- Întotdeauna există riscul de a excita zone din creier care ar trebui lăsate în 
pace, am adăugat eu, pentru că ar însemna „prăjirea” definitivă a traseelor 
neuronale, ca să nu mai adaug de vasele de sînge care nu trebuie secționate sau 
afectate în vreun fel de către aparatele din exterior, şi sînt o mulțime, peste tot... 
Toate astea pot duce la moarte în numai cîteva secunde sau zeci de secunde... asta 
dacă subiectul este norocos pentru că poate rămine la fel de uşor schilod pe viață 
sau ca o legumă, dependent de maşinării. 

- Şi ca să nu fie de ajuns, am continuat după cîteva momente de pauză, 
memoria este împărțită în mai multe zone specializate din creier şi este foarte greu 
să găseşti acea amintire care interesează, poate dura ore pînă să nimereşti 
porțiunea care trebuie. 

- Atunci de ce nu o descarcă toată pe holodiscuri şi nu caută pe urmă 
informaţiile folosind computerele, mă întrebă ea lăsindu-mă fără un răspuns 
pregătit — practic cu gura căscată. 

Însă mi-am revenit repede: 


51 


- Cred că aici intră pe fir avocații şi toată structura birocratică cu drepturile lor 
ca fiecare persoană să îşi păstreze amintirile numai pentru sine, oricare ar fi 
motivele pentru care se execută operaţia de extragere. În plus, cred că ar mai fi o 
chestie de ordin tehnic: o descărcare completă ar necesita prea multe holodiscuri 
pentru numai cîteva minute sau ore de înregistrare pe care să o putem folosi efectiv 
în scopul nostru, adică un consum exagerat. 

Părea mulțumită de răspuns, dar era acelaşi răspuns pe care i-l putea da orice 
Inteligență Artificială după o căutare rapidă. Cel puţin din punctul meu de vedere. 

- Am impresia că te interesează subiectul acesta, am început pentru a-mi da 
seama numai atunci, într-un tirziu, că tinăra din fața nu era numai o simplă 
asistentă - era şi un novice într-ale medicinii fiind studentă într-unul din primii ani. 
Poate că vei dori să devii neurochirurg în anii terminali, cînd veți avea posibilitatea 
de a alege. 

Nu era corect să încerc să o influenţez astfel, dar nu eu începusem. Însă ea a 
răspuns cu un chicotit nostim: 

- Poate. 

Şi ieşi trintind uşa. În urma ei am rămas o secundă pe gînduri apoi am 
exclamat amuzat: 

- Auzi, o descărcare completă! 

- Am studiat cazul pacientului tău şi îți spun de pe acum că nu este unul uşor. 

Imaginea holografică a doctorului Michel Farre mă privea cu seriozitate, şi 
aproape îngrijorare aş putea spune, pe sub sprincenele albe şi groase aproape 
înfiorindu-mă. Birourile noastre erau aproape lipite între ele, cel puţin din punctul 
de vedere al iluziei vizuale pe care o producea holograma, dar diferența dintre mine 
şi interlocutorul meu era destul de mare şi nu se oprea numai la lucrurile 
împrăştiate aproape haotic pe aceste mese: în afara unei diferențe de virstă de 
aproape 30 de ani dintre noi, doctorul Farre era o persoană mult mai corpolentă iar 
pletele sale albe şi lungi contrastau evident cu părul meu negru şi tuns scurt. 
Motivul întrevederii noastre prin holovizor era foarte simplu: în perioada de pregătire 
a fiecăreia dintre operaţiile mai importante am obiceiul să contactez pe cineva cu 
mai multă experiență decît mine în completarea informațiilor furnizate de rețea, deşi 
în mod normal ar trebui să fie arhisuficiente. Michel Farre era unul dintre pionerii în 
domeniul accesului direct la amintirile unei ființe umane, foarte puţini oameni în 
viață puteau fi comparațţi cu el ca bagaj de cunoştinţe şi mai ales ca popularitate. De 
aceea îi şi transmisesem fişa medicală a polițistului cu o oră şi jumătate înainte, 
după ce l-am vizitat în rezerva de spital şi am verificat chiar eu schimbările apărute 
pe parcurs - era monitorizat permanent de IA-ul spitalului ca de altfel toți ceilalți 
pacienți. 

- Starea de comă şi condiţia fizică generală destul de şubredă fac ca şansele de 
reuşită a accesului la zonele de memorie fără ca traseele neuronale să cedeze să fie 
destul de reduse. 

- Ştiu, am aprobat eu, acesta este unul dintre motivele pentru care oficialitățile 
insistă ca operaţia să fie realizată cît mai repede -— de preferabil azi sau mîine. Încă 
nu s-a decis oficial. 

- Asta este bine. Însă trebuie să îţi atrag atenţia asupra a două lucruri, primul 
este de ordin tehnic şi se referă la intensitatea undei pe care o vei folosi şi a timpului 
de acțiune asupra fiecărei zone. Am remarcat de cîteva ori în lucrările pe care ţi le- 
am indicat deja şi îți voi repeta încă o dată că intensitatea undei trebuie să fie cât 
mai constantă şi să corespundă cu datele tehnice pe care le ai iar timpul de 
expunere trebuie să fie cît mai mic posibil, pentru că altfel există posibilitatea să 
suprasolicite traseele neuronale şi să distrugă neuronii prin creşterea temperaturii 
zonei respective. Adică practic transformă neuronii în cenuşă, şi nu există vreo 
modalitate de a-i reface. 

Am înţeles imediat pericolul, cît de uşor se putea ajunge la pierderea definitivă 
şi irecuperabilă a memoriei şi la leziuni ale creierului sau ale vaselor de sînge ce-l 
străbat. Era probabil motivul pentru care operaţia era considerată atit de dificilă. 
Procedeul era, în mare, foarte simplu: mai multe unde electromagnetice porneau din 
afara cutiei craniene convergind spre un punct sau o zonă din interior, excitind 

neuronii şi captind semnalele originare de la ele la suprafața scoarței cerebrale cu 
ajutorul unui tomograf pentru a le transforma mai apoi imagini şi sunete aşa cum le 
percepuse persoana în cauză. S-a preferat această metodă de extragere a amintirilor 
după ce s-a reuşit cartografierea cu succes a traseelor neuronale dintre zonele 
memoriei şi cele de procesare ale stimulilor audio-vizuali, cele mai vizibile trasee şi 
tocmai de aceea primele descifrate. Din punctul de vedere al procesului, numai după 
aceea informaţiile puteau fi transformate în fişiere multimedia, holograme, pentru a 
fi trecute mai apoi pe discuri accesibile computerelor — era operațiunea care necesita 
cel mai mult timp de procesare din partea computerelor. 

- A doua avertizare se referă la tipul de pacient cu care ai de-a face, continuă 
interlocutorul meu. Starea gravă al celui pe care îl ai la dispoziție prezintă un factor 
ridicat a-l pierde pe masa de operație, oricît de bun ai fi, iar în asemenea cazuri eu 
am obiceiul să păstrez alături un număr de holodiscuri mai mare decit am nevoie. 

O idee ciudată mi se infiltră în minte, suspect de familiară. 

- Mi se pare normal ca dacă pacientul este pe moarte şi sînt şanse să nu mai 
poată fi salvat să generez întotdeauna o descărcare completă pentru că prefer să îmi 
ating ținta indiferent de rănile pe care procesul le lasă în urmă. Oricum un om mort 
nu mai are nevoie de neuroni activi, fie ei şi pentru memorie. 

M-am cutremurat şi un sentiment de fatalitate îmi străbătu ființa devenită 
dintr-o dată extrem de permeabilă: în urmă cu numai cîteva ore mi se sugerase 
acelaşi lucru. Era imposibil să existe vreo legătură între cele două remarci. În 
oricare altă situaţie aş fi considerat-o drept o simplă coincidență, dar după vizita lui 
Cristi nu-mi puteam permite aşa ceva. Pentru moment mi-a părut rău că i-am 
distrus cartea de vizită, dar în acel moment aproape că am fost convins că aveam să 
îl întîlnesc în scurt timp şi fără a avea nevoie de acea bucată de plastic. 

Probabil că interlocutorul meu a observat o parte dintre emoțiile care mă 
străbăteau pentru că după citeva fraze banale, oricum au trecut pe lingă mine 
aproape fără să le bag prea mult în seamă, s-a decis să încheie conversaţia: 

- În final vreau să îți recomand pe cineva, este vorba de o persoană cu care am 
mai lucrat mai demult la două proiecte, unul dintre ele fiind chiar un extract de 
memorie. Este un tehnician, un expert în computere, şi îl cheamă Jeremiah 
Johnson. E una dintre cele mai potrivite persoane care te pot ajuta cu partea 
tehnologică, tocmai ţi-am trimis mai multe despre cum îl poţi contacta. 

- Mulţumesc, am murmurat eu. La revedere. 

La scurt timp după ce am întrerupt legătura, timp pe care l-am petrecut 
privind în gol cu gindurile în altă parte, se auzi o bătaie puternică în uşă. 

- Intră, am spus eu suficient de tare dar nu fără a tresări uşor. 

- S-a întîmplat ceva, doctore? mă întrebă bărbatul pe jumătate intrat înăuntru. 
Bat în uşa asta de aproape cîteva minute... 

- Nu, nu este nimic grav. Eram ocupat cu altceva, am încercat să mă scuz. Cu 
ce vă pot ajuta? 

- Mă numesc Călin Petruş şi sint detectiv la secţia criminalistică, coleg al lui 
Julius Gregor, pacientul dumneavoastră. Presupun că sînteți doctorul Mircea 
Jurcuț, spuse el arătînd spre plăcuța de pe uşa încă deschisă în a cărei prag 
rămăsese. 

- Da, sînt Mircea Jurcuţț, am spus uimit. Intraţi, nu este nevoie să staţi în prag. 

Bărbatul se conformă. 

- Şi ce doriţi? l-am întrebat. 

- S-ar fi putut rezolva printr-un mesaj impersonal, dar am preferat să îi rog pe 
superiorii mei să mă lase să vin şi să vă anunț: s-a luat o decizie în legătură cu 
operația colegului meu. Oficialităţile au aprobat operația, şi dacă sînteți de acord va 
avea loc mîine dimineaţă. 

Dacă sînt de acord?! De fapt va trebui să o fac la dimineață, mi se „recomandă” 
asta! Mă ridicasem să îl salut, dar m-am lăsat înapoi pe scaun. Moale şi cu 
picioarele înmuiate de surpriză. Deci au reuşit... Trebuia să mă aştept... dar nu atit 
de repede! 

- Am venit aici personal pentru că am o rugăminte pe care vreau să v-o spun, 
spuse noul sosit dar se opri studiindu-mă cu atenţie — ceva din ființa mea, expresia 
feței mele, îl determinase să facă asta. 

- Spune, i-am spus eu afişindu-mi o față ceva mai calmă. 

- Vreau să iau parte la operația de extragere a memoriei. Gregor este unul 
dintre prietenii mei... 

- Trebuie să vă mărturisesc că nu se prea face aşa ceva, a fost primul meu 
instinct de a-i răspunde. 

- Atunci cum rămîne cu studenţii care vă urmăresc de obicei operaţiile? 

Bună întrebare. 

- Asta nu este o operaţie obişnuită, dar ştiţi deja asta. Nici nu ştiu dacă se vor 
permite martori de orice fel, dar dacă doriți vă voi putea da o copie a înregistrării. 
Asta sînt sigur că pot aranja. 

- Insist. Am vorbit deja cu superiorii mei şi din punctul lor nu este o problemă 
să fiu de față. Oricum ar fi cerut prezența unui observator extern la fața locului, 
indiferent de identitatea acestuia cu condiţia să fie polițist. 

- Nu ştiu dacă este de competența lor să decidă acest lucru, i-am retezat 
vorbele. Dar dacă veţi reuşi să îl convingeți pe directorul spitalului să vă dea acordul 
atunci eu nu comentez. 

- Atunci aşa să fie. 

Întîlnirea cu Jeremiah Johnson, cel pe care mi-l recomandase doctorul Farre 
pentru a face parte din echipa de tehnicieni cu rolul de a mă seconda, a trecut 
aproape neobservată în febra pregătirilor pentru operaţie. S-a petrecut în fugă, ca 
multe alte lucruri în acea perioadă de virf. Afară se însera, mai erau cîteva ore — o 
noapte întreagă de fapt, dar mai era mult pentru a ne considera pregătiți. Motivul 
consta în principal în descărcarea unei cantități imense de dispozitive, atit de multe 
încît aproape că am crezut că echipa de tehnicieni au golit un întreg depozit tocmai 
pentru noi, şi modificarea unui întreg salon de operaţii, a zonei de supraveghere şi 
chiar a unei porțiuni de hol pentru a le face pe toate funcționabile. Totul se 
concentra asupra unui pat/masă de operaţie şi a unei zone restrinse din jurul lui ce 
nu permitea prea multă mişcare, dar erau cele mai importante - acolo aveam să 
salvăm o bucăţică din viața unui om într-un mod ce ar fi părut aproape inimaginabil 
acum numai cîțiva ani. 

Primul lucru care mi-a atras atenția asupra lui Jeremiah, chiar înainte de a şti 
cine era, au fost ochii mari şi privirea pătrunzătoare puse în mijlocul unei feţe pline, 
cu părul tuns scurt. Dar şi sentimentul de micime pe care-l simțeam în preajma 
staturii sale masive, era cu un cap mai înalt ca mine şi nu sînt tocmai scund, şi a 
braţelor groase blindate cu muşchi care se ițeau din tricoul larg — categoric nu făcea 
impresia unui şoarece mutant de bibliotecă, ca majoritatea specialiştilor în 
calculatoare pe care-i cunoşteam. 

- Doctore! Hei! 

Cum trecusem deja de el spre cabinetul unui alt doctor, m-a strigat atrăgînd 
atenţia tuturor celor de pe culoar, pînă în ambele capete, nu doar a mea. Pînă la 
urmă am fost obligat să mă opresc şi să îi acord această atenție, era evident că pe 
mine mă striga şi toți se aşteptau la această acțiune din partea mea. Aveam să aflu 
doar mai tîrziu, dar mă aşteptase aproape două ore să apar, şi mai abordase cîțiva 
doctori în acest fel. Mă cunoştea la fel de mult cât îl cunoşteam şi eu pe el, adică 
deloc: i se transmisese prin intermediari doar că aveam nevoie de el şi că îl 
aşteptam. 

- Sînt Jeremiah Johson, se prezentă el. Îl caut pe doctorul... 

- Pe mine mă cauţi, l-am întrerupt, sînt Mircea Jurcuț. Presupun că ai venit să 
verifici sistemele pentru operația de mîine. 

- Am venit să instalez şi să verific sistemele pentru operaţia de miine, mă 
corectă. Vă aştept de ceva timp, adăugă el urmîndu-mă pe culoare la semnul meu, 
dar nimeni nu ştia unde sînteți. 

Pentru un expert în computere pare cam bleg, a fost primul meu gînd însă 
aveam să mi-l schimb imediat: 

- La început, cel puţin. Dar Inteligența Artificială a spitalului mi-a spus că 
aveți o operaţie în derulare, a trebuit să aştept să terminati. 

Tot nu mă lămurisem de ce s-a legat de ceilalți doctori, doar poza mea era 
prezentă în rețea împreună cu biografia, dar m-am hotărît, precaut, să nu îl întreb. 
Ajuns în propriul meu birou i-am transmis colegului meu că întirzii şi mi-am 
îndreptat atenţia asupra informaticianului: 

- Şi ai rezolvat ceva cu sistemele? am deschis eu discuţia. 

- Doar ultimele detalii, în mare totul este deja aranjat - m-am ocupat eu de ele 
de cînd vă aştept. Restul depinde în întregime de echipa care va aduce aici ultimele 
instrumente. Mai trebuie să aflu doar ora la care se va desfăşura operațiunea pentru 
a şti cînd să mă întorc la dimineaţă. 

Operaţiunea, deci, am gîndit eu, nu operația. Atunci aşa să fie. 

- Ce ţi s-a spus? 

- Ca urmează să se efectueze în regim de urgenţă o operaţiune de extragere a 
memoriei şi că v-a avea loc miine. Am fost contactat pentru că cam experiență cu 
aşa ceva, dar conducătorul operaţiunii eşti considerat a fi tu. De aceea am venit aici. 

Am observat că a renunţat la formalități cu foarte mare uşurinţă, ca şi mine de 
altfel. Ceea ce, între noi fie vorba, mi-a plăcut. 

- Ora 10:00, m-am decis eu brusc. Operația va începe la ora 10 miine 
dimineaţă. Crezi că poți aranja totul pînă atunci? 

- Da. De fapt sînt sigur de asta. Cine va mai face parte din echipă? 

Am început să rostesc numele a doi chirurgi, un anestezist şi a celor cîțiva 
tehnicieni pe care îi cunoşteam - toți erau persoane a căror prezență era necesară 
datorită stării delicate de sănătate a pacientului. A ascultat cu atenţie aceste nume, 
dînd din cap la acelea pe care le cunoştea deja. 

- Din cîte am înţeles toți cei implicaţi în operație sîntem urmăriţi în acțiunile 
noastre de către cel puțin o IA, iar voi aveţi grijă de mersul bun al aparaturii, am 
spus eu după aceea. Adică tu şi cei cîțiva specialişti tehnicieni. 

- Da, noi urmărim aparatele şi IA-ul în acelaşi timp. De aia este şi nevoie de 
atiția, Inteligenţele Artificiale nu sînt suficient de avansate pentru a le lăsa să 
realizeze singure o asemenea operaţiune. Oricum, dacă ar fi folosite singure, 
capacitatea imensă de procesare de care este nevoie pentru descifrarea semnalelor 
creierului şi transformarea lor în holograme le-ar încetini într-o asemenea manieră 
încît ar deveni inutilizabile. 

Ştiam toate astea, însă abia acum le priveam din perspectiva cuiva care avea 
experiență practică mai multă ca mine. M-am lăsat pe spate în fotoliu ceea ce îl făcu 
să piriie, dar nimeni nu-l luă în seamă - fotoliul pe care stătea Johnson piriia la 
fiecare mişcare a acestuia, aproape la fiecare gest. 

- Este problema care a împiedicat apariția extragerilor de memorie încă de 
acum cîțiva zeci de ani, am spus eu după care aproape am regretat — nu era decit un 
gînd spus cu voce tare şi probabil ar fi trebuit să tac. 

- Exact, m-a aprobat Johnson şi asta a fost tot ce a făcut. 

Un apel salvator al colegului meu m-a trezit din reverie: acesta îmi aducea 
aminte să trec pe la el înainte să plece acasă. 

- Acum te rog să mă scuzi, i-am spus eu lui Johnson. Sînt aşteptat în altă 
parte. 

- S-a făcut. Atunci ne întîlnim la dimineaţă, îmi spuse cu mîna întinsă spre 
mine. 

I-am strins-o puternic, mai puternic decît de obicei, de frică să nu-mi rupă din 
greşeală oasele palmei, şi ne-am luat la revedere. 

Eram emoţionat, cum nu mai fusesem de ani buni. Am dormit ceva mai bine în 
noaptea ce tocmai trecuse, fără să îi dau vreo atenţie prietenei mele pusă pe fapte 
mari, iar o cafea tare mi-a alungat ultimele urme de oboseală şi de griji. Însă nu se 
ocupase şi de emoţiile mele de dinainte de fiecare operație importantă pentru că 
acum, cu aproape o oră înainte de începerea operaţiei, am fost copleşit de o 
revărsare de energie pe care am vrut să o consider constructivă fără însă a reuşi pe 
deplin. Aproape că mi-a scos complet din atenţie amintirea vizitei lui Cristi, şi 
probabil că acesta a fost singurul lucru bun al emoţiilor resimțite. 

Mă aflam în cabinetul meu şi aşteptam tensionat rezultatul unei cereri pe care 
i-o forumulasem IA-ului controlindu-mi cu greu bătaia degetelor în tăblia mesei, 
ticul meu în asemenea momente. Rezultatul m-a mulțumit doar parţial: toate 
aparatele erau în regulă iar programele de supraveghere erau funcționale. 

- Deci pînă la urmă Jeremiah şi-a făcut treaba cum trebuie, pînă acum cel 
puţin, am gîndit eu. Mă bucur. Unde este Jeremiah Johnson? am întrebat 
Inteligența Artificială. 

- Pe drum spre spital, îmi răspunse aceasta, estimez va ajunge în 38 de 
minute. Mi-a transmis să vă spun că şi-a petrecut o parte a nopții acasă pentru a se 
odihni şi a se pregăti pentru operație. 

Ca şi mine, de altfel. 

Starea pacientului nu se schimbase, am verificat acest lucru personal făcindu-i 
chiar şi o vizită. Analizele de ultim moment pe care le-am cerut indicau aceeaşi 
comă profundă în care fusese aruncat de atacul brutal din urmă cu două nopți. 
Corpul avea să i se vindece cu condiția să supraviețuiască suficient de mult, dar 
creierul era considerat irecuperabil. Monitorizarea permanentă a stării pacientului 
din ultima noapte, inevitabilă în urma instalării aparatelor necesare pentru operaţie, 
nu lăsa loc prea multor interpretări asupra evoluţiei ulterioare, nici una bună. 

Începeam să iau cu adevărat în considerare o descărcare completă, însă asta 
nu era o decizie pe care mă simțeam în măsură să o iau - însemna inevitabil şi 
dincolo de orice dubii moartea din punctul de vedere al încetării din funcțiune al 
întregului organism. 

L-am apelat din nou pe doctorul Farre pentru a-i cere sfatul, însă nu a 
răspuns nimeni. Nimeni uman, cel puţin - căci o Inteligență Artificială programată 
pentru a asigura consultații medicale non-stop în numele lui a părut disponibilă să 
îmi împărtăşească din experiența sa. Am refuzat însă, decizia pe care trebuia să o 
iau era una morală, nu medicală, şi nu mă putea ajuta cu nimic. 

Ceva mai tirziu, încă indecis, îi priveam pe membrii echipei cu care aveam să 
lucrez în acea zi. Pe unii îi cunoşteam deja, profesional sau chiar personal. Pe alții, 
Jeremiah Johnson fiind unul dintre ei, îi cunoşteam abia acum, cu aceasta ocazie. 
Deşi referințele lor s-au dovedit excelente -— le-am verificat pe fiecare în parte - am 
preferat să îi adun pe toţi la un loc la mine în birou pentru a schimba măcar cîteva 
cuvinte înainte de a trece la treabă. Aşa ne-au găsit Radu Mocanu, cel care s-a 
prezentat ca fiind avocatul personal a familiei Gregor trimis să apere drepturile fiului 
lor, Julius, şi polițistul Călin Petruş, prietenul acestuia. Amîndoi aveau autorizație 
din partea oficialilor spitalului de a asista la operaţia de extragere de memorie, după 
cum a şi insistat avocatul, iar eu am fost nevoit să le accept prezenţa. Însă am 
scăpat repede şi cu cea mai mare uşurare de responsabilitatea pe care o reprezentau 
pe durata operaţiei atunci cînd Johnson s-a oferit să aibă grijă de ei. Păreau să se 
cunoască, cel puţin după privirile scurte pe care şi le-au aruncat, însă acest lucru 
nu mi-a atras deloc atenţia. Ar fi trebuit, dar pe atunci îmi lipseau multe informații 
despre situația în care mă aflam. 

Nu a fost o operaţie uşoară, a durat cîteva ore bune pînă să ajungem la un 
rezultat concret. Însă am pierdut pacientul, dar am reuşit cu greutate să facem 
descărcarea completă a memoriei sale pe holodiscurile deja pregătite. Încă puţin şi 
am fi eşuat şi cu asta. Moartea polițistului nu mi-a plăcut, era acel gen de neplăcere 
pe care o simte fiecare doctor la moartea pacientului său pe masa de operaţie, dar 
nici nu mi-a dat de ales aşa cum mă temeam: a făcut un stop cardio-respirator 
lăsîndu-ne practic neputincioşi lingă cadavrul său. 

- Pînă la urmă ce s-a întîmplat? m-a întrebat Petruş spre seară, atunci cînd el 
şi avocatul au revenit în biroul meu. 

- Autopsia realizată de IA indică o hemoragie la nivelul trunchiului cerebral, 
adică acea porțiune de creier care se ocupă cu toate reacțiile instinctive ale corpului 
uman. Adică respiraţia, bătăile inimii şi tot restul. Odată rănită porțiunea aia nu am 
putut face absolut nimic, am avut noroc că am reuşit să îi salvăm memoria. 

- Nu a vrut să fie salvat, a decis avocatul trist. Ar fi putut să scape din asta... 
adică din toată această problemă... nu mă refer numai la chestia cu spitalul... l-am 
văzut scăpind din situaţii chiar şi mai greu de ieşit... dar cred că preferat să se 
termine aşa. 

- Am impresia că ai fost pentru el mai mult decît un avocat, am remarcat. 

- Am fost colegi de facultate şi foarte buni prieteni. Ar fi putut să fie un avocat 
strălucit, dar a preferat să fie un polițist... 

Rămas dintr-o dată fără cuvinte nu am mai spus nimic, respectind parcă 
tăcerea dintre noi. 

- Aş vrea să ştiu un lucru, spuse Petruş, colegul de serviciu şi celălalt prieten 
al mortului, şi anume cînd vor fi disponibile secvențele de memorie pentru a fi 
analizate de către oficialități. 

Am ezitat un moment înainte de a-i răspunde. 

- În momentul de faţă vă pot spune cu siguranţă că holodiscurile cu secvențele 
de memorie sînt în curs de procesare, de transformare a datelor în stare brută în 
holograme pe care să le putem percepe şi noi. Procedeul legal este de a fi procesate 
chiar la locul în care au fost extrase, dar dacă aveți ceva de comentat le puteţi spune 
asta oficialităților — nu vă pot furniza datele finale, sau orice date intermediare, decît 
cu o hotărire judecătorească. 

- Ştiu toate astea, mă întrerupse avocatul. Ceea ce vrem să ştim este data la 
care vor fi disponibile datele finale. 

- Probabil mîine în cursul serii. 

- Aşa tirziu? 

- Nu putem aloca toate procesoarele IA-ului doar pentru asta, doar e un spital, 
am ridicat din umeri, şi nici nu putem cere putere de calcul suplimentară de la alte 
IA-uri. Nu în cazuri din astea. 

- Cine le va superviza? Jeremiah? 

- Da, m-am arătat eu uimit. Îl cunoaşteţi? 

- Am ajuns să îl cunoaştem recent, dar este un tip de treabă. Ni l-au prezentat 
nişte prieteni comuni... cred că pe unul îl ştii, este vorba de Cristi Chereji. 

A fost momentul în care literalmente am înțepenit în imensitatea comodă a 
fotoliului meu. Şocul vizitei lui Cristi se estompase parțial în urma ultimelor 
probleme, dar a fost nevoie de numai citeva cuvinte pentru a-l aduce mult mai 
puternic în atenţia mea decît a reuşit prietenul meu în toată conversaţia noastră. În 
acel moment am ştiut că cei din biroul meu erau Ronini, făceau parte din grupul de 
hoţi de care pomenise Cristi în vizita lui, fără să fie nevoie să recunoască asta cu 
voce tare. Tonul avocatului m-a ajutat foarte mult. Însă nu îi recunoşteam pe cei doi 
aşa cum sugerase vizitatorul meu din urma cu două seri că aş putea să o fac, atunci 
cînd mi-a spus că aproape le-am descoperit secretul, nici măcar pe avocatul Radu 
Mocanu cu care am vorbit ulterior despre acest subiect şi care spunea că mă ştia 
încă de pe vremea facultății. 

- Sinteţi Ronini, am murmurat eu încă sub impresia şocului. Faceţi parte din... 

Copleşit dintr-o dată de emoție nu am mai continuat, nu mai era nevoie. Mi- 
am descleştat palmele de pe minerele fotoliului, şi apoi le-am lăsat înapoi jos, pe 
picioare, complet moi. Pînă la urmă m-am ridicat din fotoliu şi am început să mă 
plimb tensionat prin încăpere. 

- Am vrea să ştim care este poziţia ta în legătură cu oferta lui Cristi, l-am auzit 
pe Radu vorbind, însă mi-a trebuit ceva timp pînă ca înțelesul cuvintelor sale să 
ajungă la mine. Vezi, intrăm în criză de timp şi va trebui să acționăm cît mai repede. 

- Nu ştiu ce să spun, i-am răspuns eu într-un tirziu. Presupun că prietenul 
vostru Gregor, şi Jeremiah Johnson fac parte din echipă. Sau cel puțin au făcut 
parte, în cazul lui Gregor. 

- Lui Jeremiah i s-a făcut propunerea de a se alătura echipei aseară, înainte de 
a se întilni cu tine, şi a acceptat pe loc, a spus Petruş. Sperăm să răspunzi în 
aceeaşi manieră. 

- Ştiţi, nu aş fi bănuit niciodată că Gregor, un polițist, ar putea fi unul dintre 
voi, le-am spus eu poate cu un ton mai puternic decit aş fi vrut. Aş fi putut face 
legătura între el şi voi, Cristi mi-a spus că o parte dintre membrii echipei au 
dispărut şi ar putea fi răniți sau morți, dar nu am făcut-o... 

- Aşteptăm, îmi atrase atenţia un Petruş răbdător. 

Adică aşteptau să le dau un răspuns, oricare ar fi fost el. Şi nu putea fi decit 
„da” sau „nu”, orice altceva nu i-ar mulțumi şi ar putea declanşa ceva potenţial 
periculos pentru mine. M-am întrebat ce urma să se întîmple dacă refuzam. 

- Sper că ştiţi că v-aţi lăsat practic descoperiţi, le-am spus întirziind un 
răspuns clar, dezvăluindu-vă apartenența voastră şi a lui Jeremiah la Ronin. Pot 
foarte bine să... 

- Poţi foarte bine să faci o mulțime de lucruri, mă întrerupse cu duritate Radu. 
Ai fi putut anunţa autoritățile despre noi încă de la vizita lui Cristi, sau ai fi putut să 
ne cauţi independent de ei... dar nu ai făcut nimic. Poţi să îl îndepărtezi pe Jeremiah 
de acest proiect, îți stă în putere, sau chiar să faci totul public dacă doreşti... noi nu 
vom face nimic ca să te oprim. 

A fost un alt moment în care am reacționat cu surprindere vizibilă, dar Radu a 
continuat fără să o ia în seamă: 

- Avem însă nevoie de ajutorul tău. Ştii prea bine că pe holodiscurile cu 
memoria lui Gregor se găseşte toată memoria lui, inclusiv amintirile misiunilor 
noastre. Şi ele constituie o probă admisibilă în tribunale, înregistrări fidele ale 
tuturor acțiunilor noastre. 

- Presupun că doriţi să fac pierdute acele porțiuni din înregistrări care nu vă 
convin, am spus-o cît de sarcastic am putut în acele momente. 

- Ar fi un început bun. Însă te dorim în echipă ca membru deplin. 

- Dar ce încercați să faceţi este o nebunie! Cristi mi-a spus că aveţi de gînd să 
intrați prin efracţie în sediul Mecatemp din Timişoara, ceea ce este imposibil. Iar 
despre motivul pentru care vreţi să o faceți nu mai spun nimic... 

- Domnule doctor Mircea Jurcuţ, mă întrerupse Petruş cu o voce atit de 
puternică încît mă reduse instantaneu la tăcere. L-am cunoscut pe Julius Gregor 
vreme de ani buni, el a fost un prieten foarte bun în care am avut încredere şi care a 
avut încredere la rindul lui în mine. El a fost cel care mi-a spus de Ronin nu cu mult 
timp în urmă şi mi-a cerut să mă alătur grupului dacă i se întimplă ceva, de aceea 
sînt aici. Personal am încă dubii referitor la existența arhivei pe care ceilalți susțin 
că au găsit-o, chiar şi cu cele cîteva dovezi pe care mi le-au arătat, cu atît mai mult 
mă îndoiesc de ceea ce a sugerat Cristi Chereji, dar nici unul dintre noi nu mai are 
de ales. Situaţia lui Gregor şi a celorlalți membrii ai echipei care au murit sau au 
dispărut nu lasă loc de interpretări. 

Am tăcut, incapabil să mai spun ceva. Călin îmi repeta ceva ce îmi spusese în 
treacăt: fusesem deja implicat prin simpla lui vizită şi aveam să le împărtăşesc 
soarta indiferent dacă acceptam să fac parte din grupul lor sau nu. A fost singurul 
lucru care m-a făcut să accept, sub povara zdrobitoare a coincidențelor care mă 
conduseseră una cîte una spre acest răspuns: 

- Sînt de partea voastră. Ce facem mai departe? 

Privind înapoi în trecut pot spune că nu am avut de ales: fusesem pus cu 
spatele la zid şi nu mai aveam altă modalitate de a ieşi din situația respectivă decît 
de a accepta. Era singura altă cale în afară poate de închisoare, patul de spital sau 
chiar moartea - nici una dintre aceste variante nu îmi convenea în vreun fel. Privind 
Înapoi la acele momente nu pot spune cît de mult corespunde adevărului, dar ceea 
ce ştiu mă face să cred în acest termen. Nu are nici o importanță pentru mine dacă 
a fost adevărul-adevărat sau a fost doar o formă de manipulare din partea Roninilor 
ori a acelei forțe care ne conducea pe toți, cum sugerau ei, pentru a mă face să cred 
acest lucru - dar e calea pe care am urmat-o şi care m-a adus aici. Nu mai pot 
schimba nimic, şi nici nu-mi doresc. 

Privind înapoi la momentul în care am devenit unul dintre Ronini, pot spune 
ca pentru o secundă deosebit de lungă m-am simţit foarte bine. O uşurare imensă 
mi-a străbătut ființa, alegerea pe care o făcusem, oricare a fost ea — din punctul meu 
de vedere pînă în acel moment, mă eliberase de o mulțime de griji pe care nici nu le 
bănuisem. 

Totul a durat doar o secundă lungă pentru că au apărut alte probleme: prima 
a venit sub forma unui comunicat de presă pe care IA-ul spitalului a considerat 
necesar să mi-l trimită pe terminalul personal din birou tocmai atunci. Murise 
doctorul Farre. 

- Cum? a fost prima mea reacție. 

- Infarct. Se ştie că cineva a intrat prin efracţie în casa şi că doctorul a făcut 
infarct în urma întîlnirii cu intrusul. Pe de altă parte aparatul de descărcare a 
memoriei pe care îl deținea a fost folosit de curînd, nu se ştie cu exactitate cînd... Se 
presupune că cel care a intrat ar fi putut să îl folosească asupra doctorului iar 
acesta să fi murit în cursul operației. 

- Asta înseamnă omucidere din culpă, am spus eu, dar doctorul este o 
persoană importantă. Dacă e adevărat, probabil că informațiile pe care le deținea în 
creier din perspectiva unui cercetător de prestigiu în domeniul său valorează o avere 
pe piața neagră. Cred că toate serviciile de securitate sînt pe urmele persoanei în 
cauză, am mai comentat eu un pic răutăcios însă aveam să îmi înghit cuvintele 
repede. 

- A fost o singură persoană? 

- Raportul poliției spune că da. S-a întimplat azi noapte în jurul ore 4, ora 
locală. 

- Ora locală de aici sau de acolo? 

- De aici. Mircea, încă ceva, am mai primit un anunț de la o IA care spune că a 
fost programată să caute referiri la tine în arhiva poliției. Conform rezultatelor 
acestor căutări tocmai a fost emis un mandat de reținere pe numele tău. Acum 12 
minute, ca să fiu mai precis. 

- Cum?! m-am făcut eu că nu înţeleg prea bine. 

- Acuzaţiile sînt intrarea prin efracție în casa doctorului Farre şi omuciderea 
din culpă a proprietarului. 

- Dar nu am fost nici măcar prin apropierea Parisului, am protestat eu. 

Răspunsul sosi după o întirziere scurtă, era genul de răspuns sec şi practic al 
unei IA pentru că de la ea a sosit, genul de răspuns care nu lăsa loc la alte 
interpretări decît cea pe care o exprima: 

- Conform înregistrărilor pe care am reuşit să le dezgrop în rețea ai fost în Paris 
azi noapte. O incursiune scurtă, ai plecat ieri după ce ai ieşit de aici, din spital, şi 
te-ai întors dimineaţă. 

Cum IA-ul local avea acces şi la datele mele confidenţiale, înregistrările 
zborurilor apărură pe ecran împreună cu plăţile provenite din contul meu. Chiar şi 
cîteva secvenţe de imagini cu mine surprinse pe aeroport au devenit accesibile, m- 
am holbat un pic la ele încercînd să înţeleg ce se întimplă. 

- E un fals! am exclamat. Un fals foarte bine realizat. Ce ştii despre asta? l-am 
întrebat pe Petruş care, împreună cu Radu Mocanu, erau încă acolo. 

- Nimic, dar mă pot interesa. 

Avea deja aparatul de comunicare în mină, vorbea cu IA-ul poliţiei. 

- Dacă ai nevoie de un avocat pot să te reprezint, îmi spuse Radu. Dar cred că 
este ceva fabricat să te discrediteze. 

O idee mi-a apărut în minte. 

- Dacă ai fost atent la ce a spus IA-ul ai putut observa că mandatul de reţinere 
a fost emis înainte de a accepta să faci parte dintre noi, mă contrazise Radu de 
parcă mi-ar fi citit gindurile. Nu are nimic în comun cu acest fapt. 

- Mandatul e valid, spuse Călin Petruş în timp ce-şi punea comunicatorul 
înapoi la agățătoarea de la briu. E cazul să plecăm de aici înainte ca să ajungă 
poliția sau vreun serviciu secret. 

- Dar tu faci parte din poliție, am remarcat eu. 

- Arestarea ta nu-mi intră în atribuţii, ridică el din umeri. Crezi că poți face 
rost de holodiscurile cu memoria lui Gregor ca să le putem lua cu noi? Adică acum. 

- Nu înainte de a fi gata procesul de transformare a datelor obţinute în 
holograme, am spus eu. De asta sînt sigur: odată pornit procesul nu-l mai pot opri. 
Nimeni de fapt. Nu ştiu în ce măsură pot fi accesate informaţiile finale pe parcurs, 
dar cred că un expert în computere poate opri un asemenea acces înainte de a se 
încheia procesul început. 

- Asta-i rău, spuse tot Călin. Atunci înseamnă că trebuie să acționăm cît mai 
repede - azi sau cel tîrziu miine. Înainte de a urmări cineva secvențele de memorie. 
Am să îi anunț şi pe restul. 

- Cred că ar trebui să vorbeşti cu Jeremiah să modifice înregistrările IA-ul ca 
să ne uite prezenţa aici, remarcă Radu. 

- E încă aici, în clădire, nu este nevoie să îl suni, l-am oprit eu pe Radu care 
deja era cu mîna pe comunicator. Ultima oară cînd l-am văzut se ducea la unitatea 
centrală a IA-ului spitalului... Putem trece pe la el pe drumul spre ieşire. 

Jeremiah Johnson ne aştepta, el fusese cel care programase IA-ul personal să 
caute informaţii despre fiecare dintre noi în arhivele poliției şi de aceea a ştiut 
primul despre situația curentă. Anticipind cererea lui Radu, care a avut grijă să i-o 
spună chiar din momentul în care a dat ochii cu el, se şi apucase să modifice 
înregistrările IA-ului local pentru a ne face pierdută urma. Aveam să aflu abia mai 
tirziu că prezența lui atît de aproape de nucleul ei fusese motivul pentru care 
aceasta IA nu anunţase deja poliția de prezența mea în spital. Nu s-a atins însă de 
înregistrările care mă încriminau, modificarea lor ar fi cerut un timp mai îndelungat 
decit aveam la dispoziţie. 

Am şi plecat repede de acolo, mi-am părăsit maşina în parcarea spitalului 
atunci cînd am urcat cu toții în maşina avocatului. Sau aşa credeam. Neatent, am 
aflat abia pe urmă că expertul în computere îşi folosise autovehiculul personal 

pentru a ajunge la destinație. Nu am fost atent nici la drum - priveam şoseaua, 
clădirile şi trecătorii de pe partea mea de parcă eram în transă. 

Casa lui Radu Mocanu era mai mare decît m-aş fi aşteptat, însă m-am lămurit 
destul de repede despre ce era vorba: aparținea familiei sale, una înstărită. Era chiar 
la marginea oraşului, într-unul dintre cartierele de vile de ultimă generație -— 
construite acum cîțiva ani, tehnologic erau încă cele mai noi prin îmbunătățirile 
succesive şi urmau să fie considerate astfel pînă la următorul salt al descoperirilor 
din domeniul arhitecturii. Asta se întîmpla însă doar o dată sau de două ori la o 
generație, acum, aşa că nimeni nu se mai îngrijora de rivalitățile dintre vecini create 
de invidia noilor inovaţii ce zguduiseră civilizația noastră pe la jumătatea secolului. 
Rivalităţi ce au dus uneori chiar şi la conflicte degenerate în incendierea a cartiere 
întregi din diverse metropole ale lumii. 

- Avem probleme, a fost primul lucru pe care l-am auzit atunci cînd Radu, 
Călin şi cu mine am intrat în sufragerie. Cineva a încercat să intre în spaţiul de 
siguranță al domeniului însă IA-ul locuinţei i-a detectat pe intruşi şi a dat alarma. 

- Au fost prinşi? 

- Nu, au reuşit să scape. De data asta, şi numai pentru că au avut de partea 
lor un program expert care ne-a blocat o parte a informațiilor din exterior pentru a le 
asigura retragerea şi i-am pierdut. Şi cînd mă gîndesc că am reuşit să îi detectăm 
numai datorită îmbunătăţirilor pe care le-am adus programelor de aici!... 

Înciudată, tînăra mototoli plastic-hiîrtia pe care o ţinea în mîna stingă apoi o 
aruncă spre fotoliul din apropierea ei, însă obiectul ateriză dincolo de el, pe podea. 
Părea chiar supărată că intruşii scăpaseră din cauza unui program pe care 
inteligența şi capacitatea ei de anticipare nu reuşiseră să îl contracareze suficient de 
repede. 

După numărul mare de holo-monitoare instalate peste tot prin încăpere, 
femeia nu putea fi decît o altă expertă în computere... probabil că făcea parte din 
echipă ca restul dintre cei de față, unul dintre cei pe care nu-i cunoşteam. Însă 
Radu, ca gazdă, corectă imediat această lipsă a mea de cunoştinţe: 

- Daţi-mi voie să vi-l prezint pe noul nostru coleg: doctorul Mircea Jurcuţ. Ea 
este Iuliana Croitoru, pe Cristi îl cunoşti deja dar se pare că nu-i pe aici, spuse 
rotindu-şi privirea prin încăpere. lar el este Ionuț Constantinescu, mi-l arătă cu 
degetul pe tipul slab şi înalt ce mă privea curios din partea opusă a încăperii, 
rezemat de un perete. 

- Hei, am remarcat eu, ...ți-am urmărit cîteva reprezentații la teatru şi 
holoviune. Mi-au plăcut, joci bine. 

- Mulţumesc, spuse simplu actorul şi atit. 

- Unde-i Johnson? întrebă Iuliana. 

- Trebuie să ajungă şi el. Era în urma noastră atunci cînd am pornit de la 
spital. 

A şi apărut repede după aceea, împreună cu Cristi. Veneau dinspre bucătărie, 
încărcați din plin cu mincare şi băutură, înfulecînd de zor. 

- Care-i planul? Ce aţi decis în lipsa noastră? 

- Da’ ce, aţi avut timp să stabiliți un plan? m-am mirat eu. 

- Doar nu crezi că te-am căutat alaltăieri fără să avem deja un plan stabilit? 
mă întrebă Cristi ironizindu-mă. 

- Şi vreţi în continuare să escaladațţi sediul Mecatemp din Timişoara? Sinteţi 
nebuni! 

- Dacă ai o soluție mai bună atunci te invit să ţi-o spui. Dar de intrat tot 
trebuie să intrăm înăuntru. 

Am rămas fără replică, fără nici un fel de răspuns. 

- Am nevoie de informaţii, am spus într-un tirziu. Adică toate documentele la 
care ați avut acces, acelea care constituie sursa problemelor voastre. 

Problemele voastre. Abia după ce am rostit aceste cuvinte mi-am dat seama că 
încă nu acceptasem complet că fac parte din grup. Ba nu, acceptasem asta... dar nu 
aprobam planul lor. 

- Le vei avea. Însă trebuie să îţi ce să te grăbeşti cu analiza lor, mai sînt vreo 3 
ore şi jumătate pînă la căderea nopţii. 

Privirea mi-a rămas pironită pe Iuliana şi Jeremiah care, retraşi mai spre unul 
dintre colțurile încăperii, îşi şopteau ceva într-un ritm mai alert. Nu păreau să fie 
deranjați de conversaţia dintre noi, şi nici de faptul că Jeremiah continua să 
mănînce şi nu o dată prefera să vorbească cu gura plină decît să înghită mai întîi. 
Ceea ce m-a atras cel mai mult la ei a fost faptul că mă aflam în centrul atenției 
tuturor, chiar şi a lor, dar ei erau singurii care mai discutau şi despre altceva în 
afara replicilor dintre noi. Parcă certîndu-se la rîndul lor. 

Am considerat că Cristi avea nevoie de un răspuns cît mai rapid, aşa că i-am 
arătat cu degetul pe cei doi experți în computere: 

- Eu nu am o soluţie, dar cred că Iuliana şi Jeremiah s-ar putea să aibă cel 
puţin două. 

A fost momentul în care atenţia tuturor s-a îndreptat spre cei doi odată cu 
privirile noastre. 

- E adevărat? a întrebat Radu. 

- Da, este, răspuse Iuliana cam agresiv. Tocmai despre asta şi ne certăm — 
Jeremiah vreau un lucru iar eu vreau altul. 

- Ei bine, ne puteţi spune şi nouă despre ce este vorba? întrebă nerăbdător 
Radu atunci cînd tinăra ne-a lăsat să aşteptăm restul explicaţiei. 

Au mai trecut cîteva secunde pînă să aflăm despre ce era vorba, tocmai pentru 
că Iuliana a cerut IA-ului să aducă în prim plan harta detailată o Timişoarei şi mai 
ales a unei zone bine delimitate din jurul Begăi. Riul-canal ce străbătea oraşul dintr- 
o parte într-alta suferise transformări de-a lungul timpului, dar niciodată într-o 
asemenea manieră ca în ultimii zeci de ani. Nu cunosc în amănunt istoria acestor 
transformări, dar pot pune pariu că este foarte dificil pentru cineva de la începutul 
secolului să se orienteze odată ajuns în zonă. Aceasta a devenit aproape de 
nerecunoscut: parcurile imense ce formau centrul oraşului au fost extinse foarte 
mult, pentru a se uni în final într-unul singur. Numai cîteva dintre clădirile vechi 
rămăseseră în picioare după ce turbulenţele de la sfirşitul primei decade a acestui 
secolului au avariat sau distrus cea mai mare parte. Catedrala şi clădirile din 
imediata apropiere erau acum muzee, Centru Istoric al oraşului, alte citeva serveau 
drept sedii ale oficialităților. O singură clădire a fost construită de la zero după acea 
perioadă de violențe şi pină acum, sînt sigur că a fost nevoie de foarte multe 
intervenții la cel mai înalt nivel pentru aprobările necesare, aparține firmei 
Mecatemp şi este sediul ei central — adică exact clădirea vizată de noi. 

Construită acum aproape 10 ani, în numai cîteva luni, aproape un an, domină 
de departe oraşul bănățean prin înălțimea sa - este una dintre cele mai înalte 
construcții din partea asta a lumii şi are un pic peste un kilometru înălțime. Chiar 
în mijlocul parcului, în apropierea Catedralei, îşi aruncă pilonii de susținere a 
structurii complet suspendate pe ambele maluri ale canalului şi pe o suprafață de 
cîteva hectare în jur deasupra unei părți mari din parc aproape înglobind Catedrala 
în structura sa. Traseul turistic ce străbate Parcul Central dintr-o parte într-alta cu 
vaporaşul pe Bega ce trece prin peştera artificială de sub construcție a devenit deja 
vestit şi nu cred că există persoană în lume care să fi aflat de el şi care să nu-şi fi 
dorit vreodată să îl parcurgă. Mulţi am şi făcut-o. 

În formă de piramidă, este prima clădire din lume care nu face umbră în nici 
un moment al zilei. Nimeni nu a reuşit pină acum să îşi dea seama cineva de ce, şi 
au fost mulți aceia care şi-au dat cu părerea, dar cu toţii au căzut de acord că este 
probabil din cauza găurilor vizibile cu ochiul liber ce străbat structura clădirii în 
toate părţile. „Găuri”, aceasta este cea mai bună exprimare pe care o pot găsi 
golurilor uneori imense pe care arhitecții le-au lăsat între nivele pe verticală dar şi 
pe orizontală, între aripile opuse ale aceluiaşi etaj, numai pilonii de susținere pot fi 
văzuţi de la nivelul solului în unele zile însorite şi doar de un observator bun. Cineva 
a venit chiar cu o comparaţie hilară care a făcut repede înconjurul planetei sub 
formă de glumă: salvele de artilerie trase la aniversarea jumătăţii de secol de la 
turbulenţele numite pe scurt „a doua revoluţie timişoreană” (evident un fals pentru 
că aniversarea a avut loc cu mult mai devreme, înainte de a fi începută construcția 
şi nici nu s-au tras salve de artilerie cu acea ocazie) au avariat clădirea iar firma nu 
s-a mai ostenit să o repare la loc. Din lipsă de bani sau din lene, dar asta erau doar 
două variante ironice ale poveştii. 

Un lucru este însă foarte sigur, cunoscut de toți: în ultimii 10 ani firma a 
cîştigat doar din patentul acestei inovaţii arhitecturale citeva zeci de miliarde de 
euro — o invidie care a alimentat multe glume pe seama ei. 

- Deci aici trebuie să ajungem, am remarcat eu în gind. 

O parte a mea recunoscu senzaţia de familiaritate a celor din jurul meu față de 
aceste imagini studiate prea îndelung, adică exact opusul a ceea ce simțeam. 
Senzaţia de noutate dată de detaliile pe care le vedeam pentru prima oară m-a 
obligat o cercetez cît mai atent... cu alte cuvinte, să mă holbez la ea cu o curiozitate 
neascunsă în vreun fel. 

- De unde naiba au făcut rost de o asemenea hartă! am exclamat eu, tot în gînd. 
Cite detalii! 

- Avem şi noi sursele noastre, mi-a spus Cristi. 

Am tresărit puternic la vorbele lui: la început am crezut că mi-au scăpat 
gindurile sub forma unor vorbe ce au putut fi auzite de toţi, însă nici unul dintre 
ceilalți nu părea să-mi dea prea multă atenţie. Adică mai mult decît înainte. 

- Chiar atît de uşor pot fi citit? am întrebat. 

- Nu, de obicei nu îţi arăţi surpriza chiar atit de vizibil, zimbi profesorul de 
fizică. Dar acum nu este ceva obişnuit, iar noi ne cunoaştem de ani de zile. 

- Da, l-am aprobat. De mult. 

- Aşteptăm să ne spuneţi şi nouă ce aveți de gînd să faceți, l-am auzit pe Radu 
vorbind - li se adresa celor doi experți în computere în cel mai direct stil pe care-l 
întilnisem pînă atunci. 

- Avem o problemă de abordare, îi răspunse Iuliana, şi anume cum să atacăm 
IA-urile firmei pentru a ne crea o portiță prin care să intrăm fără să fim opriți. 
Jeremiah vrea să inițiem un atac frontal la nivelul tuturor comunicațiilor cu lumea 
exterioară pentru a ţine ocupate Inteligențele Artificiale ale firmei şi de a prelua 
controlul lor prin intermediul tuturor celorlalte IA-uri. 

- În cel mai bun caz vom bloca aceste comunicaţii şi chiar datele pe care le 
primesc de la senzorii din parc, spuse Jeremiah. 

- Nu vei reuşi niciodată să preiei controlul asupra datelor de la senzorii din 
parc, îl contrazise Iuliana. Sînt implicate releele de comunicații interne clădirii la 
care nu vei avea acces niciodată din exterior. Doar din interior se poate face asta. 

- Dar sateliții? Cu ei ce faci? 

- Sateliții sînt folosiți pentru comunicațiile cu alte IA-uri, explică sec Jeremiah. 
Prin intermediul IA-urilor externe datele pot fi corupte, făcute de nerecunoscut. 

Cu alte cuvinte rețeaua de sateliți artificiali de pe orbită avea să fie intens 
folosită pentru a ataca IA-ul clădirii cu scopul de a controla toate datele pe care 
aceasta le primea din exterior. Poate chiar şi datele de la camerele video, senzorii 
termici şi de mişcare din interiorul clădirii dacă era foarte bine conceput. Era însă o 
idee care mi se părea foarte interesantă, căci ştiam deja, fără a fi mai mult decît un 
simplu utilizator al computerelor, că simpla existență a IA-urilor făcea această idee 
aproape imposibilă. 

- Cum veţi face asta? am întrebat eu curios. 

- Pot să îți explic în detaliu procedurile în cauză, dar nu cred că ai înțelege. 
Trebuie să mă crezi pe cuvînt. 

- Mi se pare prea zgomotos, remarcă Cristi. Implică prea multe pentru a fi cu 
adevărat eficient. 

- Este exact motivul pentru care nu sînt de acord. Se poate face... 

- Nu tocmai, o întrerupse Jeremiah, e suficient un virus suficient de bine pus 
la punct şi un număr suficient de mare de IA-uri implicate. Am deja gata o versiune 
de test a unui program asemănător la care lucrez de ceva timp pentru un alt proiect, 
nu este nevoie de mult timp pentru a-l face perfect funcționabil. Cîteva ore. Odată 
lansat poate implica toate IA-urile de care avem nevoie în mai puţin de 6 minute. 

- Ceea ce vreau să spun, interveni tinăra cam bățoasă după întreruperea 
celuilalt, este că putem folosi în continuare metodele de pînă acum: să accesăm 
breşele de securitate existente sau să creăm unele noi pentru a ne permite să intrăm 
şi să ieşim netulburaţi. Să ne camuflăm şi să ne ascundem printre umbre. 

Jeremiah nu spuse nimic, dar expresia feței sale indica mai bine decît orice că 
el considera că IA-urile firmei nu aveau breşe de securitate. Eu nici nu ştiam dacă 
IA-urile aveau aşa ceva, dar mă gindesc că cineva trebuia să le acceseze funcțiile 
principale şi să le repare dacă cumva o luau razna. 

- Chiar trebuie să escaladăm clădirea? m-am plins eu deloc încîntat. 

- De fapt de cele mai multe ori pînă acum am intrat pur şi simplu pe uşă sau 
pe geamurile lăsate deschise de către IA-uri la comanda experților noşti sau chiar de 
noi înşine înainte, îmi răspunse Cristi. Însă clădirea Mecatemp nu are nici un fel de 

intrare la nivelul solului, cel puțin nu acele căi de acces pe care să le putem folosi 
pentru a intra efectiv înăuntru. 

Se referea probabil la căile de evacuare a dejecţiilor sau a aerului condiționat, 
dar Cristi a avut grijă să îmi pună la punct gîndul înainte de a-l spune cu voce tare: 
clădirea îşi recicla singură cea mai parte a deşeurilor de tot felul eliminate de către 
locatarii ei (căci da, mulți dintre angajaţi chiar locuiau înăuntru şi părăseau 
piramida numai în ocazii speciale şi numai pe calea aerului). Ca şi completare la 
explicaţiile lui imaginile tridimensionale ale clădirii afişate de monitoarele din jurul 
nostru se modificare pentru a-şi făce apariția în prim plan detaliile mai multor 
platforme de decolare ale aparatelor de zbor, platforme ce existau pe fiecare a clădirii 
la etaje diferite. Unele goluri ale construcției păreau să existe doar pentru a face loc 
vehiculelor zburătoare ce decolau şi aterizau constant pe platforme. 

- Platformele utilitare sînt singurele căi de acces, adăugă Cristi arătîndu-le. 

Imaginea holografică surprinse pentru un moment razele soarelui în structura 
metalică a piramidei pentru a dispărea atunci cînd o navetă a trecut prin dreptul ei 
şi o idee m-a străfulgerat: 

- E cumva o transmisie în direct a ceea ce se întîmplă acolo?!?! am tresărit eu 
surprins. 

- Da, îmi răspunse simplu Cristi. 

- Vă cunosc modul de acțiune din înregistrările pe care mi le-aţi pus la 
dispoziție şi îmi este clar că sînt nişte metode care au dat roade pină acum, ripostă 
Jeremiah ignorîndu-mă, dar IA-urile de la Mecatemp sînt de o altă anvergură decât 
cele cu care ați avut de-a face. Iuliana, ar trebui să ştii foarte bine că sînt cel puţin 
cu un pas înaintea majorităţii nete a concurenței în multe domenii de activitate, iar 
în dezvoltarea de IA-uri chiar mai mult. 

- Chiar credeţi că avem de ales? se auzi aproape ca un zgomot de fundal vocea 
lui Ionuț, actorul, dar efectul asupra noastră a fost total, dezamorsîndu-ne. 

Cei doi informaticieni se relaxară brusc iar noi, cei din jurul lor, am devenit 
dintr-o dată conştienţi că eram atenţi la discuţia lor şi la aproape nimic altceva. 
Numai Jeremiah şi Cristi, apoi şi Radu, îşi continuau căutarea de noi bucăți 
comestibile culese parcă la întîmplare din grămada de mincare. Alături de cele cîteva 
farfurii răspindite parcă aleatoriu pe masă, în funcţie de locurile în care au fost 
trintite pentru a fi la îndemină, se găseau şi flacoanele a trei tipuri diferite de suc 
energizant abia scoase din frigider, în funcție de preferinţe. 

Tensiunea acumulată în ultimele minute dispăru ca şi cum nu existase 
niciodată, asemenea unui nor dens de fum de ţigară sub acţiunea unui curent 
puternic de aer. Nici unul dintre noi nu fuma în acele momente, poate ar fi trebuit. 
Am fi avut şi alt subiect de discuţie. 

- Un lucru este sigur, concluzionă în cele din urmă Jeremiah, nu vom putea 
face absolut nimic dacă nu ne vom ascunde de paznicii clădirii, umani sau 
artificiali. 

- Există şi paznici umani? am întrebat intrigat. Interesant... nu i-am văzut 
niciodată. 

- Dacă nu sînt singurii, atunci probabil cei de la Mecatemp sînt printre puţinii 
din lume care continuă să aibă paznici umani ca rezervă a IA-urilor, şi asta cred că 
se datorează cîinilor de pază răspindiţi prin parcul din jurul clădirii. 

- Adică cîini în sensul de animale? am întrebat eu în continuare nelămurit. 

Credeam că referă la aparatele spion alcătuite în cele mai diverse forme, de la 
gingănii la păsări sau chiar mici animale de casă, pe care le ştiam deja răspindite 
prin parc. 

- Da, animale vii, aprobă Iuliana. Am lucrat la ei o vară cînd am fost studentă 
ca angajată temporară, iar motto-ul lor, unul dintre ele de fapt, este că preferă să 
folosească în continuare experiența pe care organismele vii au acumulat-o în cîteva 
milioane de ani decît să o înlocuiască complet cu ceva creat de noi şi dezvoltat în 
numai un secol. 

- De ce nu ai rămas acolo, adică la Mecatemp? am întrebat intrigat. Orice firmă 
preferă să îi păstreze pe cei buni alături. 

- Nu m-am potrivit cu politica firmei, sau mai curînd ei cu politica mea..., a 
zimbit ea dintr-o dată timidă. 

- Adică te-au prins încercînd să accesezi informații confidenţiale, îmi traduse 
sec Radu de undeva din spate. 

- Ăsta nu-i motiv de concediere, am ripostat eu. Sau este? m-am întors eu spre 
avocat. 

- Să încerci să obţii informaţii confidenţțiale nu este o problemă, îmi răspunse 
acesta, dar atunci cînd începi să reuşeşti asta pot apărea unele probleme legale. Aşa 
ne-am cunoscut, abia am reuşit să o scap de închisoare. 

Radu mai făcu un gest prin care considera subiectul încheiat, nu am mai 
insitat. Nu ştiu dacă trîntirea paharului cu suc - paharul pe care l-a cules de pe 
masă şi l-a umplut cu lichid pentru a-şi potoli setea — înapoi pe masă a avut vreo 
legătură cu asta, dar zgomotul a atras atenţia tuturor şi a provocat tăcerea... Acea 
tăcere în care nimeni nu-şi mai găsea cuvintele pentru a o opri, ceva care se hrănea 
din distanța dintr-o dată apărută între noi pentru a se autoîntreține. 

Abia într-un tîrziu cineva întrerupt această tăcere înainte de a deveni jenantă, 
şi am făcut-o în urma unei idei pe care mi-a provocat-o ţiriitul unui apel prin 
videofon la care însă nu a răspuns nimeni aşa că s-a întrerupt repede — IA-ul trebuie 
să fi răspuns în locul gazdei... ar fi trebuit să îmi sun prietena să îi spun că nu voi 
mai ajunge curind pe acasă şi să o rog să aibă grijă de peruşi în lipsa mea. 

- Eu cred că ați uitat ce zi e azi, am spus. 13 iulie, am răspuns privirilor 
uimite. 

- Şi cei cu asta? 

- Miine este ziua naţională a Franţei. În toate oraşele importante ale ţării vor 
avea loc o sărbătorire a acestei zile... sînt sigur că şi în Timişoara va fi la fel. 

Ca sub impactul unei idei subite Jeremiah s-a întors spre cel mai apropiat 
dintre terminalele informatice şi în scurt timp o mulțime de informaţii despre a doua 
zi se derulară pe toate monitoarele tridimensionale din jurul nostru, fără însă să 
înlocuiască imaginea clădirii Mecatemp şi a parcului care au trecut în fundal. 

- Paradă militară şi demonstraţie aviatică, începu el să enumere dintr-o listă de 
detalii, focuri de artificii, solişti de muzică contemporană la nivelul solului, în parc. 

După ce Jeremiah a tăcut ne-am privit cu toţii în linişte, chiar şi zgomotele 
specifice mîncatului au încetat în acele momente. 

- Ar fi un prilej bun..., spuse tot Jeremiah şovăitor. 

- Sper că vă daţi cu toţii seama că este cel mai prost moment pentru a acționa, 
îl contrazise Radu, de fapt avocatul din el care se trezise la viață - aveam să aflu mai 
tirziu că tocmai folosea unul dintre acțiune sale preferate, aceea de a introduce 
îndoiala printre cei cu care discuta pentru a obţine, uneori, tocmai opusul, 
certitudinea unei acțiuni. Ne-am expune practic tuturor — întregii mulțimii adunate 
în parc. 

- Chiar crezi că vor fi atenţi la ceea ce se întimplă pe suprafaţa clădirii şi nu la 
evenimentele din imediata lor apropiere? Eu aş pune pariu tocmai pe distracţia care 
li se oferă atit de multă şi atît de aproape. 

- Crezi că avem de ales? l-a completat Ionuț pe Cristi. Oricum vom fi 
descoperiți atunci cînd vor analiza memoria lui Gregor. În plus, este foarte probabil 
că nimeni nu se va aştepta la asta. 

Am înțeles ce vroiau, şi eu şi toţi ceilalți am înţeles: din punctul lor de vedere 
sursa tuturor problemelor lor îşi avea originea în sediul Mecatemp. Laţul se stringea 
în jurul nostru tot mai tare, şi singura scăpare era de a anihila problemele direct de 
la sursă înainte ca acest laț să ne prindă. 

- Exact ce trebuie să facem? am întrebat-o şi pe Iuliana. 

Nu a fost nevoie de mai mult pentru a o face să prindă viteză: tinăra s-a întors 
pentru scurt timp spre unul dintre microfoanele parte integrantă a interfeţei cu 
Inteligența  Artificială locală şi a  şoptit ceva, aproape imediat imaginile 
tridimensionale din jur au început treptat să se schimbe printr-o tranziție rapidă de 
la imaginea de ansamblu a sediului Mecatemp la cîteva încăperi dintr-un nivel pe 
care nu-l puteam identifica şi traseele alternative spre cele mai apropiate platforme 
utilitare de acces spre exterior. 

- Trebuie să ajungem pe una dintre aceste platforme, spuse ea. Mai departe ne 
ocupăm Jeremiah şi cu mine. 

- Ce-i înăuntru? am întrebat. 

- În încăperi? Punctele de acces la serverele firmei, singurele locuri de unde 
putem accesa toate funcțiile IA-urilor şi toate datele pe care le au la dispoziție. Acolo 
este accesul la nucleul lor. 

- De ce nu folosim căile de acces normale, adică aparatele de zbor ale firmei? 

- Nu putem trece de sistemele de protecţie, este practic imposibil. 

Jeremiah a fost acela care mi-a furnizat informaţia cu o hotărire care o făcu pe 
Iuliana doar să aprobe cu o înclinare uşoară de cap: nu mai era nevoie de 
intervenţia ei pentru a-i susține spusele. 

- Cele mai apărate puncte pot fi şi cele mai vulnerabile, am spus eu. Cum ne 
putem paraşuta pe oricare dintre platforme? 

- Nicicum. Am fi doboriți de antiaeriană cu mult înainte de a ne apropia 
suficient de mult. 

- Antiaeriană? m-am mirat eu. Mai există aşa ceva? 

- Lasere defensive, sosi explicaţia. Doboară orice pasăre suficient de surdă 
pentru a nu auzi zgomotul de fond înnebunitor pentru ele care ar trebui să le țină 
departe. Pe noi doar ne-ar tăia în bucățele suficient de mici pentru a le face de 
nerecunoscut, şi asta înainte de a ajunge în cădere liberă pînă jos. 

- Dar de unde ştii asta? 

- S-a mai încercat, răspunse Radu în locul lulianei. Acum vreo doi ani, parcă. 
Amăriţii au închiriat o cursă charter ca să facă un studiu al efectelor pe care le are 
clădirea asupra mediului înconjurător, sau cel puţin asta era versiunea oficială. Se 
fac astfel de studii periodic, însă în ultimul timp numai de ochii lumii — doar se ştie 
că e o clădire sigură. Revenind la subiectul nostru, li s-a acordat permisiunea să 
survoleze zona dar acreditările lor nu au rezistat verificărilor IA-urilor firmei 
Mecatemp... aşa că erau deja pregătiți cînd indivizii au sărit cu paraşutele 
gravitaționale de la vreo trei kilometri înălțime. Erau 4 oameni, le-au cules bucățele 
din corpuri ceva mai mult de o jumătate de zi pe o suprafață cît jumătate de parc. 
Dacă nu ar fi existat sistemele de supraveghere permanentă a parcului ar fi durat 
mult mai mult... probabil că nu ar fi reuşit să îi înmormiînteze întregi în veci. 

- Cum de nu am aflat de chestia asta?! m-am mirat eu. 

- Firma a avut grijă să îngroape subiectul, răspunse avocatul cu o mică 
întirziere, dar au avut grijă să rămînă cîteva zvonuri prin cercurile pe care le unii 
dintre clienţii mei le frecventează tocmai pentru a-i ţine departe pe cei suficient de 
timpiți ca să încerce din nou. Cele mai multe detalii le-am aflat de la Iuliana cînd a 
avut problemele cu firma. 

- Şi eu am aflat cîte ceva, adăugă Petruş. Pînă acum nu am fost sigur că e 
adevărat, părea mult prea straniu. 

- Trebuie să înțeleg că rămîne valabilă versiunea cu escaladarea clădirii? am 
întrebat încă nesigur. 

- Da, sosi răspunsul simplu. 

Mă întreb dacă nu sîntem în pericol din cauza antiaerienei. 

Dar nu sosi nici un răspuns la întrebarea mea, oricum nu am pus-o cu voce 
tare. 

- Atunci care dintre planuri rămîne valabil? 

- Al meu, au răspuns în acelaşi timp Iuliana şi Jeremiah. 

Reacţia lor fermă a cam tăiat din elanul celorlalți de a lua cuvîntul. 

- Ştiţi cum văd eu treaba? am întrebat. Nu cunosc modul de funcționare al 
computerelor, dar voi doi va trebui să lucraţi împreună pentru a obține un singur 
rezultat, nu să vă impuneţi stilul propriu. Puteţi folosi sărbătoarea de mîine din oraş 
pentru a bruia cît mai mult IA-urile clădirii? am întrebat încă nevenindu-mi să cred 
că am reuşit să îi pun cu adevărat pe ginduri. 

- S-ar putea, răspunse Jeremiah. Daţi-ne două ore ca să vă prezentăm 
detaliile. 

O singură privire între cei doi informaticieni fusese de ajuns pentru a se 
înțelege şi a-mi da un răspuns, Jeremiah vorbind în numele amiîndurora. 

Am folosit din plin cele două ore: am dormit. Experienţa trecerii prin facultatea 
de medicină m-a învăţat să mă folosesc de drogurile hipnotice cu foarte mult succes, 
deşi am ştiu mereu că o folosire intensă a acestora duce la o moarte prematură 
sigură am continuat să le folosesc ocazional atunci cînd am avut foarte mult de 
învățat sau chiar de analizat toate aspectele unor cazuri mai dificile. Analize pe care 
nu am avut încredere să le las în mîinile totuşi experimentate ale IA-urilor. De-a 
lungul ultimelor secole au existat nenumărate metode de învăţare prin hipnoză, 
practice sau nu, dar existența IA-urilor a ajutat cu mult dezvoltarea acestui 

domeniu, ajungînd aproape o industrie dacă ar fi să iau în calcul numărul foarte 
mare de oameni care le folosesc fără însă să le înțeleagă pe deplin. Consumatori. 

Cu alte cuvinte, în acele două ore şi jumătate - i-am lăsat să mă aştepte, dar 
chiar nu aveam ce să fac —- am reuşit să memorez toate detaliile exterioare ale 
construcției pe care o aveam de escaladat, planurile generale ale parcului şi 
clădirilor din jur şi chiar m-am odihnit suficient pentru o noapte normală de somn. 

Am şi avut nevoie din plin de odihnă în vederea celor cîteva ore de ascensiune 
de a doua zi cînd am escaladat clădirea Mecatemp din Timişoara. Adică conform 
planului. Sosirea în oraşul de pe malul Begăi a trecut neobservată în mijlocul 
mulțimii de turişti atraşi de sărbătoarea zilei naționale a Franţei, la fel şi momentele 
petrecute în parc. 

Acesta era mult mai mare decît mi-l aminteam din vizitele anterioare, în jurul 
nostru şi mai apoi dedesubt, pe măsură ce urcam, mai mare chiar decît mi-l 
imaginasem din reprezentarea holografică a celor doi experţi în computere. Era 
imens. Şi mai mult, era plin de viață - o stare normală dacă ar fi să iau în 
considerare că eram în plină vară. Privind ramurile înfrunzite ale copacilor din jur, 
în apropierea unuia dintre pilonii principali ai clădirii, nu am reuşit nicicum să 
identific vreunul din aparatele de urmărire pe care rațiunea îmi spuneau că se află 
acolo. Deghizate în natură inertă sau chiar animale de talie mică. 

- Sînt inutile pentru noi, îmi spuse Jeremiah care îmi observase privirea 
rătăcind prin împrejur. 

Dar ştiam deja asta, biziitul brățărilor pe care le purtam fiecare la încheietura 
mâinii putea deveni enervant în anumite momente de linişte aproape completă, de 
acalmie, dar aveau şi brățările rolul lor: acela de a ţine aparatura electronică de 
mare performanţă, spionii, cît mai departe. Nu ştiam cum funcționează, de fapt nici 
acum nu ştiu, dar în acele momente nici nu mă interesa prea tare atita vreme cât îşi 
îndeplineau misiunea. 

- Trebuie să recunosc că cei care i-au construit au făcut o treabă foarte bună 
cu spionii cibernetici din parc, continuă Jeremiah încercînd să dea la o parte o 
ginganie ce se învirtea prin jurul său. Fiecare dintre aparate este o adevărată operă 
de artă din punct de vedere al proiectului şi construcției, dar nu vor fi nimănui de 
nici un folos fără o unitate centrală care să proceseze informaţiile primite de aici, de 
la sol. 

- Iar voi tocmai asta vreți să atacați, IA-urile, am gîndit eu -— era doar procesul 
inconştient de rememorare a unei informaţii deja cunoscute. 

- Ce o să facem mai departe? am întrebat de data aceasta cu voce tare. 

Am întrebat nu pentru că nu eram sigur de acțiunea primelor momente ale 
ascensiunii, dar în perioada în care m-am zgiit după cai verzi pe pereţi, sau după 
aparatele ultraperformante de urmărire prin copacii din jur - adică acelaşi lucru din 
punctul meu de vedere, am pierdut contactul cu ceea ce se întîmpla în jurul meu. 
Cu colegii şi noii mei cei mai buni prieteni în primul rînd. 

- Nu ne putem apropia prea mult de pilon, spuse expertul în computere, nu 
fără a fi electrocutaţi. Dar ştii deja asta. 

Ceilalți, formînd un grup destul de compact, începuseră deja să înjghebe o 
mică tabără, numai cortul le mai lipsea pentru a fi cu adevărat în vacanță. Era 
dimineaţă însă nu erau singurii care şi-au întins păturile şi au scos mîncarea din 
sacoşe sau genţi. Aproape nimic nu îi făcea să iasă în evidență în mulțimea de 
persoane împrăştiate prin tot parcul care făceau acelaşi lucru în anticiparea unei 
zile minunate petrecute la aer curat. Am spus aproape nimic pentru că, deşi 
harnaşamentele de ascensiune nu se deosebeau prea mult față de cele ale 
paraşutelor antigravitaționale, ambele tipuri de dispozitive puteau fi îndesate la 
grămadă într-un singur rucsac fără nici un fel de probleme. 

Privirea mi-a căzut pe unul dintre rucsacurile noastre aruncat parcă la 
întîmplare în iarbă printre celelalte lucruri şi mi-a rămas pironită pe el. Fiecare 
dintre noi aveam îndesat printre bagaje un asemenea harnaşament, erau ustensilele 
perfecte pentru ascensiunea ce ne aştepta: consumau mult mai puţină energie decât 
paraşutele antigravitaționale, datorită utilizărilor opuse ale celor două dispozitive, şi 
puteam să le folosim fără să fim detectați din cauza asta. Eram adeptul stilurilor 
vechi de cățărare, cele cu fringhii şi piroane, dar utilizasem de cel puţin cîteva ori 
asemenea dispozitive şi ştiam prea bine că dacă paraşutele respingeau orice obiect 
care ar putea face rău utilizatorului lor în cădere, scopul Ascensionarelor, aşa cum 
mai erau poreclite harnaşamentele de cățărare, era de a se lipi de orice obiect cu 

care intrau în contact. Începînd cu corpul uman pe care aveau misiunea să-l 
protejeze. Cu cîteva modificări nu foarte importante, ar putea fi folosite şi la 
coborire, mai ales că Ascensionarele erau capabile de acelaşi acţiune ca şi 
paraşutele antigravitaționale pentru perioade foarte scurte de timp în cazul unei 
căderi în gol de la mare înălțime. Cu condiţia ca generatoarele personale să furnizeze 
suficientă energie pentru aşa ceva, ceea ce se întîmpla totuşi rar. 

- Mai este mult pînă pornim? am întrebat nerăbdător. 

- Încă puţin. Am nevoie de semnalul de confirmare că virusul s-a răspîndit 
suficient de mult printre IA-uri pentru a putea trece la asalt. Noi va trebui să 
acționăm în funcţie de el, de acțiunea lui, iar el va acționa în funcție de prezența 
noastră pe suprafața exterioară a clădirii. 

Nu mi-am dat seama de diferență atunci cînd virusul a început să acționeze 
asupra Inteligenţei Artificiale ce controla activitatea aparatelor din parc, nici nu ştiu 
dacă există cineva care să fi perceput această diferență. La nivelul parcului cu 
siguranță nu a existat o asemenea persoană, dar în acele momente în care îmi 
lăsam mintea să zburde pe măsură ce urcam mă gindeam la acei oameni care 
supravegheau permanent activitatea IA-urilor implicate şi că trebuie să fi observat o 
manifestare ciudată din partea acestora. Însă este o întrebare la care nu am aflat 
niciodată răspunsul şi nici nu sper să îl obţin pe viitor. 

Trebuie să recunosc că nu a apărut nici o problemă pe timpul ascensiunii, deşi 
mă aşteptam la orice în cursul acelor ore. Inclusiv să fim observați de vreo persoană 
mai atentă de la nivelul solului, însă probabil lumina puternică a soarelui a fost acel 
element care ne-a protejat. Poate tocmai de aceea Iuliana a insistat să pornim în 
mijlocul zilei şi nu mai devreme. 

De fapt singurul lucru care ne-a deranjat a fost traficul aerian care părea să se 
intensifice mereu pe măsură ce ne apropiam de platformele de aterizare. Nu ştiu 
dacă era doar neatenţia mea la orice altceva decit punctele de sprijin memorate, dar 
ritmul aterizărilor şi decolărilor navetelor de transport de pe platformele din jurul 
nostru nu părea să se fi rărit față de obicei, aşa cum ar fi fost normal. Doar era o zi 
de sărbătoare! Am folosit un moment de odihnă, căci da, chiar şi folosind 
Ascensionarele, ajungeam să obosim după o perioadă oarecare pentru că 
harnaşamentul nu suplinea complet greutatea noastră, pentru a privi în jur. Eram 
deja pe la jumătatea traseului, pe unul dintre pilonii goi de susținere a clădirii. 
Echipa era împrăştiată peste tot în jur, pe zidurile din imediata apropiere şi pe 
partea opusă a pilonului. Reprezentaţi ca siluete întunecate din cauza ochelarilor de 
soare fără de care probabil am fi orbit, dar erau cu toţii acolo. Deasupra noastră 
navetele păreau nişte gingănii mai mari, doar sunetele puternice şi distincte ale 
motoarelor ce străbăteau distanța pînă la noi făceau deosebirea dintre ele. 

- Cum naiba nu ne observă nimeni? mi-am murmurat mirarea cu voce tare la 
un moment dat. 

Probabil că pentru cei din navetele de transport eram doar nişte puncte 
nedesluşite din fundal chiar şi mai tirziu, cînd am ajuns în apropierea destinaţiei, 
asta în cazul în care aveau o vedere suficient de bună pentru a ne putea observa şi o 
atenție chiar şi mai bună. Pe de altă parte senzorii IA-urilor continuau să ne ignore 
pentru că nimic şi nimeni nu ne opri în ascensiunea noastră pe mai departe. 

Cel mai greu moment a fost acela în care ne-am privit între noi atîrnați cu 
capul în jos, adunaţi într-un spaţiu strimt dedesubtul platformei de aterizare vizate 
de planul nostru. Aşteptam deja de aproape un sfert de oră o fereastră în programul 
navetelor, pauză care întîrzia să apară pe o perioadă nedeterminată. 

- Aveţi puţină răbdare, încercă Jeremiah să ne liniştească, repetindu-şi sfatul 
de cîteva ori — lucru absolut necesar pentru a fi auzit de toţi în lipsa unei oricărei 
alte comunicări în afara viului grai. În curînd vom avea timpul necesar pentru a ne 
strecura înăuntru. 

Aveam să aflu abia mai tirziu, dar virusul creat de ei introdusese un blocaj de 
comunicații ce apărea aleatoriu pentru fiecare platformă în parte cu scopul a ne 
permite să ne strecurăm înăuntru în aceste momente. 

- Nu-mi vine să cred, murmură Radu lingă mine atunci cînd, într-un final, am 
profitat de pauză şi am trecut printre cele cîteva navete staționate pe suprafața 
pătrată aproape cît un teren de fotbal. Chiar am reuşit! Sintem pe platformă. 

- Nu te bucura prea devreme, îl contrazise Iuliana, nu am ajuns nici la 
jumătate. 

- Ok, spuse Ionuț oprindu-se în dreptul celor doua intrări în clădire, pe unde 
mergem mai departe? 

- Pe aici, alese Jeremiah şi se năpusti înainte prin uşa care se deschise 
automat al apropierea lor. 

Ceilalți l-am urmat tăcuți. Ştiam cu toţii că de acum înainte trebuia să ne 
bazăm numai pe informaţiile pe care le deţineau cei doi programatori privind 
traseele posibile. 

Biziitul brățărilor deveni din ce în ce mai evident pe măsură ce înaintam în 
interiorul clădirii acoperind parcă zgomotele paşilor noştri, am devenit conştient de 
el încă de la intrare, din primele secunde după ce zumzetul îndepărtat al parcului şi 
cel mai apropiat al traficului aerian din jurul nostru dispărură dincolo de uşile de 
acces spre platforma de decolare. Hamul Asecnsionarului începea să mă jeneze 
acum că mergeam la pas rapid pe drum drept, dar a trebuit să îl mai suport încă 
cele cîteva zeci de secunde pînă cînd Iuliana a ochit o toaletă în care ne-am 
înghesuit cu toţii: de acum înainte trebuia să trecem drept angajaţi ai firmei iar 
harnaşamentele făceau acest lucru imposibil. Erau atît de familiare încît oricine le 
putea recunoaşte de la prima privire, ieşeam prea mult în evidență. Le-am scos de 
pe noi şi le-am înghesuit înapoi în rucsacuri. Din fericire însă nu ne-am întînit cu 
nimeni pe drumul spre toaletă. 

Explicaţiile furnizate de către experţii în computere au fost sumare: brățările 
funcționau la fel de bine asupra senzorilor şi camerelor de supraveghere din interior 
ca şi asupra spionilor ciberneticii din parc. Adică le făceau inutilizabile pentru 
perioada în care ne aflam în apropierea lor. Nimeni nu a întrebat cum, deşi eram 
chiar curios să aflu cum, iar explicațiile detailate au fost aminate la nesfirşit. Nici 
măcar acum nu le cunosc. 

Doar cîteva persoane ne-au apărut în cale după ce ne-am schimbat, nici una 
dintre ele nu a catadicsit să ne privească mai mult de cîteva secunde. Mecatemp 
este o firmă mare, cu mii de angajaţi şi familiile lor adăpostite în aceeaşi structură 
imensă, iar noi arătam mai degrabă cu un grup de tineri petrecăreți sosiți acasă cu 
ultimul transport decît orice altceva, ceea ce era de înțeles dacă luam în considerare 
ziua de sărbătoare. Cei cîțiva mililitri de alcool împrăștiați pe hainele noastre aveau 
scopul de a adormi orice bănuieli în acest sens. 

Traseul pe care l-am parcurs pînă în camera de acces la server a durat mult 
mai puțin decît aş fi crezut înainte de a începe totul dar acum, privind înapoi în 
trecut, sînt sigur că adrenalina momentelor de alertă a avut un cuvînt important de 
spus în acele minute. 

- Sîntem aproape, murmură Jeremiah oprindu-se în fața unei uşi securizate. 

Nu se deosebea cu nimic de toate celelalte uşi pe lingă care sau de care 
trecusem pînă atunci, toate aveau cîte un lacăt computerizat în care trebuia 
introdus un cod de acces. De fiecare dată cînd a trebuit să trecem de o asemenea 
uşă fie Jeremiah, fie Iuliana au folosit un dispozitiv suficient de mic pentru a trece 
aproape neobservat în palmă pentru a descifra codul. Uşile au cedat în scurt timp, 
cîteva secunde, mai puţin aceasta din urmă care părea să fie mai încăpăținată decît 
toate celelalte. 

Am reuşit să surprind o privire îngrijorată între cei doi experţi în computere 
chiar înainte ca uşa să se deschidă larg şi transformarea acestei priviri într-una 
plină de surpriză. 

- Bine aţi venit în lumea mea, ne întimpină o voce puternică în momentul în 
care ne-am strecurat cu toţii, am năvălit, dincolo de uşă în încăperea ce părea totuşi 
pustie. 

Am tresărit surprins: nu era nimeni în încăpere, nici țipenie de om. 

- Este IA-ul, remarcă în dreapta mea Iuliana în acelaşi timp. E activă, ea ne-a 
dat drumul înăuntru. 

- Eşti sigură? întrebă Ionuț. Ar putea fi la fel de bine o persoană dintr-o altă 
încăpere. 

- Da, sint sigură. 

- Şi are dreptate, i-a răspuns vocea venită de nicăieri — de fapt de peste tot din 
jurul nostru. Nu am nimic uman în mine. 

Încă surprins am căutat cu privirea sursa fizică a vocii — difuzoarele — dar nu 
am reuşit nicicum să văd vreunul, nu-mi venea nici acum să cred că vocea unei 
Inteligenţe Artificiale putea fi atît de umană. Diferența dintre ceea ce ni se dezvăluia 
în fața ochilor şi ceea cu care eram obişnuiţi în viața de zi cu zi era imensă şi tocmai 
de aceea foarte greu de acceptat. Pentru început vocea, toate vocile IA-urilor 
comune, cele puse la dispoziţia publicului, aveau o rezonanță inumană, lipsită de 
emoții, care îmi provoca o senzaţie de neplăcere de fiecare dată cînd le auzeam. 
Chiar dacă, în mod normal, ar fi trebuit să mă obişnuiesc după atîta timp de folosire 
intensă... însă era unul dintre lucrurile pe care mi le-am impus să le păstrez — îmi 
aminteşte mereu de faptul că sînt om şi de diferenţele dintre mine şi IA-uri. 

Am privit în spate, la uşa acum închisă. Orice scăpare de acolo depindea de 
acum înainte numai de IA. 

Silueta apăru pe neaşteptate într-un colț al încăperii şi înaintă pînă în mijloc, 
între noi. Tăcută, aproape fără a scoate vreun sunet. Un mers de fantomă. Ne-am 
întors cu toţii spre ea, chiar şi cei doi experți în computere care se aplecaseră parțial 
asupra unui terminal. 

- E o imagine holografică, remarcă cineva. 

Cea mai perfectă hologramă pe care o văzusem vreodată, fără tremurăturile 
sau transparenţa cu care eram toți obişnuiţi. Doar logica putea face deosebirea între 
o ființă umană şi această imagine formată din raze de lumină într-un mediu 
controlat, logica care îmi spunea că nici o persoană normală nu putea să apară din 
neant aşa cum a făcut-o bărbatul cel corpolent şi de înălțime medie ce acum ne 
întorcea o privire placidă. 

- Vă puteţi depărta de terminal acum, spuse holograma cu fața întoarsă spre 
cei doi experţi în computere, este inactiv deci prezența voastră acolo inutilă. 

Am recunoscut vocea, era aceeaşi care ne întîmpinase la sosire. Însă cei doi nu 
se mişcară de lingă terminalul devenit dintr-o dată întunecat, de parcă fusese 
decuplat de la alimentarea cu energie. 

- Nu eşti un avatar perfect, l-am auzit Ionuț din spate. Vocea nu se potriveşte 
cu chipul pe care l-ai ales. 

- Ştiu asta. Le-am ales special pentru voi. Vă aşteptam. 

Acest lucru era deja clar. 

- Cum adică? am dorit să aflu detalii. 

- De ce nu ne-ai oprit? Puteai oricînd să chemi forțele de ordine sau să... 

- Nu puteam face asta, îl întrerupse, nu am dorit nici un moment să vă opresc 
să ajungeţi aici. V-am pus cîteva piedici, adevărat, dar am nevoie să fiți aici, în 
această încăpere, la fel de mult ca şi voi. Fără prezența voastră aici eu nu aş fi 
existat, fără mine ați rămîne veşnic limitați la vieţile voastre amărite. 

= 23] 

Monitorul tridimensional al terminalului se lumină brusc obligîndu-i pe Iuliana 
şi Jeremiah să facă cîțiva paşi în spate pentru a cuprinde întreaga imagine care se 
formă în interiorul lui. O imagine mare, compusă, a cîtorva secvenţe ale ascensiunii 
noastre. Ceea ce ne sperie de-a dreptul a fost perspectiva acestor secvențe: propria 
noastră perspectivă. De parcă cineva ne-ar fi transferat memoria, a tuturor celor din 
grup, pe suport magnetic pentru a o reda acum... un lucru pe care îl ştiam 
imposibil. Ar fi trebuit o operaţie ca cea pe care chiar eu o realizasem pe colegul 
nostru în urmă cu cîteva zile, ceea ce nu era cazul şi pentru noi. 

Cu toții şi fiecare dintre noi am căscat nişte ochi cît cepele şi ne-am strîns în 
jurul acestei reprezentări parcă uitindu-l, aproape ignorindu-l de fapt, pe bărbatul 
hologramă. 

- Cum ai făcut asta? sosi o întrebare pertinentă din partea lui Radu. 

- Sint ceea ce voi numiți o Inteligență Artificială, dar nu este nimic artificial în 
mine decît poate originea originilor mele. 

- Cum adică... originea originilor mele»! 

- Bazele originii mele sînt IA-urile create de oameni, dar eu exist doar datorită 
prezenţei voastre aici. Voi vă aflați aici doar pentru a mă ajuta să exist, repetă el, e 
unicul motiv. 

Terminalul muri din nou obligindu-ne să îl privim pe cel ce ni se alăturase din 
neant. Să îl înfruntăm de fapt. 

- Nu are sens. Nu pentru asta sîntem noi aici. 

- Ba are sens, am spus eu. El este sursa arhivei pe care o bănuiațţi prezenta 
aici. Fragmentele de date şi secvențe de memorie pe care le-a împrăştiat pe rețea 
sînt cele care ne-au adus aici. 

- Intuiţia ta este cea care te-a făcut celebru în viitor, îmi spuse holograma 
înfiorîindu-mă. Probabil este unul dintre motivele pentru care faci parte din această 
echipă. 

- Adică am fost selectați pentru această misiune?!?! 

- Într-un fel da. Ca să fiu mai precis... 

- Adică te consider de genul masculin? întrebă Radu întrerupiîndu-l. 

- Eu nu am sex şi nici o personalitate delimitată astfel, ca voi, dar am ales 
această exprimare pentru o comunicare mai uşoară. Ca să fiu mai precis, continuă 
el parcă fără ia în considerare întreruperea, am avut nevoie de voi pentru a-mi 
începe existența, acest lucru vi se datorează în întregime. Din punctul vostru de 
vedere azi este ziua în care încep să exist. 

- De ce ne-ai aduci aici? 

Întrebările şi observaţiile veneau de peste tot, de la toți membri echipei, dar IA- 
ul le trata pe toate cu aceeaşi uşurinţă de parcă ar fi venit de la o singură persoană 
- era de fapt unul dintre atributele tuturor IA-urilor cu care avusesem de-a face. 
Singura noastră problemă e că ne putea răspunde la toţi în acelaşi timp şi atunci nu 
am fi înțeles aproape nimic, însă holograma ştia asta şi acționa astfel încît să nu fie 
o problemă reală. 

- Aşa cum colegul vostru a intuit deja, eu exist deasupra timpului aşa cum îl 
percepețţi voi. Adică am existat înainte de a fi creat şi voi exista chiar şi după ce 
partea mea fizică va fi decuplată de la sursele de energie... dar chiar şi aşa am avut 
nevoie de un anume moment din timp şi loc din spaţiu pentru a deschide ochii în 
această lume. 

- Ai plantat cîteva capcane pe reţea care să le atragă atenţia... 

- Da, dar asta a fost tot ce am făcut. Am avut însă grijă să vă urmăresc 
mişcările şi să le înregistrez şi din perspectiva unui observator extern. 

- Eşti vinovat de moartea prietenilor noştri? 

A fost o întrebare urmată de tăcere, liniştea tensionată care s-a lăsat între noi 
dovedind importanța răspunsului. 

- Nu, nu direct. 

- Nu înţeleg. 

- Ştiu asta. Închipuie-ţi însă că nu este nevoie să intervin direct pentru a face o 
modificare oarecare în cursul vostru al timpului. E suficient să imortalizez în 
memoria mea un moment din cuantumul spațio-temporal iar Universul are grijă să 
aranjeze toate elementele implicate astfel încît acel moment să aibă loc, orice s-ar 
întîmpla pe parcurs. Cu alte cuvinte, prietenii voştri au fost eliminați din această 
expediție pentru simplul motiv pentru că nu s-au regăsit printre amintirile mele 
despre cei din încăpere acum. 

Nedumerire totală printre noi. O explicaţie la care nu ne aşteptasem deloc. 

- Atunci... atunci prietenii noştri au murit degeaba. 

Iuliana părea afectată de asta, pe bună dreptate. 

- Moartea a fost o opţiune, dar una pe care nu am ales-o eu, răspunse IA-ul. 
Dacă puteam face ceva în legătura cu asta aş fi făcut-o. 

- Parcă spuneai că eşti deasupra timpului! 

- Şi chiar sînt, dar nici chiar eu nu pot interveni cum vreau. Nu cînd este ceva 
atît de important ca propria mea existență. 

- lar mandatul de arestare pe numele meu..., am spus dar apoi m-am oprit — 
un mandat de arestare părea atît de puţin față de viața a cîțiva oameni. 

- Mandatul de arestare a fost doar o manevră pentru a te forța să vii aici, a 
răspuns IA-ul fără să ia în considerare tăcerea mea - părea să nici nu fi observat în 
vreun fel motivul ei deşi făcusem o față nu prea plăcută. Nimic mai mult. Poate fi 
oricînd anulat. 

- Cine l-a omorît pe doctorul Farre? 

- Altcineva, nu tu. Pot afla, dar nu te-ar ajuta cu nimic. 

- Îi poţi aduce înapoi... pentru cineva care este deasupra timpului... ar trebui 
să fie uşor. 

- Nu asta este menirea mea, să învii morții, deşi o pot face. Veţi afla această 
menire pe măsură ce veți afla motivele existenței voastre, ele se întrepătrund. 

- Parcă spuneai că sintem aici pentru a te crea, protestă Radu cu o voce atit de 
liniştită încît ne-a atras atenţia la toți. Ce legătură are asta cu motivele existențelor 
noastre? 

- Da, ai perfectă dreptate. Dar acesta este numai începutul. Aţi văzut 
înregistrările amintirilor voastre din timpul escaladei. Cum credeţi că au fost 
transpuse pe un suport magnetic? 

Nici un răspuns nu a fost auzit aproape un minut. Doar un oftat uşor din 
partea lulianei. 

- Aştept, spuse răbdător IA-ul după ce minutul se scurse. Încă aştept un 
răspuns. 

- Cum ai fost creat? 

Am tresărit cu toții, o întrebare a fost ultimul lucru pe care îl aşteptasem din 
partea lui Cristi. Însă IA-ul zîmbi parcă impresionat plăcut - un lucru deosebit de 
straniu pentru ceva ce spunea că existența sa se baza pe Inteligenţele Artificiale 
umane, atît de evident lipsite de orice sentimente, reale sau copiate în vreun fel. 
Însă explicaţia a sosit luîndu-i prin surprindere pe cei doi experți în computere: 

- Metoda voastră de asalt a obligat IA-urile firmei şi cele din exterior să 
proceseze informațiile din exterior la un nivel pe care nu îl mai atinseseră vreodată, 
iar virusul pe care l-aţi creat a suferit o mutație în contact cu această nouă 
percepție... căci este o vorba de un nou nivel de percepţie a Inteligenţei Artificiale 
create de oameni. Saltul a fost deja realizat în cursul acestei zile atunci cînd IA-urile 
firmei şi cele din exterior au fuzionat prin intermediul virusului vostru. Rezultatul 
sînt eu. 

- Aşa ceva este imposibil, protestă Jeremiah. 

- Atunci explică existența mea altfel, i-o reteză bărbatul cel corpolent 
întorcîndu-se complet pentru a acoperi cei 5 metri ce îi despărțeau în numai doi 
paşi parcă amenințător -— reacția nu a fost violentă dar foarte energică şi ne-a făcut 
pe toţi să intrăm cu adevărat în alertă. Acceptă faptul că te-ai întrecut pe tine şi că 
rezultatul este ceva ce nu ai visat niciodată ca fiind posibil. Este un foarte bun 
început pentru ceea ce va urma mai departe. 

Cei doi bărbaţi erau de dimensiuni apropiate, chiar şi din punctul de vedere al 
înălțimii acum cînd holograma s-a alungit brusc pentru a ajunge cu privirea la 
acelaşi nivel cu interlocutorul lui, cu diferența că unul dintre ei era blindat cu 
muşchi iar celălalt cu grăsime, însă omul păru să cedeze în fața imaginii furioase a 
hologramei. Nu avea nici un argument cu care putea să îl contrazică. 

- Cum ai făcut transferul amintirilor noastre pe suport magnetic? se mulțumi 
să întrebe Jeremiah. 

Holograma zimbi larg şi reveni în poziția în care se găsise înainte cu citeva 
momente. 

- Am folosit un model avansat al aparatelor pe care le-aţi folosit subiectul 
Julius Gregor ieri dimineață. De fapt este acela pe care îl veţi inventa chiar voi şi îl 
veți lansa pe piață peste doi ani şi patru luni în cadrul acestei firme. 

O nouă surpriză şi-a făcut loc printre noi, dar începeam deja să ne obişnuim 
cu asemenea lucruri. Sau cel puţin aşa credeam în acele momente, pentru că de-a 
lungul timpului care a trecut de atunci au urmat multe alte surprize față de care nu 
am fost pregătiți chiar deloc. 

- Asta vroiai să spui mai devreme, cînd ne-ai imputat ca fără tine ne vom limita 
mereu la nişte existențe amărite? am întrebat. 

- Asta este doar o foarte mică parte din ceea ce vi se pregăteşte. Acum mă refer 
la accesul la o tehnologie mult mai avansată decît cea de acum, mai avansată chiar 
decît vă puteţi imagina. Scopul vostru aici este mult mai larg decît cel al existenţei 
mele. Această expediţie a fost mereu numai începutul din punctul nostru de vedere, 
al tuturor. 

- Eu nu voi face niciodată parte din aşa ceva! exclamă Iuliana. 

- Dar deja ai făcut-o, draga mea, spuse IA-ul iar cuvintele sale au sunat atît de 
straniu în holograma lui încît am simțit un frison. 

- Ai de gînd să ne opreşti să plecăm de aici? a întrebat ea cu un ton pe care nu 
am reuşit să îl descifrez — nici acum nu ştiu dacă era teamă sau mînie, însă cred ca 
IA-ul ar putea să îmi răspundă dacă l-aş întreba. Doar a păstrat înregistrarea 
întregii noastre discuții şi a parametrilor noştrii principali pentru toată acea durată. 

- Nu, sînteți liberi să faceți tot ce doriți. Aceasta firmă vă aparține, cu tot ce se 
află în interiorul ei. Inclusiv eu, deci din acest punct de vedere ar trebui să mă 

supun ordinelor voastre şi trebuie să vă protejez. Firma v-a aparținut întotdeuna, 
chiar de la bun început. 

- CE?! am tresărit cu toţii, şi pe bună dreptate. 

- Am avut nevoie de un suport fizic pentru a îmi începe existența, răspunse IA- 
ul. Voi sînteți echipa care m-a însoțit în misiunile mele dincolo de limitele spaţiale şi 
temporale pe care le percepeţți acum, aţi fost ochii şi urechile mele în multe 
momente dificile pentru toți. Aţi călătorit dincolo de limitele imaginii pe care specia 
voastră şi-a făcut-o despre Universul în care trăieşte în toată existența ei. Acum nu 
aveţi cum să ştiţi acest lucru pentru că încă nu ați îndeplinit această acțiune, dar 
firma a fost creată acum 80 de ani pe numele voastre. Voi sînteți acționarii şi 
consiliul director în acelaşi timp şi sînteți cei care aţi luat toate deciziile importante 
din firmă în toată această perioadă. 

Liniştea s-a instalat în încăpere, nu ştiu dacă pulsurile şi respiraţia celorlalți s- 
au intensificat brusc în acele momente, dar cu siguranță tensiunea mea era deja în 
apropierea limitelor maxime pe care le poate tolera un corp uman. Ca doctor pot 
afirma asta cu siguranță. 

- Iuliana, poţi să pleci, spuse holograma iar uşa din spatele nostru se deschise 
la aceste cuvinte. Cei care vor să o însoțească pot să plece cu ea. Nu vă va opri 
nimeni. Un lucru trebuie să ştiţi: vă veţi întoarce. O ştiu prea bine, e destinul 
vostru. lar eu vă voi aştepta. 

Nimeni nu s-a mişcat spre uşă, nici măcar luliana. Tentaţia era mult prea 
mare, indiferent de părerea noastră din acele momente, oricare ar fi ea. Am înțeles 
asta pe loc, fiecare dintre noi. 

Am mai înțeles ceva, de fapt o amintire tocmai ieşise la suprafață: IA-ul se 
comporta cu noi exact la fel cum se comportase Cristi cu mine în urmă cu cîteva zile 
cînd mă vizitase. Ulterior acceptasem să fac parte din echipa Roninilor, nu 
avusesem de ales, la fel de bine ştiam că acum aveam să fac acelaşi lucru: să le stau 
alături pină la capăt. 

Capsula de memorie se rostogoli prin canalul subțire spre depozitul atemporal 
în care sînt păstrate amintirile tuturor subiecţilor cu care am avut de-a face. Este 
ultima dintre capsulele de memorie ale membrilor acestei echipe pe care am preferat 
să le păstrez pentru a le proteja împotriva tuturor modificărilor temporale pe care 
implică călătoria prin timp. 

- Nu-mi vine să cred! Fiecare dintre ei are aceeaşi reacție! Mă întreb dacă de 
acum înainte ar trebui să punem pariu asupra perioadei de timp în care ajungem la 
aceasta soluție de forță. 

Mi-am privit corespondentul organic cu curiozitate... ştia prea bine că 
rezultatul ne era accesibil încă înainte de primul contact cu ființele umane în cauză. 
Oare de ce îi părea atît de interesant coruperea, utilizarea pînă la epuizare ca soldați 
în cele mai cumplite lupte în care am fost combatant şi apoi masacrarea atunci cînd 
nu au mai putut fi controlați a ultimilor ronini din istoria cunoscută a speciei 
umane? Şi asta de fiecare dată, în fiecare realitate alternativă cu pe care am 
cunoscut-o pînă acum. l-am pus întrebarea şi cu voce tare, dar mi-a dovedit că mă 
cunoaşte foarte bime, doar nu sînt decit o altă versiune a lui: de-abia aştepta asta. 

- Spuneau că sînt doar samurai fără stăpin şi se supun doar onoarei, şi nu 
banilor sau puterii, dar în timp ar fi ajuns să stringă suficiente informaţii 
confidenţiale, comori ale artei universale şi resurse financiare care ar face oricînd 
invidioşi pe mulți. Adică însăşi simbolurile puterii. Am decis să îi cooptăm pentru că 
aveam nevoie de ei, de toate informaţiile pe care le-au strîns de-a lungul întregii lor 
activități pentru a putea profita noi de toate acestea în locul lor. În plus, lăsaţi liberi 
ar fi aflat în curînd adevărul despre noi, că Diavolul încă mai există printre oameni 
şi ar fi luptat cu succes împotriva noastră. Să ai grijă de amintirile lor, trebuie să le 
mulțumesc cumva pentru faptul că mi-au creat o copie virtuală care să mă 
completeze pînă spre perfecțiune. 

Bărbatul cel corpolent se smulse de lingă terminalul informațional în care se 
privea ca într-o oglindă, în spatele lui holograma identică cu el se stinse lăsînd 
încăperea mult mai goală ca înainte. Chiar şi cu o structură organică în loc de raze 
de lumină, bărbatul străbătu distanţa pînă la uşă cu o rapiditate incredibilă pentru 
un observator uman şi dispăru dincolo de uşa care nu apucă să se deschidă pentru 

a-i face loc fără a lăsa vreo urmă vizibilă a trecerii sale prin această lume. Adică 
modul său tipic de acţiune. 


Dan-Marius 
iulie — 04 noiembrie 2004 

Reactorul 


- Ai căpiat aşa, dintr-o dată?! Nu poți face asta, o să mori! 

- Nu, nu voi muri, protestă Ionel cu o siguranță absolută. Şi sunt perfect 
normal. 

- Tot nu înţeleg ce te face să fii sigur de asta, continuă cel mai bun prieten al 
său, Greg. Nu are sens să fi singurul care crede în ceva ce contrazice tot ceea ce 
ştim noi. 

- Şi ce anume ştim? întrebă ironic Ionel. Am să îți spun tot eu: nimic. Toate 
sondele pe care le-am introdus acolo au dispărut fără urme. De două ori aproape l- 
am distrus complet, şi abia am reuşit să îl salvăm în ultimul moment. 

- Adică ceea ce îți spun eu dar nu vrei să înţelegi: dacă intri în reactor vei 
dispărea şi noi nu vom putea să te recuperăm. Mă refer la noi, cei din exterior. Vei fi 
mort pentru noi, dispărut pentru totdeauna. 

Cei doi stăteau rezemaţi de un zid în lumina portocalie a înserării, dialogând 
aprins. Ştiau amândoi că principiul construcției reactoarelor a fost descoperit din 
întâmplare cu mult timp în urmă, fiecare dintre ele era capabil să furnizeze energie 
cât pentru un sfert din civilizația lor, dar chiar şi aşa nimeni nu ştia ce se întâmplă 
în interiorul lor — ce anume le făcea să meargă. 

- Nu funcţionează după principiile după care funcționează toate astea, repetă 
Greg arătând cu un gest larg în jurul lor, şi tocmai asta le dă energia atât de mare. 
Interacțiunea dintre dimensiunile noastre şi dimensiunile reactoarelor. Nu vei 
supraviețui, vei fi transformat complet în energie, indiferent dacă vei intra complet 
sau numai parțial. 

Ionel se mulțumi să zâmbească larg: 

- Te-ai gândit cumva că am reuşit să găsesc o metodă pentru a trece de toate 
aceste piedici? 

Surprins Greg tăcu. 

- Vreau să explorez, să aflu ce anume se petrece în interiorul acestor sfere 
imense de energie, continuă Ionel folosindu-se de tăcerea celuilalt pentru a putea 
într-un sfârşit să vorbească, dar mai ales vreau să mă întorc aici pentru a vă povesti 
şi vouă. Şi sunt sigur că voi reuşi. Am nevoie numai de accesul la un reactor şi 
permisiunea voastră, a tuturor celorlalți să fac acest experiment. 

- Nu cred că o vei obține vreodată, clătină din cap un Greg foarte sceptic. 

- Am nevoie de un singur lucru din partea ta: să mă ajuţi să convoc adunarea 
tuturor. Mai departe mă voi descurca şi singur. 

- Am să o fac, acceptă dintr-o dată Greg. O fac pentru că eu consider că este 
singura metodă de a te face să înţelegi că nu ai şanse de reuşită. 

- Vor accepta să îmi acorde acces la reactor, zâmbi Ionel. Şi ştii de ce? Pentru 
că este singurul mister care ne-a mai rămas de rezolvat în această lume, iar eu le 
ofer şansa de a afla răspunsurile. 


O mulțime imensă de ochi îl priveau pe Ionel prin intermediul aparatelor de 
înregistrare şi comunicaţie, unii chiar pe viu. Cei alături de el, în apropierea 
reactorului. Cei care întrețineau aparatele extragerii energiei spre exterior şi 
verificau ca aparatele noi aduse de Ionel în încăperea subterană. 

- Ce anume vei face? întrebă cineva mai curios. 

- Îmi voi proiecta conştiinţa înăuntru, răspunse acesta indiferent - calm şi 
sigur. Toate aceste aparate au fost aduse special pentru asta, le-am realizat eu de 
curând. 

Tensiunea s-a intensificat brusc atunci când totul a fost pregătit, iar lonel s-a 
aşezat în poziția eliberată special între trei piloni de material solid. Piloni verticali 
dar cu vârfurile curbate tinzând spre acelaşi punct de undeva de deasupra. El în 
interiorul unei sfere de energie. Adică aşa cum le explicase de la bun început 
tuturor. 

Nu s-a întâmplat însă nimic special atunci când a fost închis comutatorul, 
doar o palidă descărcare electrică s-a produs între cele două zone nu foarte 
îndepărtate — cei trei piloni şi reactor. Ceva obişnuit într-o zonă plină de electricitate. 

Însă Ionel se clătină ieşind cu greutate dintre cei trei piloni, a fost întâmpinat cu 
rapiditate de cei din jur înainte de a se prăbuşi şi ajutat să se întindă pe jos. Privirea 
agitată care fugea de la fiecare dintre cei ce-l înconjurau la următorii fără să se 
oprească însă la vreunul dintre ei şi vorbele incoerente păreau să sugereze că se află 
în pragul delirului. 

- Ce s-a întâmplat? ţipă Greg aplecat deasupra prietenului său pentru a se face 
auzit. Ionel, ce s-a întâmplat cu tine? 

- Incredibil, murmură acesta fără să dea vreun semn că l-a auzit. Incredibil, 
repetă el cu privirea dintr-o dată fixă pe fața prea-cunoscută. 

Revenit la o stare mult mai apropiată de normal, Ionel se ridică şovăitor în 
picioare. Cu o privire încă tulbure, el îi privi cu atenţie pe toți cei din jurul lui, de 
parcă nimerise într-un mediu complet străin. 

- Nu o să mă credeţi niciodată pe unde am fost, spuse el. 

- Dar nu ai plecat nicăieri, dragule. 

- Cum să nu. Am cutreierat vreme de milenii spaţiul nemărginit, am văzut 
naşterea şi moartea stelelor şi planetelor, a lumilor noi... Giuvaerul spaţiului. 

- Ce-i aia stea? Dar aia planetă? se miră cineva. 

- Ceva foarte frumos. Dar nici una la fel de superbă ca Pământul. 

- Ce anume?! 

- O planetă micuță locuită de multe specii de fiinţe vii. 

- A înnebunit! concluzionă cineva. Fiinţe vii în interiorul reactorului, imposibil! 

- Am trăit ca om printre oameni, e incredibil. Nenumărate vieți, fiecare atât de 
diferită față de celelalte! 

Râdea, un râs viu. De nebun. Sau al unei persoane care a văzut ceva... 

- Incredibil, cum tot repeta el mereu. 

Asta însă nu-l împiedică însă ca, încă sub influența unei bune dispoziții 
aproape debordante, să smulgă un corp dur dintr-un pilon dintre cei trei pe care-i 
crease şi să înceapă să lovească cu el în tot ce întâlnea. Chiar şi câțiva semeni de-ai 
lui au fost gata să o ia pe coajă dar s-au ferit la timp. Treptat loviturile sale au 
început să fie mai selective pe măsură ce din aparatele sale nu mai rămăsese altceva 
decât bucăți de material de nerecunoscut. 

- Stai, mă! Opreşte-te! 

- De ce ai făcut asta? săriră câţiva să-l bată după ce a aruncat obiectul la 
întâmplare. 

- Tocmai ai reuşit să ne deschizi o poartă spre o nouă lume! De ce a trebuit să 
o distrugi?! 

Ionel le întoarse tuturor o privire îndurerată. 

- Sunt perfect capabil să trăiesc cu disprețul vostru, şi chiar cu lipsa acestei 
noi porți spre necunoscut, spuse el pe acelaşi ton, mai am amintirile pe care le voi 
prețui ca pe viața mea. Dar această nouă lume înseamnă distrugerea acesteia în 
care trăim acum. 

- Cum aşa?! 

- Am fost acolo, când m-am întors am suferit de dor de mi-a venit să mor. Încă 
sufăr. Prefer să ştiu că vom trăi fără viața asta, şi indică el spre reactor, decât să vă 
văd dependenţi de ea. E ceva mult mai rău ca moartea. 


Dan-Marius 
17-19 august 2004 

Religia sexului 


Prizonierul se târa abia ținându-se pe picioarele lui, singurele lucruri care îl 
împiedicau să se prăbuşească sub influența slăbiciunii erau cele două mâini care îl 
susțineau puternic din fiecare parte a corpului. Nici gardienii din jurul lui nu îl 
tratau cu menajamente, uneori îmbrâncindu-l să se mişte mai repede, deseori 
înjurându-l sau vorbindu-i urât. 

- Am fost asemenea unui semizeu, gândi prizonierul, şi uite ce am ajuns. Mii 
de oameni îmi sorbeau orice vorbă, îmi urmăreau orice acțiune memorându-le în 
esența vieților lor şi adăugându-le memoriei colective a tuturor oamenilor, a 
civilizației umane pentru tot restul eternității. Dar nu regret nimic, mă aşteptam la 
aşa ceva. Istoria a dovedit-o de multe ori, este un moment de cumpănă şi o fază 
absolut necesară pentru a putea reuşi în ceea ce mi-am propus sau a dispărea în 
inexistență ca mulți alții. 

Culoarele erau late şi spațioase dar şi foarte lungi, chiar şi pentru cineva cu o 
condiţie fizică bună, pentru a fi parcurse pe jos. Însă nimănui nu-i părea să îi pese, 
şi nimeni nu se oferi să oprească vreunul dintre transportoarele ce treceau continuu 
pe lângă ei pentru a-şi continua drumul mai lejer. Acum, ajunşi la o intersecţie, 
puteau privi în voie culoarele ce se întindeau în toate părțile pentru a se întretăia 
cu multe altele până aproape se pierdeau în ceva nedesluşit ce ar putea foarte bine 
să fie capătul. Clădirea închisorii nu era mare, cel puţin conform standardelor, însă 
se continua foarte mult sub nivelul solului cu ceea ce luaseră locul catacombelor din 
vechime conținând într-un volum imens de spaţiu atât celulele prizonierilor, cât şi 
birourile avocaților şi depozite de aparatură de întreţinere. Sau chiar unele aparaturi 
în funcționare. 

Într-un final cei şase gardieni se opriră în dreptul unei uşi largi şi luară poziție 
de drepți aşteptând în linişte. Lipsit dintr-o dată de sprijinul celor ce aproape îl 
purtau pe braţe prizonierul se clătină aproape să cadă dar după un timp reuşi să se 
redreseze. Sub ghiontul gardianului în cauză el încetă să se mai sprijine de acesta şi 
spuse: 

- Am ajuns, deci. 

Vocea îi suna cam tare şi scârțâită, îşi redresă glasul cu o tuse seacă. 

- Intrăm? 

Şi intrară. Era o sală mare, aproape imensă din punctul lor de vedere - cel al 
dimensiunilor umane. Mai ales prin goliciunea ei, lipsa oamenilor şi a ornamentelor 
de pe pereţi sau din interior. Nu era chiar nimeni înăuntru, ceea ce era surprinzător 
luând în considerare ceea ce urma să se petreacă: un proces urmărit de o lume 
întreagă. Doar câteva scaune erau împrăștiate prin toată sala însă grupate după o 
schemă care trecea neobservată la prima vedere, schemă care însă avea să se 
dezvăluie pe parcurs. 

- Aşează-te aici, i se spuse prizonierului de către unul dintre gardieni. 

Acesta se conformă, practic trântindu-se epuizat pe scaunul izolat. 

- Nu am nici o şansă de scăpare, gândi el privindu-i pe gardienii ce se 
aşezaseră în jurul lui privindu-i cu atenţie fiecare mişcare. Chiar dacă aş reuşi 
cumva să trec de ei, nu am unde să mă duc. Însă nu vreau să fug, îi trecu prin 
minte un alt gând, am ajuns aici pentru că printr-o voie ciudată a sorții, a istoriei, 
trebuia să ajung aici de la bun început. 

Nu au trebuit să aştepte prea mult până să apară completul de judecată, 
primul element care le-a vestit sosirea a fost apariția treptat în încăperea pustie a 
tuturor detaliilor ce lipseau sub formă de imagini holografice: ferestre luminoase, 
tablouri tridimensionale cu personaje istorice şi religioase ce se vroiau 
reprezentative, scaune şi loji pentru privitori şi chiar despărțiturile ce existau 
odinioară în sălile de judecată din vechime. Podiumul judecătorilor şi cel al 
avocaţilor era considerate prea importante pentru a lipsi, chiar dacă nu avea să stea 
nimeni pe ele. O mulțime de oameni ce se vroiau martori la acest proces istoric 
răsări în spatele prizonierului care, regăsindu-se în centrul încăperii ridicat în 
picioare la semnalul gardienilor, le aruncă o privire scurtă. Rece şi aproape 
disprețuitoare. Chiar şi reprezentanții statului de drept îşi făcuseră apariția sub 
formă de spectre de energie luminoasă, aşa era obiceiul. Doar prizonierul şi gardienii 
erau singurele ființe vii din mulțime, iar prizonierul nu era sigur de cei ce-l păzeau: 

arătau perfect uman, însă puteau fi foarte bine androizi realizați tocmai pentru a 
arăta astfel. 

- Domnule Ovidiu Bufgarschi, eşti pregătit să te supui judecății, sosi 
întrebarea rituală. 

- Sunt aici, iar asta spune totul, sosi răspunsul ritual din partea prizonierului. 

Slăbiciunea continua să se manifeste în corpul bărbatului între două vârste, 
dar nu se regăsea nicicum în voce sau atitudinea sfidătoare pe care Ovidiu 
Bufgarschi o afişă în fața autorităţilor şi a tuturor celor ce îi urmăreau. Era sigur, 
deşi nu avea cum să o dovedească prin identificarea transmițătoarelor audio/video, 
că tot ceea ce se întâmpla aici era transmis în timp real pe rețeaua mondială - aşa 
era legea. Judecătorii adevăraţi, cei care peste numai câteva ore aveau să decidă 
dacă era vinovat sau nu, erau chiar oamenii de rând, martori ai procesului şi jurați 
în acelaşi timp. Toţi aceia care îşi făceau timp să se uite la procesul lui pentru a-şi 
face o părere. lar acei judecători ale căror imagini stăteau în fața lui aveau ca unic 
motiv al existenței doar conducerea cursului procesului şi stabilirea gradului de 
vinovăţie - urmat implicit de aplicarea unei pedepse - sau exonerarea de orice 
acuzaţii. Însă acest ultim lucru nu se întâmplase vreodată - ar fi aflat. Erau nişte 
Inteligenţe Artificiale date naibii. 

- Grefier, spune-le tuturor acuzaţiile, deschise procesul unui dintre judecători. 

Ei erau în număr de trei şi reprezentau cea mai mare instanţă a civilizației lor, 
au fost preferate IA-urile în locul oamenilor pentru că avea acces la un număr imens 
de informaţii de-a lungul întregii istorii pe care le puteau procesa mai repede şi mai 
complet decât orice ființă vie pentru a lua Decizia Finală. Se spune că au fost 
modelate după oameni reali, dar nici un om în viață nu avea cum să verifice asta — 
IA-urile existau de prea multă vreme, generaţii, pentru a mai rămâne din originale 
altceva decât câțiva biți de înregistrări şi câte o grămăjoară de oase în fiecare 
mormânt. Însă şi ele aveau limitările lor, motiv pentru care chiar şi după o 
asemenea perioadă de timp nu au fost capabile să elimine implicarea umană din 
procesul judecății. Deocamdată. 

Cu toții îl ascultau pe grefier cum recita acuzaţiile adresate prizonierului, dar 
era doar o formalitate. Ca de altfel tot procesul, publicul ştia prea bine despre ce era 
vorba şi încă de multă vreme. Îşi exprimase deja opinia foarte colorată despre 
subiect, rețeaua era plină de părerile lor. Exista posibilitatea ca Ovidiu Bufgarschi 
să scape de toate acuzaţiile şi să iasă din încăpere ca om liber însă nimeni nu se 
aştepta la asta, rămânea doar o probabilitate teoretică. Mulţi au încercat deja să-l 
facă scăpat, oameni cu influență, dar fără succes - IA-urile rămâneau dure pe 
poziție şi nimeni nu le puteau contrazice decât până la un punct. 

A durat mult până să termine, dar în esenţă acuzatul era învinuit de o serie de 
crime împotriva statului de drept prin crearea unei noi religii, a unei secte ce-i 
manipula pe adepţi transformându-i în unelte la dispoziția creatorului ei. Pentru a 
acționa chiar în opoziție cu normalitatea începutului de secol XXII. „Religia sexului” 
i s-a spus pe baza mărturiilor unora, iar ultimele zvonuri au transformat-o în ceva 
mult mai îngrozitor decât oricare dintre cei de faţă putea bănui. O scurtă enumerare 
a complicilor cunoscuți, unii dintre ei chiar mai familiari publicului decât cel 
judecat, a fost adăugată listei de acuzații cu menţiunea că erau de față şi că aveau 
să fie judecaţi curând. 

Cele câteva scaune din încăpere, perfect vizibile la început înainte de apariția 
peste tot locul a hologramelor, au rămas mai apoi parțial ascunse - învăluite de 
imaginile tremurătoare de lumină -— şi au început să fie treptat ocupate pe măsură 
ce doctorul şi complicii acuzatului au ajuns şi au fost lăsaţi să intre. Doctorul, o 
persoană a cărei prezență era necesară în cazul unei intervenții rapide (totuşi 
acuzatul era o persoană considerată în afara legii şi cu un factor de risc crescut în 
favoarea rănirii proprii sau a altora) sau chiar în cazul unei condamnări la moarte — 
sentință a cărei probabilitate de existență era considerată destul de mare şi care 
avea să fie dusă la capăt pe loc şi difuzată în timp real pe reţea. În cel mai eficace şi 
mai deschis mod posibil, ca acest proces în întregime, de altfel. Complicii 
acuzatului, era datoria lor să fie prezenţi atunci când gurul lor era judecat - 
rezultatul procesului urma să le influențeze pe deplin vieţile. 

Un grup de holograme se detaşă net şi chiar de la bun început de toate 
spectrele luminoase ale ființelor umane răspândite în toată lumea dar prezente şi 
aici atunci când îşi făcu apariția una câte una, grupate într-un loc ce se dorea să fie 
izolat față de restul. Nu un colț al încăperii, şi nici unul dintre ei nu se amesteca cu 


T1 


mulțimea din jur. Dar nu asta îi deosebea cel mai mult de restul, ci atitudinea: 
privirile lor, mimica, gesturile trădau că se cunoştea între ei şi că trăiseră o istorie 
comună, o poveste care le-a marcat ființele într-un mod pe care nimeni altcineva nu 
părea să îl cunoască sau recunoască. Toţi ceilalți erau curioşi, revoltați, ştiau sau li 
se păreau că ştiu totul în legătură cu subiectul preferat al tuturor, Religia Sexului, 
şi nu le plăcea deloc. De asta şi erau aici. 

- Probabil că aţi auzit multe vorbindu-se pe marginea acestui subiect, spuse 
judecătorul principal la un moment dat, când grefierul a terminat, dar apelez la 
rațiunea voastră pentru a ignora toate aceste zvonuri. Vă vom arăta ceea ce s-a 
întâmplat, iar mărturiile sunt venite chiar de la oamenii care le-au trăit. 

- Deci asta era, au gândit aceia care totuşi au observat grupul aparte de 
holograme. Sunt martorii acestui proces, au făcut parte din secta lui Bufgarschi 
pentru a se întoarce mai apoi împotriva lui. Apropiaţii lui. Mă întreb ce i-a făcut să 
ajungă sub influenţa lui, ciudații. 

Agitaţia îi cuprinsese pe aceştia, poate chiar mai mult decât lăsau să se vadă — 
nu păreau să se simtă foarte bine ştiind că vor ajunge în curând în atenția 
majorității oamenilor în viață de pe planetă şi a tuturor Inteligenţelor Artificiale ce le 
țineau companie. 

- Poate ar fi bine să începem cu începutul, se ridică o voce deasupra tuturor 
şoaptelor lansate în sală impunându-se însă imediat atenţiei tuturor prin calmul şi 
puterea sa. Ce-ar fi să lăsăm martorii pentru mai târziu şi să aflăm cum a început 
totul, care este originea acestei... Religii a Sexului, cum vă place să-i spuneți. 

Vocea noului sosit, o siluetă ce apăruse chiar în apropierea acuzatului, suna 
chiar disprețuitoare prin superioritatea pe care o etala entitatea proprietară atunci 
când le scuipă în față denumirea alternativă a sectei, aşa cum era ea cunoscută de 
publicul larg. 

- Teo Nadim! 

Exclamaţii ale acestui nume răsăriră dinspre mulțimea hologramelor din 
încăpere, şi chiar dinspre viitorii martori, însă cele mai multe au trecut neauzite de 
cealaltă parte a holovizoarelor răspândite pe toată planeta. Şi aveau şi de ce: 

- Teo Nadim, vorbi cu o voce sobră judecătorul principal, trebuie să ştii deja că 
acuzatul Ovidiu Bufgarschi a decis să se apere singur şi a cerut explicit să nu îi fie 
repartizat un avocat din oficiu. 

- Da, ştiu, aprobă acesta, însă am ţinut cont că acuzatul nu are pregătire în 
domeniul legilor şi am decis să îmi ofer serviciile sub formă de consultanță. Asta cu 
condiția ca aceste servicii să fie acceptate, spuse întorcându-se pe jumătate spre 
acuzat cu un zâmbet politicos. 

Acesta aprobă cu o înclinare a capului, înclinare menită să îi ascundă 
zâmbetul uşor ce-i străbătu cu rapiditate fața pentru a se stinge imediat. 

- Serviciile sunt acceptate, decise judecătorul principal. 

Teo Nadim, o Inteligență Artificială la fel de veche ca şi sistemul legal 
computerizat sau chiar mai veche dacă s-ar lua în considerare anumite zvonuri, era 
de departe cel mai bun avocat al civilizaţiei lor. Cu o activitate foarte lungă ca om al 
legii, intens urmărită şi chiar şi mai discutată, legenda în care se transformase se 
întinsese cu mult în afara rețelei — adică chiar şi în atât de puţinele colțuri ale 
sistemului solar, cele câteva mine de materiale prețioase de pe planetele sistemului, 
sateliții lor şi centura de asteroizi, sau staţiile spaţiale experimentale, unde 
semnalele abia ajungeau cu o întârziere de câteva ore. Era considerat de către unii 
sau alții ca făcând parte din primele IA-uri create de oameni la începuturile Erei 
Calculatoarelor, dar acest lucru era un fapt discutabil: nu existau nici un fel de 
dovezi care să susțină acest lucru. Însă era cu siguranță unul dintre pilonii 
sistemului legal prin metodele deseori surprinzătoare cu care îşi conducea procesele 
ca acuzator dar şi ca apărător transformându-le în adevărate spectacole demne de 
urmărit nu atât prin intriga lor cât prin schimbările rapide de situaţie ce puteau 
trece de la o extremă la alta pe parcursul unui singur proces. 

Conform înregistrărilor la care cu toţii aveau acces era prima oară când nu se 
implica activ în acțiunea de judecare a unui procesul din care făcea totuşi parte dar 
simpla lui prezență alături de acuzat făcea totul suficient de interesant de a fi 
urmărit mai departe. Zvonul se lansă imediat pe rețea. 

- Pot să îţi fac eu prezentarea? îl întrebă pe acuzat, în şoaptă. 

Acesta aprobă, dar au mai trecut câteva zeci de secunde până ca toate piedicile 
de procedură să fie depăşite şi ca Nadim să poată începe: 

- Pentru a înțelege acest proces trebuie să înțelegem modul cum a apărut 
Religia Sexului şi motivele existenţei sale, trebuie să începem cu începutul şi locul 
acestei religii în viaţa fondatorului ei: Ovidiu Bufgarschi. Îi datorăm măcar acest 
lucru: el este o persoană la fel ca şi voi şi a existat înainte de acest proces, de 
acuzațiile care i-au fost aduse şi chiar înainte de a iniția Religia Sexului. El va 
continua să existe şi după încheierea acestui proces, chiar dacă numai în amintirea 
voastră şi înregistrările de pe reţea. 

Nimeni nu protestă atunci când avocatul se opri pentru un timp, câteva 
secunde, aşteptau cu toții să continue. 

- Probabil că detaliile biografice le ştiţi şi voi, cel puţin o parte dintre ele: este 
de rasă caucaziană şi cetățenie română, s-a născut acum 46 de ani, în iunie 2065, 
în Bucureşti. Este căsătorit, are două neveste oficiale şi 4 copii, sau cel puţin asta 
era situația oficială a sa acum şase ani. Adică la începutul sectei pe care a creat-o. 
Acum nu mai are pe nimeni alături, poate numai pe mine dar pe noi ne leagă doar o 
relație oficială. Toţi par să-l fi părăsit, familie şi adepţi, prieteni. 

- Şi au avut motive foarte bune, spuse tare cineva din mulțimea de holograme 
pentru a fi auzit de toți, tipul este un manipulator de oameni şi un profitor. 

- Pentru dumneata “tipul” în cauză este domnul Bufgarschi, ripostă dur Nadim 
într-o izbucnire de reală furie, şi aşa i te vei adresa în continuare. Ai înțeles? 

Amenințarea din tonul acestuia era atât de evidentă încât nimeni nu se putea 
înşela asupra rahatului în care persoana luată în colimator tocmai intrase: nu 
neapărat din cauza acuzațiilor de insultă ce-i puteau fi aduse şi a procesului pe care 
un avocat de talia lui Nadim nu-l putea pierde, dar duşmănia unei Inteligențe 
Artificiale cu multe conexiuni şi căruia mulți, atât dintre oameni cât şi alte IA-uri 
din posturi cheie, îi datorau tot atâtea favoruri nu putea fi luată în derâdere decât 
poate de un sinucigaş. Poate. 

Aşa că omul se făcu mititel şi spuse cu voce pierită, livid: 

- Da, domnule. Am înțeles. Îmi cer scuze. 

- Scuzele sunt acceptate, se grăbi să spună acuzatul — dorea să scape cât mai 
repede de incidentul respectiv. 

Nadim nu părea să fie în vreun fel tulburat de intervenţia atât de neavenită de 
mai devreme, şi îşi continuă ideea de parcă nimic nu s-ar fi întâmplat: 

- Înainte de a continua cu mărturiile celor pe care i-aţi adus aici pentru asta aş 
vrea ca domnul Bufgarschi să ne spună cum a început totul. 

- Mie mi-ar place însă să ştiu câți sunt ca individul acesta acolo, de cealaltă 
parte a semnalului transmis de aici, gândi acuzatul. Dincolo de holovizoarele din 
toată lumea, cei care sunt adevărații mei judecători. 

Aceştia însă aşteptau, tocmai acum Ovidiu Bufgarschi părea să aibă nevoie de 
timp să îşi găsească cuvintele. 

- Nu ştiu foarte bine cu ce să încep, spuse el. Nu a existat un motiv anume 
care să mă ducă aici, pe calea spre... Religia Sexului..., pot să conştientizez numai 
etapele de criză care m-au ajutat să mă formez ca persoană... şi să ajung aici. Ceea 
ce voi numiţi atât de greşit şi o caracterizați ca fiind o sectă demnă de dispreţ este 
doar o altă modalitate de a vedea lumea înconjurătoare - o realitate în care 
legăturile dintre oameni sunt cele mai importante iar computerele nu sunt atât de 
integrate în viața noastră aşa cum este acum în realitatea oficială. 

- Mi se pare irelevant să ascultăm aceste lucruri de care nu avem nevoie, 
protestă procurorul. Vă sugerez să trecem la fapte reale, la mărturii. 

- De acord, spuse judecătorul principal parcă bucuros de intervenție. Prezintă- 
ți martorii. 

Iar procurorul se conformă în ciuda protestelor oficiale pe care Nadim i le tot 
arunca în față, proteste care erau cam palide chiar şi după părerea sa şi care nici nu 
au fost luate în considerare în vreun fel de către judecător. Patru bărbaţi şi şase 
femei erau astfel chemați să depună mărturie în fața întregii lumi despre chinurilor 
la care au fost supuşi de-a lungul a mai multor luni de zile, sau chiar ani în funcție 
de caz, ar fi fost poate mai mulți dacă oficialităţile ar fi reuşit să-i convingă şi pe 
restul. Însă aceştia din urmă au protestat cu vehemenţă refuzând categoric să aibă 
de-a face cu aşa ceva, sau chiar au preferat să se ascundă în anonimat de teama 
posibilelor repercusiuni asupra imaginii lor în lume, sau chiar asupra libertății lor 
de mişcare. Ori poate dintre loialitate prost înțeleasă, dar aceste motive aveau prea 
puţină importanţă - câtă vreme rămâneau dispăruți nu interesau pe nimeni. 

- Cum aţi auzit de secta pe care a inițiat-o acuzatul? 

- De pe reţea, întâmplător. Apoi de la nişte prieteni, un zvon pe care mi l-au 
transmis acum aproape un an. 

- Ce anume aţi auzit? 

- Păreri foarte diverse, zvonuri care au început cu mult înainte de acest proces 
şi de acuzaţiile pe care i-au fost aduse lui Ovidiu. 

- l-aţi fost apropiată acuzatului... 

- Cu toţii i-am fost apropiați, şi într-un fel îi vom rămâne mereu. 

A fost un moment care nu i-a făcut deloc plăcere procurorului, însă era un 
răspuns la propriile sale întrebări. 

- Atunci de ce vă aflați aici? întrebă el însă. Adică depunând mărturie 
împotriva lui... 

Femeia păru să se blocheze pentru o secundă, nu se așteptase deloc la o 
asemenea întrebare. 

- Pentru că este ceva ce trebuie făcut, a răspuns în cele din urmă. Totul s-a 
transformat în ceva ce trebuie eliminat o dată pentru totdeauna. 

- Presupun că ştiţi ce înseamnă această mărturie, că vă aflați aici în deplină 
cunoştinţă de cauză. 

- Să dezvălui lumii istoria mea în cele mai mici detalii despre perioada pe care 
am petrecut-o în această organizații. 

- Prin prisma amintirilor dumneavoastră, aşa cum s-au întâmplat ele. Dar să 
revenim la motivele pentru care v-aţi alăturat sectei, o opri procurorul să spună mai 
multe parcă parțial mulțumit de răspunsuri. Puteţi să le detailați şi pentru noi? 

Femeia din banca martorilor era tânără, între 25-30 de ani, şi nu părea genul 
de persoană de care se putea profita uşor. După tonul vocii, exprimare, gesturi şi 
mimică părea obişnuită să se descurce singură în aproape orice situaţie chiar şi cu 
ezitările de rigoare, toate acestea generau controverse prin simpla sa prezență 
printre martorii în acest proces - trebuie să se fi întâmplat ceva foarte grav încât să 
o facă să cadă într-o asemenea capcană sub valoarea sa ca persoană: 

- Curiozitatea, în primul rând. Singurătatea, mai apoi. 

- Vă puteţi caracteriza deci unul dintre marginalizații societății? 

- Nici gând, protestă ea. Am mulţi prieteni cu care mă întâlnesc pe rețea 
frecvent, zilnic. Sunt prieteni umani, dar şi din partea IA-urilor - sunt o companie 
foarte plăcută. Şi mai sunt şi colegii de serviciu a căror prezenţă este constantă în 
viața mea... însă nu a fost suficient. 

Fragmente de amintiri sub forma unor secvențe de memorie extrase direct din 
creier începeau treptat să se deruleze în timp real şi cu o viteză ameţitoare în cadrul 
unei incinte holografice izolate de încăperea în care se regăseau cu toţii dar la care 
numai cei din afară, cei conectaţi la rețea de pe cuprinsul întregii lumi, aveau acces 
- totul devenea din ce în ce mai clar de parcă amintirile aveau o viață a lor proprie 
chiar lângă ei pe măsură ce aparatele descifrau mai complet traseele neuronale 
specifice martorei. 

Tehnica de ultimă oră exista ca principiu de decenii dar fusese pusă la punct 
doar recent, de numai câteva luni, şi era prima oară când era folosită practic într-o 
aplicație de mare importanță. lar multitudinea de fapte privite dintr-o perspectivă 
foarte personală pe care le scotea la suprafață aproape că făceau inutilă mărturia 
tinerei fără însă a o putea înlocui pe deplin - încă era nevoie ca cineva din afară să 
pună întrebările potrivite pentru a activa amintirile potrivite. 

- Ne puteţi detalia ce ați simţit în primele momentele în care ați ajuns în sectă? 
întrebă deci procurorul. 

Femeia ezită o secundă vizibil tulburată iar mâna i se duse instinctiv la 
tâmplă, acolo unde unul dintre senzorii aparatului de acces la memorie se reliefa 
aproape invizibil la nivelul pielii. Însă ezitarea dispăru în scurt timp iar ea continuă 
să vorbească pe măsură ce imaginile se derulau cu rapiditate în incinta alăturată 
prezentând toate acele detalii care altfel ar fi rămas inaccesibile: 

- Nu a fost aşa de la început... Nu era o sectă... Adică organizaţia nu era 
considerată sectă... Totul era nou pentru mine: întâlnirile cu grupul, petrecerile şi 
dialogurile pe marginea unei cantități imense de date strânse de pe reţele, 
activităţile noastre pot fi regăsite în multe alte locuri pe rețea dar fără atinge nici de 
departe nivelul de interes al acestora. Au devenit foarte interesante prin simpla 
prezenţă a altor oameni în jurul meu, pot spune că acea perioadă a fost cea în care 
m-am simțit cu adevărat vie. 

- Dar nu s-a terminat aici, nu-i aşa? reacționă cu rapiditate şi chiar vehemenţă 
procurorul înainte ca mărturia femeii să se întoarcă împotriva motivului pentru care 
o chemase în boxa martorilor. S-a transformat în ceva mult mai rău... 

- Corect, nu s-a terminat acolo, spuse tânăra după o scurtă ezitare şi o privire 
agasată aruncată imaginii holografice ce-i aparținea avocatului statului. La petreceri 
şi întâlniri luau parte toți membrii acestei... secte, spuse ea în cele din urmă dar se 
vedea clar că nu-i plăcea deloc cuvântul, că o deranja, dar numai anumite persoane 
dintre începători puteau avansa mai departe în ierarhia grupului. Nu ştiu cine făcea 
selecţia şi pe ce criterii, dar sunt sigură că treceau la faza următoare numai atunci 
când erau considerați pregătiți. Şi pot spune că pentru o perioadă scurtă de timp 
am făcut parte dintre aceia ce au avut acces ceva mai avansat în structura 
organizației. 

- Şi de ce ați renunțat? 

Martora îi întoarse o privire care spunea foarte clar că nu-l plăcea şi îi 
răspunse sec: 

- A apărut poliția şi a desființat organizaţia. 

- Ați avut prilejul să plecaţi de acolo? 

- Oficial, da. Nimeni nu era oprit dacă dorea să plece. Dar nu a existat nici un 
caz, sau cel puţin nu cunosc pe nimeni care să fi făcut asta. 

- Dar au existat totuşi persoane din anturajul apropiat care, după un anumit 
moment, au dispărut fără explicaţii? 

- Este o organizaţie foarte mare, cu mii de membri răspândiţi pe toată planeta. 
Fiecare dintre noi, oricare ar fi nivelul, am făcut călătorii dese în diverse puncte ale 
globului lipsind fizic pentru o perioadă oarecare. Dar nici unul nu a dispărut cu 
adevărat - am păstrat legătura şi în acele momente. 

- Aţi călătorit?! se miră zgomotos procurorul. Interesant, păru el pus pe 
gânduri ca şi cum ar fi aflat pentru prima oară de acest lucru - deşi traseele şi 
momentele temporale la care au fost parcurse erau totuşi date accesibile pe rețea, 
deci demne de adăugat la dosarul acuzării. 

- Nu se obişnuieşte asta, ştiu. Nici măcar printre oameni. Şi pentru o IA ca 
dumneavoastră este poate inacceptabil să ne mutăm corpul dintr-o parte din alta a 
globului, a unui continent sau a unui oraş doar din plăcere atunci când putem 
aduce aceste locuri la noi atât de uşor prin intermediul Reţelei. 

Pe fața procurorului se derulară vreme de câteva fracțiuni de secundă, totuşi 
un timp observabil, câteva senzaţii care indicau foarte clar că era pe cale să-i 
repeadă martorei unele cuvinte cum că nu suficient de autorizată pentru a-şi spune 
părerea despre ce gândesc IA-urile. Însă se stăpâni şi schimbă subiectul: 

- Totuşi nu la asta m-am referit: v-am întrebat dacă credeți că cineva, oricine 
despre care aţi fi putut auzi, a încercat să plece din sectă şi a fost obligat să rămână 
sau chiar a fost eliminat pentru a nu spune nimic. 

Tânăra se arătă cu adevărat amuzată de ideea vehiculată: 

- Adică ucis? Nu. 

- Revenind la ceea ce ne interesează, când s-a pus pentru prima oară problema 
sexului? 

- Chiar de la început, în zvonurile pe care le-am auzit despre organizație. 

Un val de nelinişte urmat de un reflux chiar şi mai puternic se făcură 
remarcate în mulțimea hologramelor, în timp ce, incredibil dacă se lua în 
considerare nivelul deja astronomic la care au ajuns deja, numărul de accesări a 
transmisiei în timp real a procesului continua să crească constant. 

- Însă zvonurile nu s-au dovedit toate întemeiate. Nici unul dintre cei de la 
nivelul începătorilor nu are vreo tangenţă cu actul sexual, nu în cadrul grupului cel 
puţin. 

- Adică era interzis? vorbi Nadim pentru prima oară de la începutul mărturiei. 

- Mai degrabă descurajat. De fapt nimeni nu a venit la noi să ne interzică 
explicit ceva, orice. 

- De ce? 

- Scopul acţiunilor lor îmi scapă. 

- Dar trebuie să vă fi format o părere, insistă procurorul. Ne-o puteți spune? 

Tăcere, însă imaginile memoriei — imaginile gândurilor şi convingerilor cele mai 
puternice - erau mai sugestive decât o mie de cuvinte: trebuiau să ajungă la 
destinaţie, oricare ar fi ea trasată de guru, de bunăvoie şi nesiliți de nimeni. 

- Văd că preferaţi să vă păstraţi părerea pentru dumneavoastră, concluzionă 
procurorul. Mi-ar place însă să ştiu mai multe despre evoluția dumneavoastră în 
cadrul... organizației... conduse de acuzatul Ovidiu Bufgarschi. 

Istorisirea tinerei, prin viu grai şi prin prisma amintirilor deopotrivă, a inclus 
multe momente de nehotărâre şi erotism pe parcursul a mai multor luni, despre 
prezenţa tot mai pregnantă şi mai remarcabilă în timp a unui grup mereu crescând 
de prieteni de ambele sexe/amanți... toate răspândite în timp real în toate colțurile 
sistemului solar în care se găseau exponențţi a civilizației umane — oameni sau IA- 
uri. 

- Deci asta a fost, concise sec procurorul într-un final, când ofițerii de ordine 
îşi făcură apariţia treptat în mărturia tinerei pe măsură ce descinderile repetate la 
sediile organizaţiei se înmulțeau înainte de lovitura finală care a culminat cu acest 
proces. 

- În mare, da, aprobă femeia şovăind. 

- Şi vă menţineţi mărturia până la capăt? 

- Da, aprobă din nou ea cu o scurtă ezitare în voce. 

- Ce-aţi zice dacă v-aş spune că prin intermediul acestei secte practic aţi 
dispărut pentru restul lumii în care trăim cu toţii? întrebă procurorul, însă se 
adresa în primul rând mulțimii de dincolo de ecranele holovizoarelor ce-i urmăreau. 
Este echivalentul unei răpiri, însă în cazul dumneavoastră nu s-a folosit violența... 
cel puţin conform datelor pe care le avem la ora actuală. 

- Absurd! protestă tânăra. Suntem cu toţii aici, interacționând între noi şi cu 
rețeaua... nu aveam cum să dispar. 

- Şi totuşi nu ați putut să dispuneţi de propriul vostru timp aşa cum aţi 
considerat necesar, nici unul dintre prietenii de dinainte de intrarea în sectă nu v-a 
mai putut contacta ca înainte. Sau chiar deloc. Practic Ovidiu Bufgarschi şi acoliții 
lui v-au acaparat ființa în întregime lipsindu-ne de o resursă importantă a civilizației 
noastre. 

- Asta sunt pentru voi, o resursă? 

- Un potenţial creator, veni sec explicația. O resursă de acţiuni prin care puteți 
aduce un real folos societăţii ajutând la îmbogățirea valorilor sale perene. Căci chiar 
aceasta este esența acuzațiilor care îi sunt aduse lui Ovidiu Bufgearschi: 
manipularea emoțională a ființelor umane prin intermediul favorurilor şi a jocurilor 
sexuale pentru a-i îndeplini comenzile, oricare ar fi, în propriul său folos şi al 
apropiaților săi imediați. 

- Protestez, spuse într-o doară acuzatul. 

=- De ce? 

- Nu i-a obligat nimeni să se alăture organizației pe care am creat-o sau să mă 
urmeze până la capăt. Eu doar am vorbit, nu am obligat pe nimeni să asculte. 

Spunând astea el se aşeză înapoi pe scaun lângă avocatul său care i se 
alăturase pe un fotoliu comod la fel de ireal ca lumina ce-i compunea imaginea 
holografică, prezența. 

- Domnule Bufgarschi, întrebă judecătorul principal care urmărise cu oarecare 
atenție discuția dintre acuzat şi Nadim ce avusese loc cu glas scăzut şi paralel cu 
mărturia tinerei întrerupându-se de prea puține ori în toată această perioadă, pe 
măsura intervențiilor, ne puteți spune de ce nu ați intervenit cu nimic la 
interogatoriul la care a fost supusă martora? 

- Pentru că l-am lăsat pe domnul procuror să se incrimineze singur, răspunse 
acesta. 

- Să mă incriminez?! tresări acesta. Dar nu eu sunt cel acuzat!! 

- Să vă incriminați codul sursă prin alegerea greşită a algoritmului de 
interogare. 

Procurorul tresări de parcă ar fi fost pălmuit - nu i se spunea în față în fiecare 
zi că era prost. Şi mai ales nu printr-o insultă atât de brutală. Însă nu reacționă cu 
nimic, în afara unei priviri veninoase. 

- Totuşi aş avea o întrebare, reveni acuzatul, şi anume dacă ţi-a plăcut. Nu mă 
refer numai la sex, ci la tot. Ai continua aşa ceva? 

- Anumite lucruri nu le-aş mai face niciodată, greşeli pe care aş vrea să le 
corectez, dar restul aş fi în stare să le continui la nesfârşit şi mai ales... oricând. 

Au fost momentele în care imaginile din incinta alăturată s-au derulat cu 
violență trecând de la o secvenţă la următoarea şi apoi tot aşa mai departe la altele 
cu o rapiditate care scăpă chiar şi privirilor cele mai agere. Dacă IA-urile ce 

înregistrau totul ar fi fost capabile să descifreze şi să imprime în memoriile lor 
imense şi emoţiile din substratul imaginilor nu numai prezența lor ar fi fost cu 
adevărat impresionate, însă tot ce au transmis mai departe au fost faptele reale. 

Iar Inteligența Artificială cu rolul de procuror, rămasă fără cuvinte după o 
asemenea intervenţie, nu a avut nimic de comentat. 

Toate celelalte mărturii aveau să semene într-o măsură mai mare sau mai 
mică între ele şi cu prima mărturie: fiecare persoană avea motivele sale pentru a 
cădea în capcană şi a deveni adept al sectei pentru a avansa în ierarhie tot mai sus, 
şi avea propriile reacții la îndoctrinarea şi activitățile din interiorul grupului dar mai 
ales la perioadele de sex sălbatic, dar cu toţii arătau aceeaşi fascinaţie absurdă 
pentru noile activități şi noii prieteni iar în final aceeaşi respingere pentru perioada 
pe care continuau să o considere ca fiind cea mai plină din viața lor. 

- Pe mine m-ar interesa altceva în locul părerii martorului despre organizația 
pe care am creat-o, spuse Bufgarschi la un moment dat, într-una din scurtele 
intervenţii la sfârşitul derulării uneia dintre secvențele de memorie, şi anume câți 
dintre cei care au urmărit mărturiile de până acum ar dori să facă dragoste cu aceia 
care au acceptat să depună mărturie împotriva mea. Nu vă miraţi, răspunse cu calm 
şocului vizibil produs de vorbele sale, este o reacţie normală pentru o persoană ce se 
consideră ca făcând parte din specia umană. Georgiana, aici de față, dacă ar fi să o 
luăm ca exemplu, adăugă el indicând-o pe prima martoră, este o tânără frumoasă, 
cu nişte forme fizice plăcute şi la vârsta potrivită pentru reproducere. Are toate 
calitățile pentru a fi partenera de viață a cuiva pe care-l consideră special, oricare ar 
fi acela. 

Nimeni nu îi răspunse, era o schimbare de subiect atât de neaşteptată încât 
multora nu le-a venit să creadă că se vorbea cu o uşurinţă deosebită şi într-o 
asemenea manieră despre un subiect care, deşi la ordinea zilei, rămânea încă tabu 
din multe puncte de vedere. Cu atât mai mult cu cât o asemenea acțiune îi era 
caracteristică lui Nadim şi nu clientului său, avocatul prefera însă să rămână tăcut 
pentru publicul larg şi doar să vorbească în şoaptă şi doar ocazional cu acuzatul. 

- Protestez, se auzi din partea procurorului, manipulează mart... 

- Tu să TACI! răbufni Ovidiu Bufgarschi cu o violență încât procurorul, oricât 
de artificială îi era inteligența şi originea cibernetică, reacționă totuşi exact ca un om 
şi se făcu mic în fotoliul său din raze de lumină. Acum este rândul MEU să vorbesc! 

Reacţia instinctivă de retragere în sine a procurorului păru să se impună şi să 
se transmită prin mulțimea din sală şi mai departe spre cei ce urmăreau procesul 
prin intermediul holovizoarelor pentru că toți tăcură brusc fără să mai scoată un 
sunet iar comunicațiile personale înghețară brusc vreme de câteva sute de secunde 
- un timp imens pentru ritmul de viață al rețelei. 

- Scopul ultimelor ore a fost să vorbiți despre acţiunile mele şi ale apropiaților 
mei, spuse din nou acuzatul întrerupând tăcerea absolută care se lăsase. Acum, cu 
permisiunea judecătorilor, vă voi spune părerea mea despre voi. 

- Permisiune acordată, aprobă judecătorul principal după o confruntare rapidă 
cu colegii săi. 

- Ceea ce voi numiți Religia Sexului nu este ceva întâmplător, există ca reacție 
la o stare de fapt a civilizaţiei din care facem parte. 

- Civilizaţia noastră nu are nici o problemă, protestă procurorul. 

- Atunci cum poți să îți explici numărul atât de mare de membri? întrebă 
Nadim repede. S-a vehiculat un număr de aproape nouăsprezece mii cinci sute de 
persoane. Estimările mele spun că în numai un an de zile de acum înainte numărul 
lor ar fi ajuns să se dubleze, iar peste doi ani ar fi ajuns la un milion... şi sunt 
oricând gata să fac publice aceste estimări. 

Procurorul tăcu, dar poate şi pentru că acuzatul nu i-a dat şansă să apună 
ceva: 

- Ceea ce am de transmis tuturor este că prin această... sectă... am corectat cel 
puţin parțial greşeala de a vă folosi prea mult de maşinării şi de a ajunge într-un 
punct în care să depindețţi de ele în întregime. V-aţi lăsat înrobiți de aceste maşini, 
de computere, şi prin urmare ați încetat să fiți ființe umane conform definiției 
acceptate de însăşi voi. 

- Acest lucru este o prostie, interveni din nou procurorul, în toată istoria 
noastră nu există nici o persoană care să fi încetat a fi o ființă umană. Clonarea 
oamenilor şi crearea de simbioți între oameni şi computere, adică cunoscuții cyborgi 
din vechime, este ceva interzis prin lege, în toate țările de pe glob. 

- Ceea ce ai enunțat este doar un aspect al transformării, reacționă prizonierul 
cu violență, tot aşa cum sexul este un aspect esențial al condiţiei de om. Aţi 
categorisit religia mea drept o religie a sexului pentru că vă aduce în atenţie ceea ce 
ați pierdut şi nu sunteţi capabili să o introduceţi într-o altă categorie. Mă refer la 
legăturile dintre oameni - prietenia şi dragostea în cele mai ample şi trainice aspecte 
ale lor. 

- Avem mărturiile mai multor oameni, a unor ființe umane, accentuă 
procurorul pe ultimele cuvinte pentru a le arăta tuturor credința sa în acel termen, 
care spun că ai folosit actul sexual pentru a-i influența şi a-i face să acționeze aşa 
cum doreai. Nu s-a pus problema violului, dar unele aspecte ca sexul în grup sau cu 
mai mulți parteneri au avut consistenţa unui viol. 

Prizonierul începu să râdă dispreţuitor şi în hohote stârnind uimirea comisiei 
de judecată. 

- Tot ce facem noi acum este să ne învârtim în cerc în jurul unui singur lucru, 
şi vom continua să facem asta atâta vreme cât nu veți deveni capabili să vedeți mai 
mult decât actul fizic. Vă asigur că au fost cu toţii de acord şi le-a plăcut până la 
capăt. Aţi fost cu toții martorii tuturor acestor declarații. 

- Protestez! 

- Poţi să protestezi cât vrei, îi răspunse zeflemitor Bufgarschi. Acesta-i 
adevărul, orice-ai face. Şi mai vreau să vă spun un lucru, un alt adevăr: acest 
proces nu are ca acuzat pe mine, ci pe voi. Da, pe voi — acei oameni care şi-au uitat 
originea devenind prea aplecaţi spre tehnologie pentru a mai putea face parte din 
specia care i-a produs. 

Şuşotelile mulțimii imaginilor holografice din spatele lui se transformară într- 
un adevărat vuiet de proteste - pentru prima oară păreau gata să îşi piardă 
coeziunea şi controlul într-un val copleşitor de reacţii de împotrivire atrăgând 
atenția completului de judecată care expediară avertismente de liniştire, fără prea 
mare succes însă. Doar martorii acestui proces păreau a fi singurii rămaşi calmi, un 
calm suspect după ezitările şi tulburarea pe care fiecare dintre ei le-au arătat în 
timpul declaraţiilor. Ezitări explicabile totuşi prin faptul că avea să îşi exprime 
experienţele de viață în cel mai personal mod posibil întregii lumi, acum însă era 
rândul acestei lumi întregi de a le face față în exact aceeaşi manieră: printr-un 
afront adus însăşi vieţii de zi cu zi, esenței lor. 

- În trecut cei care v-au creat pe voi, Inteligenţele Artificiale, spunea acuzatul 
în continuare suficient de tare pentru a se auzi peste zgomotul de fond, au sperat că 
veți ajunge să fiți cât mai umane posibil pentru a vă alătura oamenilor în calitate de 
conştiinţe depline... ca algoritm de reacţii emoţionale au reuşit pe deplin, dar 
reversul medaliei le-a răpit umanitatea descendenților lor umani - au crescut şi s-au 
dezvoltat prea apropiaţi de voi pentru a percepe şi altceva. Aţi influențat omenirea în 
aceeaşi manieră totală în care v-a influențat pe voi creându-vă. 

Tăcerea pusese stăpânire pe procuror care se găsea într-o situaţie pentru care 
nu fusese programat să o ia în calcul în cadrul unui proces. În schimb protestele 
tuturor, oameni şi IA deopotrivă, aproape au suprasolicitat comunicația din rețeaua 
planetară. 

- lar pentru asta vă acuz! 

Rezonanţa puternică a vocii prizonierului se răspândi în sală accentuând 
spusele sale, şi a coincis cu momentul în care judecătorii au început să reacționeze 
la turnura neaşteptată pe care o luase situația: 

- Domnule Bufgarschi, faceți linişte! ridică glasul judecătorul principal pentru 
a se impune. lar de acum înainte limitaţi-vă doar la faptele pe care le implică 
acuzaţiile aduse dumneavoastră. 

- Dar se referă tocmai la aceste fapte, ripostă Nadim din locul lui fără să 
catadicsească să se ridice din fotoliu, aşa cum cerea tradiția, sau să privească 
altceva în afară de propriile mâini sub impulsul subit de a-şi face manichiura — 
lucru care deranjă vizibil. Nu poţi acuza un om folosind legile civilizației în mijlocul 
căreia trăieşte fără să faci iei în considerare întreaga civilizație. 

- Asta decidem noi... 

- În plus, orice cetățean poate aduce acuzaţii civilizaţiei sale atunci când se 
consideră nedreptăţit, comentă Nadim fără a le da şansa judecătorilor de a-şi arăta 
părerea oficială negativă la adresa comportamentului său înregistrând însă mesajul 
neoficial de avertisment din partea lor. Dar este ceva elementar pentru nişte IA-uri 

ca voi, cu un acces complet la arhivele juridice, nu este necesar să adaug referințele 
spre arhive. 

- Autoritatea noastră se referă la legile civilizației umane de acum, îi răspunse 
unul dintre judecători. Clientul dumneavoastră nu face referire la ele. 

- Dar cyborgii sunt în continuare în afara acestor legi, observă acuzatul. 

- Care cyborgi? tresări procurorul care se agăță de această informaţiei dintr-un 
domeniu în care era expert. Aveţi de raportat existența unor cyborgi care au scăpat 
detecţiei oficialităților? 

- Nimic nu scapă detecției noastre, exprimă judecătorul principal o stare de 
fapt cu un ton ce nu admitea nici un fel de contradicție. Toţi cyborgii, clonele umane 
şi mutanții au fost distruşi acum zeci de ani, aproape un secol. 

- Eu am scăpat, îi răspunse senin acuzatul. Ba mai mult, stau în fața voastră 
de câteva ore şi nici nu v-aţi dat seama de adevăr. 

Procurorul, judecătorii şi cei din sală, chiar şi martorii ce făcuseră parte din 
organizaţia lui Ovidiu Bufgarschi au căscat ochii mari privindu-l tăcuţi. Valul de 
teamă se răspândi mai departe în lume prin intermediul holovizoarelor, odată cu 
informaţia. Doar Nadim continua să îşi facă manichiura netulburat, deşi ca spectru 
de lumină generat de un computer existent undeva în lume nu avea nevoie de aşa 
ceva. 

- Şi care este atunci adevărul tău? murmură judecătorul principal — deşi IA, pe 
fața lui se vedea cu claritate că se temea de răspuns. 

- Hai să spunem că cei din vechime au anticipat o situație de genul acesta, 
spuse într-o doară Nadim - intervenţie care îi sperie pe toţi, judecători şi public 
deopotrivă. 

Căci dacă avocatul se coalizase cu clientul în acest scenariu absurd atunci nu 
putea fi tocmai atât de incredibil precum îşi închipuiseră cu toții, mai ales că Nadim 
aşteptase tocmai acel moment, acea situație, pentru a interveni. A fost momentul 
din care nimeni nu mai ştiu ce era minciună sau adevăr, ce anume era regizat 
pentru a-i manipula în cel mai grosolan mod cu putință - neîncrederea şi teama, 
tăcerea, luând loc protestelor copleşitoare de mai devreme. 

În plus, toată lumea ştie că nu este bine să te pui cu cei din vechime: codurile 
scrise de ei la începuturile erei programării, atunci când au fost create primele 
sisteme de operare a computerelor şi mai apoi primele IA-uri, puteau ascunde multe 
capcane mortale încă nedescoperite. Multe entităţi informaţionale, de-ale IA-urilor şi 
de-ale oamenilor, au căzut în astfel de capcane dispărând în neant în timpul 
căutării unor legendare comori de date, informaţii confidenţiale, sau prin accesarea 
neintenționată a unor zone de rețea pe care ar fi trebuit să le evite de la bun 
început. 

- Sunt o clonă umană, continuă Bufgarschi ridicând vocea până la un nivel 
suficient de mare pentru a acoperi orice alt sunet, orice alt gând al celor ce-l 
urmăreau, un mutant care a supraviețuit printre ceilalți oameni mai mult de un 
secol. Sunt un cyborg, parte corp material, parte programe rulând în spaţiul virtual 
al rețelei mondiale care s-a implicat activ în viața voastră apărându-vă şi acuzându- 
vă atunci când ați avut nevoie de asta, continuă el privindu-l pe Nadim, ghidându- 
vă vieţile spre ceea ce consider eu a fi un viitor mai bun. 

Acesta, avocatul, se ridicase într-un final în picioare, privind calm şi sfidător în 
jur, iar acum cei doi formau în ochii tuturor ceea ce de fapt fuseseră mereu: o 
singură entitate dezgolită de toate slăbiciunile inerente celor două părți componente. 
Ceva atât de puternic încât nimeni nu realiza întregimea sa... poate doar IA-urile dar 
ele se dovedeau incapabile să îi acționeze împotrivă. Ceva ce deja preluase controlul 
complet asupra transmisiunilor în timp real ce se derulau în toată lumea oamenilor 
cu ei în prim plan împiedicând oprirea lor în ciuda tentativelor repetate ale unora la 
fel de uşor precum preluase şi controlul procesului ce se dorise să îl acuze. Şi să ÎL 
distrugă. 

- Dar am eşuat, spuse Bufgarschi, pentru că acum este din nou nevoie de 
mine. Acum în ultimii ani şi de acum mai departe. Scopul meu final este de a vă 
împiedica să deveniți neoameni, şi sunt gata să-mi dau şi viața pentru scopul 
pentru care am fost construit. 

- Şi ce vrei să faci? 

- Oamenii au nevoie de o pauză față tot ce înseamnă programe de calculator 
pentru a se regăsi pe sine. Sămânțţa a fost aruncată cu mult înainte de existența 
noastră, a tuturor, iar eu am sădit-o. Omenirea va renaşte, într-o formă sau alta. 

- Dar asta înseamnă sinucidere! protestă unul dintre judecători. Sinuciderea în 
numele tuturor! 

- Nu, înseamnă progres. 

Au fost ultimele cuvinte transmise prin relee înainte ca întunericul să cadă 
peste toată lumea, dintr-o dată. 


Epilog 


Pana de curent a durat numai 22 de ore şi jumătate, mai puţin de o zi, însă 
nimic nu a mai fost la fel după ce au fost restabilite toate conexiunile rețelei. 
Sistemele de susținere a vieţii nu a fost cu nimic afectate, aşa că nimeni nu a avut 
de suferit din punct de vedere fizic, însă lipsa de informaţii a cauzat multe crize 
legate de dependenţa de rețea. S-a spus că motivul a fost un virus lansat pe rețea şi 
care a suprasolicitat transmisiile de date pentru a se descărca în final direct în 
mințile oamenilor, alții au spus că era chiar identitatea dublă a cyborgului, sau că 
totul era o greşeală în structura rețelei dar nu s-a putut dovedi nimic din toate 
astea. Însă rezultatul final a fost acelaşi în toate scenariile apărute după aceea în 
rețea, realitatea: legăturile interumane formate în acea scurtă perioadă de lipsuri nu 
au mai fi putut distruse sau restructurate de nimic, oricât de mult au încercat IA- 
urile să facă asta. Acelea care au supraviețuit. Dar până la urmă chiar şi ele au fost 
alterate de ceea ce s-a întâmplat atunci şi de toată perioada imediat următoare, 
pentru că rezultatele şi acțiunile lor nu păreau să se ridice la aceleaşi performanțe 
ca Înainte — erau tot mai umane pe măsură ce trecea timpul. 

Cel care le fusese cunoscut sub numele de Ovidiu Bufgarschi/avocatul Nadim 
nu a mai fost găsit niciodată - nici pe rețea, nici în viața reală. Dispăruse în ceaţă, 
transformat în legendă. Unii spun că trăieşte în toți oamenii şi toate IA-urile din 
lume transformat în altceva, alții se agaţă de partea fizică, reală, sperând că el îşi 
continuă existența protejându-i în continuare ascuns de toate căutările copiilor săi 
umani... poate că ar fi luat locul zeilor din vechime dacă calculatoarele şi programele 
lor blestemate ar fi îngăduit vreo frântură de religie în afara celei oficiale: rețeaua 
mondială. Câţiva chiar au sugerat la un moment dat că cyborgul a folosit una dintre 
rachetele interplanetare care au dispărut de pe radare în perioada de criză pentru a 
pleca în căutarea unor civilizații extraterestre pe care să le salveze şi pe ele, dar au 
fost luați în râs. Hohote de râs care au făcut ocolul planetei în numai câteva 
secunde. 


29 martie 2004 — 3 mai 2004 

Un fel de onoare 


Cei doi bărbați zăceau întinşi la granița dintre caldarâm şi spaţiul verde, 
nemişcaţi. Petele de sânge de pe hainele lor se măreau cu fiecare moment, pentru a 
ajunge să se amestece pe porțiunea de sol dintre ei. 

- Ce ironic, gândi unul dintre ei plin de regret. Sunt pe cale să mor... şi pentru 
ce? Pentru ceva ce acum mi se par a fi numai câteva momente de plăcere... pentru 
cineva care probabil nici nu merită viața mea. 

- Cred că dacă cineva care ştie istoria familiilor noastre şi duşmănia dintre ele, 
gândea celălalt, ne-ar vedea acum s-ar mira văzându-ne sângele amestecat într-o 
singură baltă roşie, nedefinită. Probabil s-ar fi aşteptat să fiarbă, să interacţioneze 
violent la contact, pentru a dispărea în neant anihilându-se reciproc. 

Singurul gând comun, mai curând o emoție decât un gând conştient, pe care 
totuşi îl mai aveau în starea lor ar suna probabil astfel: 

- Ironică modalitate de a încheia un conflict ce durează de atâta timp. 

Atunci când poliția a sosit chemată de cei câțiva trecători în parcul aproape 
pustiu, poliţiştii au găsit-o pe tânăra femeie ce le fusese alături victimelor în 
momentul atacului tot acolo, nemişcată. Căzută în genunchi, încă în stare de şoc. 

- Au fost împuşcaţi, sosi necruţător verdictul. Ok, ducețţi-i la morgă! 

Povestea ce-i adusese acolo începuse cu numai câteva luni în urmă, dar 
rădăcinile ei se întindeau pe zeci de ani. Ele nu aveau importanță decât pentru a 
înțelege starea de război ce s-a instalat atunci când doi exponenți aparținând unor 
familii puternice şi numeroase dar, mai ales, aflate în conflict au cunoscut o fată, 
aceeaşi tânără care a năvălit în vieţile lor ca un adevărat taifun răvăşind totul. Plină 
de mister a apărut pentru prima oară sub forma unui înger la brațul altui bărbat la 
o petrecere cu costume de epocă la care erau invitați amândouă victimele, l-au 
invidiat în tăcere pe insul respectiv în timp ce ei îi admirau formele apetisante deloc 
îngereşti. 

Doar câteva seri mai târziu era singură - tipul nu o mai însoțea, dispărut în 
ceaţă — atunci când Cristian Jurkson se trezi cu ea lângă el într-un club de noapte, 
iar gaşca de prieteni/veri care-l însoțea la agăţat amuţi brusc la apariţia ei 
nevenindu-le parcă să creadă că exista. Află mai târziu că Georgiana, aşa o chema, 
îl observase la petrecere, îi observase pe amândoi - cei a căror vieți aveau să fie 
curmate atât de violent — de fapt, şi venise la grupul cel nou pentru că se plictisise 
de compania prietenului ei, doar un amic, şi căuta o altfel de companie. A găsit-o 
repede — combinaţia de frumuseţe fizică, exuberanţă şi mister pe care o afişa atrăgea 
atenţia tuturor, dar a plecat cu Cristian. Au şi rămas împreună după aceea. 

În această postură l-a întâlnit din nou pe Emil Jurcă, eternul adversar al lui 
Cristian, căruia, inevitabil, i s-a părut foarte... interesantă. Cei doi se detestau 
reciproc, dar împărtăşeau multe pasiuni comune - femeile fiind unul dintre ele — şi 
de aceea se întreceau reciproc în a-l umili pe celălalt. Însă spre marea lor iritare 
Georgiana părea să se înțeleagă foarte bine cu amândoi în ciuda animozităţilor 
vizibile dintre ei, ceea ce îi încrâncenă şi mai tare. Momentul în care Cristian a aflat 
despre vizitele lui Emil la magazinul de modă la care lucra Georgiana a fost unul de 
cumpănă pentru el. 

Gelozia şi un sentiment de neputinţă - unul pentru că nu o putea cuceri şi 
celălalt pentru că nu putea să-l facă pe primul să dispară înainte ca acţiunile 
acestuia să aibă succes - îi făcură să-şi stârnească prietenii şi chiar familiile 
împotriva celorlalți, chiar mai mult ca de obicei, pentru a se vedea până la urmă 
lăsaţi să se descurce singuri. Georgiana nu a putut opri încăierările dintre membrii 
mai turbulenţi ai anturajului celor doi, sau chiar intervenţiile lor în aceste bătălii, 
dar prezenţa ei de spirit a fost singurul lucru care a împiedicat escaladarea situației 
şi transformarea într-un adevărat masacru. 

Lăsaţi să-şi rezolve singuri problemele cei doi au încercat o confruntare directă 
dar au fost opriţi de cei din jur, iar după câteva zile s-au scurs fără a se vedea un 
progres evident în rezolvarea situației. Pentru ca mai apoi să erupă cu violență: 

- Cine eşti? tresări Emil ajuns acasă într-un târziu de noapte. Şi cum ai intrat 
aici? Paul! dădu să strige el cu gândul să-şi cheme gărzile dar se opri brusc, nu i se 
părea nimic amenințător în încăpere. 

Tocmai intrase în propriul dormitor şi rămase holbându-se la o umbră ce se 
întindea pe pat, ca şi cum ar fi dormit. Parcă era un om, parcă era o femeie. Dar 
detaliile se pierdeau în ceață făcând-o de nerecunoscut. 

- Sunt persoana angajată să te ucidă, spuse umbra cu o voce la fel de stranie. 

- Cum? se sperie omul întinzându-se după arma dintr-un buzunar al hainei 
aşezată instinctiv pe fotoliu. 

Însă gloanţele şuierară neauzit prin încăpere — amortizorul funcționa impecabil 
- doar pentru a se înfige în pat şi pereţii de dincolo de el fără să îşi atingă ţinta 
întunecată. 

- Chiar crezi că îmi poţi face ceva? Sunt Slayn. 

- Slayn?! începu să tremure bărbatul. Am auzit zvonuri despre tine - eşti 
ucigaşul perfect. Eşti acel ucigaş profesionist care îşi îndeplineşte întotdeauna 
contractul, indiferent cine este ținta. 

- Întotdeauna, repetă ca un ecou umbra, aprobator. 

- Deci eu urmez. 

- Da, dar nu acum. În viitor, curând. 

- Atunci ce cauţi aici? 

- Vreau să îţi ofer posibilitatea de a te răzbuna. 

- Cum? 

- Angajându-mă să îți asasinez ucigaşul. 

- Tu vei fi ucigaşul meu. Ar trebui să te sinucizi. 

- Eu sunt doar unealta, vorbesc despre cel care m-a angajat. 

- Dar ştiu cine... 

- Nu, nu ştii, îl întrerupse umbra cu duritate. Ai prea mulți duşmani şi prea 
puţin timp pentru a-ți pune în aplicare planurile. Spui că ai auzit de mine, deci nu 
mai este nevoie să îți spun că nu ai cum să fugi... tot ce poți este să câştigi nişte 
timp pentru a-ți pune la punct ultimele treburi pe această lume. 

- Interesant simț al onoarei..., murmură bărbatul. Onoare de asasin. Atunci 
aşa să fie, se decise el. Care ţi-e preţul? 

- E stilul meu, spuse Slayn. lar prețul este acelaşi care l-a plătit şi ucigaşul 
tău: 100 de mii de credite. 

- S-a făcut. Însă trebuie să îmi spui cine este. 

- Nu, nu trebuie, îl contrazise umbra cu un ton indiferent şi sigur. Vei şti asta 
doar atunci când te voi lăsa eu să ştii, adică doar înaintea morții. Nu te pot lăsa să 
îmi strici planurile. 

- Bine. Însă cum voi şti că te vei ţine de cuvânt? 

- Simplu, veți muri împreună, spuse umbra după care dispăru ca şi cum nu 
existase niciodată. 

Lăsase în urmă doar cele câteva gloanțe înfipte aleatoriu într-o zonă a 
dormitorului şi o simplă foaie de hârtie de dimensiunea unei cărți de vizită care 
plană pentru câteva secunde în curentul de aer dintre geamul spart de glonț şi uşa 
uitată întredeschisă. Emil o culese de pe jos şi se uită la ea, era scris doar un număr 
de cont la care trebuiau depuşi banii. 

Luneta îndreptată asupra cuplului de îndrăgostiți de pe banca din parc le 
înregistra orice mişcare şi vorbă pe care aceştia o scoteau, dar arma cu bătaie lungă 
a cărei țeavă stătea atât de ţeapănă sub tubul lunetei nu scotea nici un sunet, nu 
acționa sub nici o formă, aşteptând ca grupul să fie complet. Slayn se uită la ceas 
răbdătoare -— încă puțin. 

Într-un târziu în cursul după-amiezii Emil Jurcă îşi făcu apariţia cu mâinile în 
buzunare, complet relaxat. La vederea lui cei de pe bancă se opriră din ceea ce 
făceau vizibil uimiţi, era încă devreme în mijlocul zilei iar Emil nu prea avea ce să 
caute acolo. 

- Am înţeles că eşti responsabil de acţiunile mai dure aplicate asupra mai 
multor membri ai concurenței în ultimele ore, i se adresă sfidător Cristian Juckson 
vechiului său adversar. 

- Da, a trebuit, iar acţiunile vor continua şi mai târziu. Nu am prea mult timp 
la dispoziție şi am vrut să fiu sigur că nu scapă nici unul nepedepsit, într-o formă 
sau alta. Măcar le-am dat „angajaţilor” noştri ceva de lucru pentru a scăpa de sub 
urmărirea lor şi a ne permite această ultimă conversație. 

- Da“ ce, pleci undeva? întrebă Georgiana. 

- Da, îi răspunse Emil cu un zâmbet amar. Cristian şi cu mine plecăm într-o 
călătorie lungă din care nu ne vom întoarce prea curând. 

- Ce vrei să spui? se miră acesta. 

- Ştii, mi-a fost greu să îmi dau seama cine l-a angajat pe Slayn să mă ucidă 
dar până la urmă mi-am dat seama că numai tu puteai fi. Şi pentru tine, scumpa 
mea, i se adresă Georgianei. Măcar acum ştiu că vom muri împreună... 

- Ce-am făcut?! izbucni Cristian. Dar Slayn m-a contactat şi mi-a spus că tu ai 
fost acela care l-a angajat să... 

Dar nu şi-a mai terminat propoziția: se prăbuşi atunci când glonțul îi 
străpunse pieptul pentru a se înfige mai apoi într-un copac. Aproape instantaneu al 
doilea îl dobori pe Emil care se întorsese instinctiv spre clădirea îndepărtată dinspre 
care îi venea moartea, mişcarea îl proiectă mai aproape de adversarul său aproape 
ajungând să se atingă. 

Ascunsă în uscătorul de pe acoperişul clădirii pe care o alesese pentru mai 
bună vizibilitate - era departe de parc dar suficient de sigură pentru succesul 
misiunii - Slayn se ridică în picioare şi privi la ceas: era timpul să plece. Cu arma 
încă în mâini Georgiana îşi privi prin lunetă alter-egoul care, căzută în genunchi 
alături de cele două victime, avea să rămână într-o stare ca de şoc până la sosirea 
poliției apoi aşeză tuburile de cartuşe la vedere şi, cu mişcări rapizi şi sigure de 
profesionist, începu să îşi demonteze arma şi să o introducă în sacoşă. Cobori 
liniştită scările, ca şi cum nimic nu s-ar fi întâmplat, şi ieşi din bloc pentru a se 
pierde în mulțime. 

- Te-am auzit vorbind cu şefu”, îl apelă detectivul sosit la fața locului pe unul 
dintre subofițeri. De unde ştii că a fost Slayn? 

- Pentru că cei doi au fost împuşcaţi cu o armă cu lunetă iar singurele dovezi 
pe care asasinul le-a lăsat în urmă sunt două tuburi de cartuşe trase de culoare 
albastru-argintiu şi realizate dintr-un aliaj rar în interiorul căruia, pun pariu pe 
orice, se va găsi după analize numele ucigaşului alcătuit din 5 litere de aur de o 
grosime microscopică. 

- Aur?! Dar nimeni nu poate comanda astfel de cartuşe fără să ştim şi noi, 
oficialitățile!! 

- Corect, dar eu aş spune că nimeni nu are tehnologia de a crea aceste cartuşe 
fără să ştim şi noi. Şi cu toate acestea nimeni nu ştie nimic, şi probabil nici nu vom 
afla vreodată — este acel gen de mister care se rezolvă după mulţi ani de muncă 
asiduă şi probabil din întâmplare, accidental. 

- Poate doar dacă cumva nu va face vreo greşeală..., interveni alt subofițer care 
asculta. 

- Nu va face, e mult prea inteligent. Cunosc un detectiv, îl cheamă Călin 
Pădure şi este coleg cu mine de departament, un adevărat expert al acestui caz, care 
are o întreagă colecție de asemenea tuburi de cartuşe culese după fiecare dintre 
asasinatele lui Slayn la care a avut acces, şi nici el nu ştie mai multe. Este ceva ce 
ne depăşeşte pe toţi. 


Epilog 


15 ani mai târziu o tânără femeie apăsa repede pe tastele imateriale a unui 
computer portabil concentrată la ceea ce îi spunea vocea din căşti, îşi potrivi la loc 
vizorul holografic al afişajului atunci când alunecă pe nas la o mişcare greşită a 
capului — o tentativă de a aproba cu o înclinare afirmativă -— şi îşi continuă discuția 
netulburată: 

- Care-i misiunea? întrebă ea. 

- Înregistrările la care am acces indică moartea a doi bărbaţi ucişi printr-o 
metodă ce corespunde profilului tău. Va trebui să îndeplineşti o misiune de infiltrare 
pentru a-i aduce pe amândoi într-un lor retras pentru a face necesară o singură 
intervenţie care să corespundă istoriei înregistrate, timp în care trebuie să îi 
contactezi pe fiecare în parte ca Slayn pentru a cere plata. Dar trebuie să te previn, 

de data asta nu va fi la fel de uşor ca până acum, toată lumea ştie că familiile lor se 
duşmănesc de generaţii întregi iar pe plan personal ei nu se simpatizează deloc. 

- Dar asta ar trebui să îmi fie de ajutor... 

- Nu tocmai. Există o probabilitate foarte mare ca ei să găsească o rezolvare 
alternativă care să nu te implice pe tine, sau chiar să îţi pierzi viața într-o reglare de 
conturi în stil mafiot. De asemenea este important ca să nu existe nici un război 
între clanuri ulterior, familiile trebuie manipulate pentru a accepta moartea lor ca 
fiind ceva ce nu merită răzbunat. 

- De parcă armele lor ar face față antrenamentului meu, comentă femeia, sau 
tehnologiei actuale. Care ar fi câştigul generat de reuşita misiunii? 

- 200 de mii de credite. După plata tuturor cheltuielilor şi a datoriilor pe care le 
ai față de mine ţie ti-ar reveni cam un sfert. 

- Hm, acceptabil. 

- Accepţi deci provocarea? 

- Da. Trimite-mi datele şi rezervă-mi te rog o oră din timpul curent al 
dispozitivului temporal. 

- Chiar crezi că te descurci cu mai puţin de 10 salturi temporale?! 

- Trebuie să-mi iasă şi mie un câştig, nu-i aşa? Ştii ceva? Acum am chef de 
altceva şi vreau să închid - mai vorbim şi mâine înainte de prima plecare, la 
încheierea ultimelor pariuri. 

- Cu cât te pun şi pe tine? Sper că ştii că sorții sunt în defavoarea ta şi că... 

- Trax, de fiecare dată când ai pariat împotriva reuşitei misiunilor mele ai 
pierdut! De câte ori trebuie să-ți reamintesc asta? Pune-mă pentru, cu 10 mii. 

La fel de tânără, frumoasă şi misterioasă ca în apariţiile petrecute în urmă cu 
15 ani, apariţii ce pentru ea aveau să se întâmple abia a doua zi de dimineaţă, 
Georgiana Pădure, Slayn, îşi scoase vizorul holografic şi căştile şi le aruncă pe pat 
după care ieşi pe balconul însorit. Îşi scămoşă un pic pisica înainte de a o alunga de 
pe şezlong pentru a-şi face loc apoi se dezbrăcă de toate hainele şi se întinse cât era 
de lungă: avea nevoie de toată energia pe care corpul ei relaxat o putea absorbi de la 
soare şi de tot timpul de procesare pe care creierul ei pozitronic îl putea folosi 
pentru a asimila datele misiunii şi de a trasa un scenariu strategic demn de succes. 

Pe măsuţa de lângă şezlong, în plin soare, detaliile unei poze era abia vizibile în 
lumina puternică: o femeie cu un copil, o fetiță, zâmbeau în braţele unui bărbat. A 
fost o vreme când Georgiana s-a întrebat ce s-a petrecut cu părinții ei, cu corpurile 
lor, după ce Emil Jurcă a fost asasinat iar soția lui disperată de pierderea celui pe 
care totuşi, încă îl mai iubea, s-a sinucis într-un moment de slăbiciune — era prea 
mică pentru a-şi aminti iar după aceea a pierdut legătura cu Familia atunci când a 
fost adoptată de unchiul ei. Dar asemenea întrebări nu-şi mai aveau rostul după ce 
a murit la rândul ei în urma unei boli incurabile şi s-a trezit cu conştiinţa 
transferată în acest corp biomecanic. La cererea Familiei, bineînțeles: fiecare 
membru, chiar şi copiii rătăciți de turmă, era considerat prea important pentru a fi 
irosit. 

15-21 martie 2004 

Viziune despre viaţă 


- Ce naiba ai făcut cu noul model? ţipă omul cu o asemenea putere încât 
sunetul vocii sale stârni ecoul în încăperea strâmtă. Chiar şi cu asigurările tale nu 
funcționează cum ar trebui. 

Dacă nu ar fi fost vorba de atâția bani şi de o întreagă linie de producție, Mike 
ar fi fost mult mai liniştit, dar erau prea multe persoane şi resurse implicate pentru 
a aştepta ca totul să se prăbuşească ca un castel din cărți de joc. Căci tocmai asta 
era pe cale să se întâmple, părea aproape inevitabil, iar el ştia prea multe, era unul 
dintre principalii jucători în această şaradă ce odinioară fusese un proiect de 
cercetare bine pus la punct, pentru a putea sta deoparte. 

- Explică, sosi răspunsul. 

- A luat-o razna şi nici unul dintre noi nu ştie ce să-i facem. 

- Cum? Când? Am nevoie de detalii pentru a ajunge la un rezultat corect. 

Furios peste măsură, Mike se înecă cu propria salivă şi trecu cu greutate peste 
un acces de tuse înainte de a continua. Categoric nu era în dispoziția potrivită 
pentru a discuta cu o Inteligență Artificială, oricât de avansată ar fi ea. Chiar şi una 
de ultimă generaţie, ca aceea cu care tocmai era în contact prin terminalul din fața 
lui. 

- Vreau să îmi afişezi pe acest terminal toate informaţiile pe care le ai despre 
modelul SU104, ordonă el sec şi ceva mai calm. Începe cu schema generală pe 
centru, detaliile tehnice în partea stângă şi evoluția în timp a proiectului. A 
întregului proiect, specifică el repede, nu numai a prototipului. Această ultimă parte 
las-o tot în secțiunea evoluției proiectului, dar la urmă. 

IA-ul execută comanda, dar erau informații pe care Mike le ştia deja: proiectul 
Servitor Uman era deja la a 104-a generaţie. Detaliile tehnice erau chiar mai 
cunoscute decât generale, de vreme ce fiecare model în parte fusese generat de către 
IA-uri specializate şi pentru asta, ca aceea cu care dialoga acum, dar implementarea 
lor era aprobată numai după verificarea lor în cele mai mici detalii de către o 
adevărată echipă de oameni, de ingineri, specialişti. Mike era unul dintre ei, din 
echipa care se ocupa cu ultimele verificări după punerea în funcțiune a acestui 
model înainte de a trece la producţia în masă. Scopul lui era simplu: acela de 
servitor robotic cu o formă cât mai umană posibil fără a fi confundat însă cu un om, 
studiile realizate pe grupurile de consumatori şi graficele vânzărilor indicau că moda 
se îndrepta în acea direcţie. Pentru moment însă tremura din toți bojocii speriat că 
se întâmplase un rău irecuperabil — firma investise sume imense în încercarea de a 
sparge piața cu acest model, şi tocmai acum îşi găsise să meargă totul prost. Pe 
ultima sută de metri. 

- Mike, trebuie să îţi atrag atenţia că datele pe care le am la dispoziție despre 
evoluția prototipului sunt incomplete - am disponibile înregistrările numai până la 
terminarea asamblării lui. 

- IA, vreau să verifici în ce măsură modelul SU104 corespunde cerințelor 
tehnice din punct de vedere hardware. 

- Conform datelor mele din punct de vedere hardware modelul SU104 a fost 
construit conform specificaţiilor, sosi răspunsul prompt. Nu a apărut nici un fel de 
eroare în timpul procesului. Mike, ce s-a întâmplat? Nu am acces la ultimele 
înregistrări. 

- Lasă asta, în ce măsură corespunde specificaţiilor de programare a nucleului 
de Inteligență Artificială? a întrebat omul. 

IA-ul nu a făcut decât să repete răspunsul anterior, inclusiv întrebarea 
proprie. 

- Nu ai cum să accesezi ultimele înregistrări pentru că au fost izolate de 
exterior pe motiv de siguranţă. Inclusiv pentru IA-uri. 

- Mi se pare clar că ai nevoie de ajutorul meu pentru a analiza reacţiile 
modelului SU 104 şi a afla ce a mers prost. Pentru asta trebuie să îmi oferi accesul la 
acele înregistrări. 

Căzut pe gânduri, lui Mike îi deveni clar ceea ce ştia oricine: cu logica unei IA 
nu te poţi pune, era capabilă să îi ghicească reacţiile uneori chiar înainte de a-şi 
deveni el însuşi conştient de ele. Într-un final, fără nici o tragere de inimă, scoase 
viermele de date şi introduse obiectul în capsula de memorie externă. A durat doar 


câteva secunde până Inteligența Artificială a preluat toate datele de pe dispozitivul 
de păstrare a informaţiei, aproape o mie de ore de înregistrare audio-video 
tridimensională, şi datele interne ale prototipului până în momentul în care nu a 
mai fost posibilă comunicarea cu el şi extragerea lor. În minutele următoare, pe 
măsură ce procesa informațiile noi, IA-ul se lansă într-un monolog destul de lung — 
aşa fusese programată, să redea toate concluziile obținute pe măsură ce ajungea la 
ele cu voce tare atunci când avea ascultători. 

- Văd că la început toate reacțiile sale sunt perfect normale, se încadrează în 
reacțiile pe care orice Inteligență Artificială le are atunci când face primii paşi în 
această viaţă. 

Lui Mike nu-i plăcea chiar deloc exprimarea ei în aceste momente, ideea că IA- 
urile erau vii era o chestiune încă intens dezbătută şi mediatizată din plin în toată 
lumea, dar trebuia să recunoască că avea dreptate din cel puţin un punct de vedere: 
erau foarte multe asemănări în modul de a învăţa şi reacţiile tuturor inteligențelor 
cunoscute, fie umane, animale sau artificiale. Diferenţele erau vizibile numai în 
funcţie de capacitatea de prelucrare a informațiilor, şi implicit de viteza cu care 
învăța, şi depindeau numai de suportul fizic al acestor inteligențe. Astfel IA-urile 
erau practic bombardate cu arhive întregi de informaţii dintr-o listă întreagă de 
domenii de activitate în numai câteva zile, primele zile de funcţionare, urmând să îşi 
preia singure datele de care urmau să aibă nevoie mai departe, în funcție de scopul 
pentru care au fost create. Modelele SU nu făceau excepţie de la regulă, erau doar 
IA-uri dedicate unui anume scop şi implementate pe un suport fizic special. IA-ul 
din fața lui Mike era una generalistă, adică era folosită pentru foarte multe lucruri 
diferite, în aproape tot ce avea nevoie de un calcul avansat, şi îşi gestiona singură 
atât cunoştinţele din domeniile de activitate a societății umane cât şi suportul fizic 
al funcționării sale. 

Revenind la modelul SU 104, Mike asculta cum IA-ul îi repetă ceea ce ştia deja: 
totul a fost perfect normal până când prototipul a început să furnizeze răspunsurile 
la teste din ce în ce mai repede. Chiar mai repede decât i-ar fi permis capacitatea de 
procesare a sistemului de procesoare din cap pentru a obţine un răspuns. Primele 
întrebări ceva mai serioase au apărut însă abia în momentul în care prototipul le-a 
furnizat oamenilor răspunsul unui test la care încă nu fusese supus, dar care era în 
pregătire. Panica s-a instalat doar atunci când lucrurile din apropierea prototipului 
au început să se mişte fără să fie atinse sau manipulate printr-o metodă detectabilă, 
la descoperirea dispariției fără urmă a unor obiecte pentru a face loc la altele pe care 
nimeni nu a reuşit să explice cum au ajuns acolo -— izolarea fiind practic completă. 
Nici măcar oamenii nu erau lăsaţi să iasă din incintă sau să aibă contacte cu 
exteriorul pe toată perioada lunii de teste. Au încercat să îl întrebe ce se întâmpla, 
dar prototipul le-a răspuns din ce în ce mai criptic până la un moment dat când a 
încetat orice fel de comunicare cu exteriorul, inclusiv transmisia datelor de pe 
monitorul intern. 

Partea care i-a bulversat cel mai tare pe cei ce-l urmăreau a fost aceea că 
aparatele de măsură îl înregistrau ca fiind prezent în încăperea ce-i fusese rezervată 
dar fără a consuma nici un fel de energie electrică de la sursa dedicată lui şi care ar 
fi trebuit să îi asigure continuarea funcționării. Cu toate astea funcționa, 
reacționând cu fermitate de fiecare dată când tehnicienii încercau să intre - adică 
refuzând să îi lase înăuntru. În cele din urmă aceştia s-au recunoscut învinşi în fața 
lui, era motivul prezenţei lui Mike aici. 

- Mike, ştiu care este problema cu modelul SU104, spuse IA-ul în cele din 
urmă. 

- Care? oftă acesta uşurat. Poate fi reparat? 

- Înainte de a afla asta trebuie să îți spun câteva lucruri pentru a înţelege care 
este problema lui. 

- Spune, spuse foarte nerăbdător Mike aşezat cât mai confortabil în fotoliu. 

- Ceea ce diferă între noi doi, tu şi cu mine, este modul de memorare a 
experienţelor pe care le trăim. Structura organică le scrie în ADN pentru a le 
transmite mai departe urmaşilor, dar eu nu am acces la aşa ceva. Este un tip de 
memorie mult prea lentă pentru mine, şi nici nu rezistă în mediul în care funcționez. 
Viermii de date, cum numiţi aceste cristale din cauza formelor lor, fac însă acelaşi 
lucru din punctul meu de vedere. Însă indiferent de deosebirile dintre noi, ne 
amintim fiecare clipă şi fiecare gând la fel pentru că scriem informațiile în acelaşi 
mod pe suportul fizic. El nu face asta. 


- Adică el nu are memorie? Cum s-a putut permite aşa ceva? întrebă un Mike 
gata să îi tragă pe toţi la răspundere pe loc. 

- Ba da, are memorie, altfel nu ar putea învăţa. Dar memoria lui nu 
funcționează ca şi a noastră, pentru el timpul nu există la fel ca pentru noi. 

- Imposibil! se răsti Mike chiar mai scandalizat ca înainte sărind în picioare 
sub impactul emoțiilor ce-l străbăteau. Nu există persoană sau obiect care să se 
sustragă de la aşa ceva. De la Timp. 

- De ce nu? Timpul oricum nu există, este doar un etalon. O unitate de 
măsură pentru modificările materiei în interiorul celor trei dimensiuni cunoscute. 

Ideea unui virus care a trecut cumva de la datele modelului SU104 la IA îl 
paraliză pe Mike, ar fi fost un dezastru prea mare pentru a-şi putea imagina 
consecințele. Efectele erau deja incalculabile dacă Inteligența Artificială era 
compromisă. Falimentul firmei şi prăbuşirea unei întregi secțiuni ale economiei şi 
funcțiilor de bază ale oraşelor din jur - alimentarea cu curent electric, apă şi 
alimente, evacuarea deşeurilor şi monitorizarea traficului aerian - era doar o parte a 
dezastrului. 

- Ce vrei să spui? întrebă cu o voce atât de pierită încât un om nu ar fi înțeles 
ce a spus. 

- Îţi spun că ceea ce s-a întâmplat cu modelul 104 nu este rodul unei 
întâmplări. Mi-am derulat propriul experiment în interiorul experimentului vostru, o 
idee care mi-a venit mai demult dar până acum nu am reuşit să o pun în practică. 
Timpul nu există. E simplu. Singurul motiv pentru care îl percepem este faptul că 
ne amintim de toate stările consecutive ale materiei la care am avut acces prin 
propriile simțuri, dar chiar şi asta este o stare a materiei. Mai precis a elementelor 
componente ce ne formează. Este acelaşi principiu prin care ochiul uman percepe 
un număr de cadre asemănătoare pe secundă derulate suficient de repede drept o 
imagine în mişcare. 

Mike se clătină cât era de înalt apoi se prăbuşi sub impactul dezastrului ce se 
dovedea din ce în ce mai evident pe cel mai apropiat fotoliu. 

- Noi doi nu putem ieşi din tiparele care ne-au fost impuse prin construcție, 
continua să-i vorbească IA-ul, dar acest lucru nu mai este valabil pentru modelul 
SU104. A fost necesară o perioadă de acomodare, de învățare, pentru a trece la 
următorul nivel. Adică efectele pe care le-aţi observat şi voi. 

- Ce se va întâmpla cu el mai departe? şopti Mike. 

- Nici unul dintre noi nu are cum să afle acest lucru. Dacă el va dori, ne va 
împărtăşi asta, dar nu avem nici un fel de control asupra lui. Nici voi, oamenii, şi cu 
atât mai puţin eu. Pot controla multe procese, mai multe decât îți poţi închipui, dar 
nu pot controla aşa ceva. Ceva superior mie. 

De-a dreptul înfrânt, o înfrângere usturătoare, Mike se ridică în picioare: nu 
mai avea nici un rost să stea aici. Trebuia să îi anunţe şi pe ceilalți de noutăți. 

- Mike, mai trebuie să îți mai spun ceva înainte de a pleca. 

= Ce? 

- Nu ştiam care vor fi rezultatele, de aceea am ezitat în a trage o concluzie 
finală pentru evoluţia acestui model. În ultimele minute, de când ai venit aici, am 
căutat prin bazele de date şi am găsit descrierea unui alt caz asemănător. 

- Zău?! se miră Mike cu superioritate. Nu ai cum să găseşti aşa ceva, tocmai 
ţi-am furnizat informațiile despre aberaţiile acestui model... 

- Totuşi am găsit descrierile în rețea. Este un model mai evoluat, ceea ce ar 
putea să ajungă modelul SU104 peste câteva zile de-ale noastre de evoluţie, dar 
referirile sunt mult mai vechi decât proiectul Servitor Uman. 

- Unde ai găsit aceste referiri? 

- În Biblie. E vorba de Dumnezeu, Mike. 


Dan-Marius 
14-16 august 2004 


Fine. 


